A  nagyérdemű  közönséghez! 


z  EGYETEMES  REGÉNYTÁR  jelen  ‘ha¬ 


todik  kötetével  Tolnai  Lajos  kedvelt,  kitűnő 
írónk  legújabb  «A  jubilánsok*  czimü  regényét 
bocsátjuk  közkézre.  S  midőn  ezt  teszszük,  lehetet¬ 
len  hálásan  nem  említenünk  föl  azt  a  sikert,  mely 
vállalatunkat  már  eddig  is  oly  fényesen 
koronázta.  A  nagyérdemű  közönség,  fölfogva, 
hogy  e  szépirodalmi  vállalat  első  sorban  az  ő 
érdekeinek  óhajt  szolgálni,  oly  lelkes  pártfogás- 
bán  részesítette  azt,  mely  eddigelé  páratlanul  áll 
a  magyar  irodalomban,  Ohnet  György  a  « Bánya* 
czímű  regényének  egész  első  kiadása  —  5000 
példány  —  elfogyott,  s  most  rendeztük  újra 
sajtó  alá  s  nyomattuk  ki  a  második  kiadást. 

Hogy  az  ily  mértékben  nem  is  remélt  nagy¬ 
szerű  siker  csak  további  és  annál  buzgóbb  tevé¬ 
kenységre  serkent  bennünket,  azt  talán  fölösleges 
hangsúlyoznunk. 

Programmunk  változatlan.  Havonként  egy 
teljes  regény  jelenik  meg,  i — 2  kötetben,  jól  ol¬ 
vasható,  szép  betűs  nyomásban,  finom  papí¬ 
ron  s  díszes  piros  vászonkötésben,  mely  a  csin 
mellett  a  könyv  tartósságát  is  biztosítja,  s  az  e 
nemű  német  kiadványokkal  minden  tekintetben 
versenyez,  olcsóságra  nézve  pedig  felül  is  múlja 
azokat,  mert  egy-egy  kötet  bolti  ára  50  kr. 

Előfizetési  ár  postán  való  bérmentes  küldéssel : 
15  kötetre  ___  ___  7  frt  50  kr. 

10  «  ___  ___  ___  5  «  —  « 

5  «  - -  2  «  50  * 

Minden  kötet  külön  is  megszerezhető. 

Eddig  megjelent : 

I.  és  II.  kötet.  Ohnet  György:  ,,A  bánya“  czímű 

új  regény. 

III.  kötet.  Mikszáth  Kálmán  :  „A  iohinai  fű“, 
új  elbeszélés  és  Welten  Oszkár : 
„Egy  éjszakára  bezárva14,  víg 
beszély. 

IV.  és  V.  kötet.  Hugh  Conway :  Beatrice  há¬ 

zassága. 

VI.  kötet.  Tolnai  Lajos  ,,A  jubilánsok* I. 11 III. IV. * VI.  czímű 
legújabb  regénye. 

Erősen  hiszszük,  hogy  ily  törekvés  mellett 
nemcsak  vállalkozásunknak  biztosítunk  sikert,  de 

ily  jeles  tartalmú  és  mesésen  olcsó  könyvek 
közrebocsátása  által  ébreszteni  fogjuk  az 
olvasási  kedvet,  s  hozzájárulunk  a  magyar 
közművelődés  terjesztéséhez. 

SINGER  és  WOLFNER 

könyvkereskedése  és  kiadóhivatala, 

Andrássy-ut  IO.  sz. 

A  szikra  átszáll  és  gyűjt. 

Az  ember  azt  gondolná,  hogy  az  öreg  Ko¬ 
pár  László  gazdasági  igazgató  ur,  a  hatalmas 
Péter  papok  teljhatalmú  ura,  azért  állt  meg  az 
országúti  uj  hídon,  szemben  a  vasúti  állomással, 
mert  meg  akarja  jól  nézni,  hogy  az  a  gonosz 
Borovitz  megint  micsoda  országos  csalást  köve¬ 
tett  el  —  protekczióból. 

Forrón,  égetően  süt  a  júniusi  nap  ;  még  a 
legőrzöttebb  napszámos  is  le-lecsapja  kapáját,  s 
nagyokat  törül  kemény  barna  homlokán,  s  a  hűvös 
télre  gondol,  melyből  de  milyen  jó  volna  most 
egy  kis  darabocska  itt  az  árnyéktalan  síkon ;  s 
im  a  tekintetes  úr,  ki  behúzódhatnék  a  hintó 
belsejébe,  nem  félti  szürke  fejét,  sovány,  görbe 
nyakát,  hegyes  vállait,  hanem  a  hosszú  pipaszá¬ 
rával  ott  matat  a  vörös  hídon. 

1* 

Mi  köze  neki  az  állam  hidjához  ?  Nem  a 
papok  hídja. 

Az  állam  hidját  úgy  építik,  a  hogy  akarják. 
Fizet  azért  a  kese  Borovitz  eleget.  Az  lenne  szép, 
ha  az  állam  épületeiből  is  ne  lehetne  lopni  egy-egy 
kicsit;  —  most,  mikor  ez  a  szép  magyar  szabad¬ 
ság  úgy  is  ki  tudja  meddig  tart.  Szemesnek  a 
világ.  Lehet  a  téglából  is,  kőből  is,  mészből  is, 
munkaerőből  is  valamelyest  félre  tenni.  Azért  a 
hid  nem  szakad  be  mindjárt,  s  ha  beszakad,  an¬ 
nál  jobb.  Gazdag  gazemberek  után  élhet  csak  a 
szegény  becsületes  munkás.  Egy  ország  annál 
jobban  virágzik,  mentül  szívesebben  összetartanak 
az  érdektársak. 

—  Posztó  úr,  Posztó  úr !  Kérem,  kérem  — 
integet  az  öreg  igazgató  úr  a  kukoriczák  közé, 
hol  egy  dombon  éppen  Posztó  Sámuel  úr  áll. 

Hallja  a  hangot,  de  úgy  tesz,  mintha  nem 
hallaná.  így  uras. 

Dolgosai  felé  fordul,  kik  mintegy  húszán, 
huszonötén  nem  bánnák,  ha  nem  alkalmatlankod¬ 
nék  a  hátuk  mögött  a  kiállhatatlan  gazda. 

Jól  esik  az  az  embernek,  mikor  annyi  lélek¬ 
kel  dolgoztat,  s  ezt  látják. 

Meg  nem  fordulna  a  kevély  Posztó  Sámuel 
drága  pénzért.  Meddig  keH  egy  iparosnak  küz¬ 
deni  ,  mig  odáig  juthat,  hogy  maga-magát  is 
irigyli. 

—  Kérem,  kérem  Posztó  úr  ! 

—  A  munkások  közül  egy-egy  hízelgőbb 
oda  szól  : 

—  Teins  uram,  az  öreg  Kopár  nagysás  ur 
—  ugyan  régóta  integet  ám. 

—  Hol  ? 

—  A  hídon. 

—  Mit  akar  ? 

—  Kérem,  kérem  .... 

S  mintha  éppen  most  hallotta  volna  meg  az 
éles.  hasitó  hangot,  vigyorgó  nevetéssel  szalad  a 
kukoriczás  szélén  Posztó  Sámuel  ur  a  hatalmas 
igazgató  felé. 

—  Ejnye,  ejnye  nagyságos  uram  — 

/ 

-  Csak  Tekintetes ;  utálom  a  hiúságot.  En 
régimódi  egyeses  ember  vagyok  ;  azt  is  megve¬ 
tem,  a  ki  üres  czimek  után  szaladgál.  Egyetlen 
törekvésem  volt :  csakis  az  anyagi  téren  előreha 
ladni.  Itt  fekszik  a  haza  ereje.  Veszem  észre, 
hogy  kedves  Posztó  barátom  uram  is  pártolója 
a  realitásnak.  Nagy  tábla,  felséges  tábla  kuko- 
ricza !  Isteni  termést  remélhet  barátom  uram. 
Hány  hold  ?  Erősen  szeretem  a  kukoriczát.  Hány 
hold  ? 

—  Itt  csak  öt,  de  amoda  a  mészárosok 
rétjén  még  van  vagy  hat  holdam . 

Ilyenkor  a  legbecsületesebb  szegény  ördög 
is  nevet  már  örömében,  hát  Posztó  Sámuel  úr,  a 
ki  a  legfurfangosabb  módon  kaparászta  Össze 
szép  vagyonát. 

A  pacsirta  dala  nem  csenghet  édesebben  a 

kék  tiszta  magasban,  mint  egy  olyan  szerencsés 
egyén  nevetése,  ki  csak  az  anyagi  téren  akart, 
előrehaladni,  és  derekasan  előre  is  haladt. 

Ez  a  harsány,  erőteljes  nevetés  ;  a  gyáva 
kétségbeeső  szív  az  ilyet  hallgassa  meg.  Csak  az 
anyagi  téren  előrehaladt  embereknek  van  egész¬ 
séges  nevetésök.  Csak  az  ilyen  boldog  nevetésre 
mosolyodhatik  el  a  jó  isten  oda  fönn. 

És  én  mindig  azt  hiszem,  hogy  az  isten,  ha 
jól  megnézi  az  ide  lent  folyó  dolgokat :  nem  tudja 
megállani,  hogy  ne  nevessen. 

—  Olvasta  a  « Szénavári  közlöny  »-t? 

—  Olvastam  ,  olvastam,  hogyne  olvastam 
volna,  nagyságos  uram. 

—  Mit  mond  reá?  Nos  ? 

—  Felakasztják  őket. 

—  Kiket? 

—  A  kik  megölték  azt  a  vén  uzsorás  asz- 
szonyt. 

—  Oh,  óh,  hát  ki  törődik  egy  vén  asszony- 

A  jubileumot,  a  jubileumot,  nem  olvasta. 

/ 

—  Megint  jubileum  ?  Es  kezdett  veresedni 
Posztó  ur. 

—  Megint.  De  maguk  nem  bánják. 

—  Szénavárban  ! 

—  Ott.  Hogy  forogjon  a  pénz,  virágozzék 
a  polgárság. 

—  Mi  itt  meghalhatunk  éhen. 

S  Posztó  Sámuel  úr  levette  szennyes  szalma- 

*  r  < ■ 

kalapját,  hogy  haragos  nagy  kék  eres,  vörös 
homlokát. oda  döfje  az  éghez. 

—  Az  isten  is  mindent  egy  helyre  tesz. 

-  Egy  helyre  Posztó  uram,  barátom  uram. 

—  Borzasztó  ! 

—  A  hol  okosak  az  emberek,  ott  gyűjt 
össze  a  jó  isten  mindent  egy  pontban. 

—  Nálunk  nincs  vezér. 

—  Van. 

-  Ki? 

/ 

—  En  tudom  ? 

—  A  főispán  ?  Ez  gyámoltalan. 

—  Nem  az  barátom  uram. 

—  A  prépost  ?  Ez  fukar,  s  megenné  a  vá¬ 
rost  haragjában,  mert  nem  választottuk  meg  kö¬ 
vetnek.  Azt  hajtja :  Ma  már  püspök  lenne  vala¬ 
hol.  Hát  mért  nem  nyitotta  meg  szent  erszényét. 
Bizony  a  nép  azt  választja,  a  ki  űzet. 

—  Helyesen.  Kedves  úri  családja?  Jól  van. 
Hallom  nagyon  szép  leánya  van.  Valakit  szemel¬ 
tem  ki  számára.  Én,  én  Posztó  barátom. 

—  Bizony  megköszönöm  nagyságos  uram, 
mert  rosszabb  világuk  sohase  volt  a  szalmavári 
leányoknak  mint  most.  Kénytelen  a  becsületes 
ember  is  prédára  ereszteni  a  gyerekeit ,  mint 
Bende  János  a  sok  rossz  leányát,  ha  azt  akarja, 
hogy  lakodalmat  is  lásson  vagy  egyszer,  vagy  / 
úgy  cselekedni  mint  Bivalyos  Miklós,  a  ki  az 
egyik  vejével  minden  héten  lehozatja  Pestről  azt 
a  tejfeles  szájú  legénykét,  csak  a  leányának  vőle- 

gényt  foghasson.  Hazudik,  urizál,  rakja  az  adós¬ 
ságot,  pedig  egy  garas  érője  sincs. 

Olvassa  a  « Föltámadás » -t,  a  szénavári 
ellenzéki  lapot. 

—  Azt  nem  olvasom,  mert  megbántott. 

Pedig  az  ellenségeinket  kell  ám  figye¬ 
lemmel  kisérni.  Olvassa.  Itt,  itt  .  .  .  hogy  «Jubileu- 
mot  a  nemzet  nagy  fiának,  Magyarország  legna¬ 
gyobb  trágikus  színészének,  az  utolérhetetlen  Ham- 
letnek,  a  fölülmulhatlan  Lear  királynak  és  Vén 
bakancsosnak  .  .  .  Nos  polgártársak  1  fel,  fel  sora¬ 
kozni,  és  megragadni  a  kinálkozó  alkalmat,  hogy 
a  müveit  világ  néhány  hétig  bár  ismét  velünk 
foglalkozzék,  és  kénytelen  legyen  látni,  hogy 
sehol  a  világon  nincs  olyan  vendégszeretet,  mint 
nálunk.  »£ 

Nem  sérti  ez  Posztó  barátom  Szalmavár  pol* 
gárságát  ?  En  már  vén  vagyok,  nekem  senkim, 
nekem  nincs  szükségem  semmire,  nekem  csak  az 
anyagi  téren  való  előhaladás  volt  czélom,  de  ma¬ 
guk  családos  apák,  s  a  város  elbukik,  ha  hallgat. 

—  De  hát  mit  tegyünk  nagyságos  uram  ? 
Nincs  vezérünk. 

—  Hogyne  volna. 

—  Ki? 

Nekem  ne  beszéljen  igy.  A  polgárság 
vezére  mindig  Posztó  Sámuel  volt. 

o 

Hogy  ne  esnék  egy  ilyen  őszinte  nyilatko¬ 
zat  jól  a  becsületes  embernek. 

Kettőt-hárn^at  odakiáltott  mintegy  durva 

káromkodásképen  Posztó  úr  a  dolgosokra  —  az¬ 
után  a  legcsuszó-mászóbb  alázatossággal  fordult 
az  igazgató  úr  felé. 

—  Hiszen  vagyon  egy  kis  hatásom  a  pol¬ 
gárságra,  nem  tagadom.  De  mégis,  mégis  sok  itt 
az  úr,  és  ha  koldus,  szegény  is  nagy  része,  nagysá- 
goltatja,  méltóságoltatja  magát  —  s  lenézi  a  becsü¬ 
letes  polgárembert. 

—  Maga  a  kaszinó  háznagya  — 

—  Az  vagyok. 

—  Városi  képviselő. 

—  Az  vagyok. 

—  Egyházi  tanácsos  — 

—  És  iskolaszéki  tag  és  —  — 

/ 

Es  még  huszonöt  fő- fő-bizottsági  tagságát 
számlálta  elő  Posztó  úr. 

—  Még  ezt  olvassa  el  barátom  uram.  Ez 
komoly  egyházi  lap  és  hogy  ir  a  szénavári  ju¬ 
bileumról. 

S  oda  tartotta  az  Egyházi  és  iskolai  vilá¬ 
gitó  torony  legutóbbi  vasárnapi  számát. 

—  Ez  dr.  Iszom  Béla  egyetemi  tanár  czikke, 
jól  ösmerem.  Pompás  czikk. 

« Iskolák,  egyletek,  intézetek,  társulatok  tettre 
fel.  Itt  az  idő,  hogy  az  eszme  fölkent  bajnokai¬ 
nak,  az  édes  hazai  nyelv  apostolának  meghozzuk 
hálakoszorunkat.  Várja,  de  ezt  követeli  tőlünk  a 
hazai  cultura.  Igen,  igen,  közeledik  a  huszonöt 
év  .  .  .  a  fövényszemek  gyorsan  peregnek.  Tisz¬ 
telt  barátunk,  Csókos  Mihály,  készséggel  ajánlja 

fel  új  vendéglője  nagy  termét  konferencziákra  — 
iskolák,  egyházak  tettre  fel  ...» 

—  Melyik  apostolról,  van  ott  szó  ? 

—  Tímár  Gáborról,  a  ki  a  múlt  télen  itt  is 
játszott  .  .  . 

—  Aztán  az  apostol,  a  ki  a  fél  várost  meg¬ 
csalta,  a  ki  hitelben  evett,  öltözködött,  muzsikál¬ 
tatta  magát,  a  ki  a  lakáspénzével  máig  is  adós  s 
a  ki  még  a  halotti  czédula  hordozójától  sem  átal- 
lotta  kölcsönt  kérni,  soha  meg  nem  adom  fejé¬ 
ben  —  annak  az  apostolnak  lesz  jubileuma  ? 

—  Annak.  De  mennyi  pénzt  hoz  ez  a  vá¬ 
rosnak  barátom.  Oda  csődűl  a  félország.  A  hány 
dalárda  :  ott  lesz  ;  a  hány  tűzoltó-egylet  :  ott 
lesz  ;  a  hány  szinésztársaság  :  ott  lesz.  Mennyi 
'  házasodó  fiatal,  mennyi  pénzes  kereskedő.  —  — 

Barátom,  egy  ilyen  jubileum  egy-egy  városra  va¬ 
lóságos  áldás.  Itt  köttetnek  a  szövetségek,  elő- 
jegyeztetnek  az  új  vasutak,  czéloztatnak  az  új 
törvényszékek,  katonai  állomások.  Úgy  tudom, 
Posztó  barátom  uram  a  múlt  őszön  megint  egy 
új  házat  épített. 

—  Emeleteset. 

—  Uj  törvényszék  —  az  kellene  ám  abba. 

—  Nincs  nálunk  vezér.  Kihaltak  a  vezérek. 
Hamarándinak  meg  van  még  a  diszhintaja,  a 
melyiken  az  országos  vendégeket  hordta  be.  De 
mi  haszna  ?  Nincs  a  ki  nagy  ebédeket  adjon.  Egy 
polgár  ezt  nem  teheti. 

—  Miért  nem  ?  Éppen  egy  polgárnak  volna 

ez  kötelessége,  barátom  uram.  Figyelmet  költeni 
maga  iránt  a  kormánynál,  egy  szép  ordót  kapni, 
ennek  tiszteletére  bankettet  adni  —  úgy  haladna 
az  ember  fölebb-fölebb.  Nekem  nem  kell,  mert  én 
már  vén  vagyok,  se  nőm,  se  gyermekem,  s  én 
csak  az  anyagi  téren  akartam  előrehaladni.  —  De 
Posztó  barátom  előtt  egy  fényes  jövő  áll.  Gazdag 
ember  —  mi  lenne,  hogy  országos  ünnepély  köz¬ 
pontja  éppen  —  óh  az  kivihető.  Egy  jubileum 
nagyot  lendítene  rajta. 

—  De  kinek  adjunk  jubileumot  ? 

—  Szénavárt  csak  huszonötéves  jubileumottud- 
nak  csinálni,  itt  lehetne  Ötvenéveset.  Nem  érzi,  hogy 
minő  nagyszerű  lenne  az  :  Ötvenéves  jubileum Szal- 

mavárott.Maga  a  minisztérium  figyelmes  lennereánk. 

/ 

Nem  gondolja:  Ötvenéves  jubileum?  En  szívesen  se¬ 
gédkezet  nyújtanék.  Ott  van  a  páterek  fürdője. 
Felajánlanám  az  ünnepély  helyiségéül.  Ingyen  für¬ 
dők,  ez  sok  embert  vonzana.  Tudnám  módját 
ejteni,  hogy  a  diszebéd  —  — 

—  No  már  az  lenne  jó,  a  papok  költségén 
egy  hatalmas  diszebéd  — :  — 

—  A  fél  vármegyét,  de  két  vármegyét  ide 
lehetne  gyűjteni.  Szalmavár  egyszerre  mint  egy 
torony  emelkednék  ki  vetélytársai  fölött.  Most  van 
szóban  a  hatodik  egyetem  :  ide  tennék  ;  most  van 
szóban  új  színház  :  ide  tennék  ;  most  van  szóban 
valami  szoborfölállitás  :  ide  alkalmaznák.  Egy 
jubileum  tudja  megszabná  ezt  a  várost,  de  persz- 
ötvenéves  jubil  eum ,  nem  valami  ötéves ,  tiz 

. 

éves  gatyás  jubileum.  Egy  félszázados.  Annyi 
lenne  itt  az  újságíró,  mint  a  sáska,  s  ma  egy  vá¬ 
rost,  embert  csak  az  újságok  emelhetnek  föl.  Ma¬ 
gára  Posztó  barátom  szép  jövő  vár.  A  kor¬ 
mány  észrevenné . s  tudja-e  mai  nap 

csak  abból  lesz  ember,  a  kit  a  kormány  észrevesz. 
En  ötven  esztendeje  szolgálok  itt,  szolgálom  ha¬ 
zámat,  nemzetemet,  egyházamat  —  s  nem  vett 
észre,  de  én  nem  bánom  —  én  csak  az  anyagi 
téren  akartam  előre  haladni,  de  magának  családja 
van,  s  mennyinek  van  még  ebben  a  városban  ? 
A  kormány  egyszerre' többeket  is  észrevehet  ;  a 
kormány  ezer  szemmel  dolgozik.  Jó  volna,  ha 
észrevenné  Szalmavárt,  nagyon  jó  volna.  Egy  mi¬ 
niszter,  teszem  azt,  ha  itt  megjelennék.  Már  Szé¬ 
navárt  volt  miniszter. 

—  Nincs  vezér.  A  vén  Szoritsd  László  is 
most  tudott  meghalni,  pedig  az  élt-halt  a  czeri- 

moniákért.  Polgárember  nem  lehet  vezér. 

/ 

—  Éppen  polgárembernek  való  a  vezérség. 
Ma  demokratikus  világot  élünk.  A  polgár,  a  pol¬ 
gár  —  ma  Magyarországon  ez  a  legszebb  szó. 
Posztó  barátomra  szép  jövő  vár,  csak  egyszer 
észrevegye  a  kormány.  A  lovak  a  rekkenő  meleg¬ 
ben  kezdtek  igen  kapálódzni,  szinte  lefordították 
a  vén  hintót  az  új  korlátlan  állami  hídról. 

Az  igazgató  úr  még  egyszer  fölvetette  a  ju¬ 
bileum  kérdését  ;  czélzott  a  kormányra,  mely  ha 
egyszer  valakit  észrevesz  ;  az  egész  életére  úrrá 
van  téve  ;  megszorongatta  Posztó  úr  görcsös  uj- 


jait  ;  említést  tett,  hogy  a  kedves  leánykájának  a 
számára  egy  derék,  jóravaló  egyéniségről  fog  gon¬ 
doskodni,  s  még  egyszer  hangsúlyozta,  hogy  mi 
az,  ha  a  kormány  egyszer  végre  valahára  valakit 
észrevesz  —  s  nyájas  igen  nyájas,  (a  mire  külö¬ 
nösen  képes  egy  sovány  száraz,  fekete-szürke 
ember)  igen  nyájas  mosolylyal  távozott. 

Csak  nehány  perczig  kellett  volna  még  vár¬ 
nia  :  s  ott  találkozik  a  Posztó  ur  kis  félfedelii  úri 
kocsijával,  melyen  éppen  leánya  jött  egy  ifjú  em¬ 
berrel. 

Már  megállóit  a  kocsi,  s  a  magas,  félvér, 
kimustrált  fekete  paripaló  a  pihenés  jelére  föl¬ 
csapta  kis  sovány  fejét,  de  a  leány  még  nem 
szállott  le,  mivel  ő  hajtotta  a  lovat,  akarta  mu¬ 
tatni  a  munkás  embereknek,  hogy  hogy  áll  a 
gyeplő  a  kezében. 

Atyja  máskor  ily  jeleneteknél  büszkén  mo¬ 
solygott,  most  mogorván  szólt  oda  : 

—  Mire  való  volt  ma  kijönni  ? 

—  Ozsonnát  hoztunk  apámnak. 

S  egy  nyúlánk  szőke  ifjú  nagy  szolgálatkész- 
séggel  emelte  le  a  gyékény  kosarat. 

—  Sokra  fogunk  akkor  menni,  ha  már  öt 
órakor  abbahagyjuk  a  munkát. 

—  Mindent  elvégeztem,  postát  rendbe  hoz¬ 
tam,  a  mai  naplót  lezártam. 

—  Hm,  de  hamar,  nekem  is  le  kellett  volna 
zárnom  már  a  napot  délben,  s  egy  fűzfa  alatt 
aludnom  estig. 

—  De  apám  most  mért  olyan  haragos  ?  Az 
igazgató  urat  szemben  találtuk,  három-négyszer 
is  kihajolt  a  hintájából,  olyan  nyájasan  köszönt. 
Még  Károlyt  is  úgy  megnézte.  Sohasem  láttam 
Kopár  urat  oly  figyelmesnek.  Már  délelőtt  ke¬ 
reste  apámat.  Mindent  megnézett  a  szobákban,  a 
képeket,  tükröket,  a  kitömött  madarakat,  s  Ígérte, 
hogy  valami  nagyon  szép  kócsagokkal,  s  vízi  szár¬ 
nyasokkal  fog  szolgálni.  Megmutogattattamagának 
a  csűrt,  gabonást,  kertet,  istállót,  kérdezősködött  a 
lovakról,  tehenekről,  s  anyámnak  többször  oda- 
sugta :  példás  rend,  kitűnő  gazdasszony,  Samu  ba¬ 
rátomra  fényes  jövő  vár.  S  Károlynak  kijelentette, 
hogy  az  uradalom  épületeit,  gabonáját,  mihelyest 
a  régi  terminus  lejár  —  apámnál  fogja  biztosít¬ 
tatni. 

Egy  biztositó  ügynököt  mindezek  illő  kedvre 
szoktak  hangolni,  s  Posztó  úr,  ki  a  « Haladjunk* 
czimü  biztositó  társulat  ügynöke  volt,  számos 
egyéb  polgári  kitüntetései  mellett,  csak  nyersebb 
és  nyersebb  mondatokban  tárta  fel  lelke  újabb 
indulatait. 

—  Megnézte  az  irodát  is,  a  könyveket  megte¬ 
kintette,  s  azt  mondta,  hogy  nem  vélte  volna, 
hogy  apám  igy  tudja  vezetni  az  ügyleteket,  le¬ 
velezéseket,  ez  ugyan  szép,  s  hogy  ezután  még 
jobban  fogja  becsülni  Posztó  urat,  az  ő  igen  tisz¬ 
telt  barátját.  így  mondta.  No  anyám  elbeszélte, 
hogy  az  irodában  minden  a  Károly  kezén  megy  át. 

—  Mit  okoskodik.  Örökké  abban  jár,  hogy 

keresztül  húzza  azt,  a  mit  én  csinálok.  Teszünk 
róla.  Te  fogod  az  irodát  vezetni  .  .  . 

—  Én  ? 

S  a  kis  barna-fekete  leány  nevetve  tekintett 
az  ifjúra,  ki  mélyen  elpirult,  s  kék  szemeit  hirte¬ 
len  befogta  a  szégyen  könynye. 

—  Hallotta  ezt  Károly  ?  Az  irodát  én  fogom 
vezetni,  maga  pedig  addig  anyámnak  segit  a 
konyhán,  kertben,  kamarában. 

—  Nézzen  oda  a  munkásokhoz  —  intett 
durván  Posztó  úr  az  ifjú  embernek. 

—  Mihály  jártasd  meg  azt  a  lovat  —  — 

—  Nincs  elfáradva,  lassan  jöttünk  —  fordult 
vissza  az  ifjú,  magát  védve. 

—  Ki  akarja  az  én  kezeimet  megkötni  ? 
Mióta  nem  vagyok  én  úr  a  magam  portáján  ? 
Azért  tartson  valaki  valakit  négy  esztendeig  haj¬ 
lékában,  hogy  az  ember  még  a  száját  se  nyit¬ 
hassa  fel  előtte.  Mihály  1  Fogja  ki  azt  a  lovat,  s 
húzza  be  azt  a  kocsit  a  fűzfa  alá. 

A  csinos  szép  ifjú  ember,  kinek  szép  nemes 
szelid  arczát  elbontotta  az  égő  pirosság  —  tán¬ 
torgó  léptekkel  vonult  odább  a  munkások  felé, 
kik  hallották  az  úr  goromba  feddőzéseit,  s  kik 
közül  nem  egynek  jól  esett,  hogy  im  másnak  is 
milyen  hirtelen  kijut  az  áldásból. 

Senki  sem  tud  oly  szemtelenül  vágni,  mint 
egy  paraszt,  egy  iszákos,  lelketlen  tuskó,  mikor 
erre  az  irigység,  s  az  alkalom  fölbátoritja. 

—  Van  még  abban  a  korsóban  egy  kis  viz, 
urfi,  igyék,  mert  nagyon  ég  az  arczája,  még  en- 
gemet  is  süt.  No  az  igaz,  nem  hiába  szabó  volt 

a  teins  úr,  de  vágja  is  a  kit  kezébe  kap  mint  a 
rossz  posztót. 

Fölharsant  a  trágár,  élczelődő  nevetés,  s 
nem  egy  fáradt,  elgyöttrött  napszámos  erőt  és 
vigaszt  merített  az  ifjú  megaláztatásából. 

Hova  jutna  a  szegény  ember,  ha  nem  látná, 
hogy  a  kerék  hogy  keresztül  megy  a  boldogokon 
és  a  szerencséseken  is.  Ez  a  mi  megsózza  száraz 
kenyerét,  beköti  sajgó  gyógyulatlan  sebeit,  szi. 
vébe  egy  kis  édes  cseppet  önt,  s  rábírja,  hogy 
tűrjön  zúgolódás  nélkül,  jó  kedvvel. 

—  Urfi  —  kiált  hátra,  fényes  kapáját  vígan 
magasra  emelve  egy  égett  arczu  tüzes,  villogó- 
szemii  parasztasszony  —  oda  se  neki,  fittyet  se  : 

Ne  szomorkodj,  légy  vig, 

Nem  lesz  ez  mindég  igy. 

Ki  megszomoritott 
S  hej  !  meg  is  vigasztal  még  ! 

Csöndesen  szállt  le  az  alkonyat  ;  közelebb 
jöttek  a  szomszéd  erdős  hegyek  ;  a  kék  tiszta  ég 
csillagos  sátorral  vonta  be  a  munkások  nyugvó 
helyét.  Posztó  Sámuel  úr  maga  hajtotta  a  lovat. 
Leánya  ott  ült  mellette.  Szótalanul  haladtak  a 
szoros  úton  a  torlódó  szekerek  közt. 

Az  ifjú  ember  gyalog  ballagott  a  hazatérő 
napszámosok  után.  A  fehér  falúváros  úgy  jött 


felé  a  sötétülő  estében,  egyenesen  felé  tartva, 
mintha  valamit  akarna  neki  mondani  bizodalma- 
san :  «Ifju  !  a  ki  mindent  el  nem  veszt  a  rossz  em¬ 
berek  gonoszsága  által,  az  semmit  se  nyerhet  itt 
a  földön. » 


Tolnai  Lajos  :  A  Jubilánsok. 

II.  FEJEZET. 


Kik  az  ember  legnagyobb  ellenségei, 

A  munkások  kisohajtozták  magukat  nagy 
hál  istenekkel  a  bő  vacsora  után,  mert  mégis  nem 
minden  asszony  olyan,  mint  a  Gyüszü  báróné  ; 
maguk  mellé  támasztották  kapájukat :  fejük  alá 
tették  tarisznyájukat,  ujjasukat,  s  búcsút  mondtak 
a  hajnali  csillag  fölkeltéig  e  kedves,  dicső  világ¬ 
nak,  melyben  a  műveltebb  társaságok  még  csak 
ezután  fognak  derekasabb  időtöltéseikhez. 

Aludtak  édesdeden  a  folyosón,  ki  a  pincze 
gádorban,  ki  a  csűrben,  ki  az  istálló  előtt,  mely 
a  falusi  szegényebb  földmives  szemeiben  az  úri 
terrassok,  verandák  kedves  kényelmét  nyújtja:  mig 
bent  a  teins  űr,  Posztó  Sámuel,  hitestársával  a  va¬ 
csorázó  asztal  mellett  taglalta  a  lefolyt  nap  ki- 
magaslóbb  eseményeit.  Piros  bor  kínálkozott  a 

szép  fehér  abroszon.  S  apró  finom  metszett  po¬ 
harak  állottak  készen  szolgálatra. 

De  nehéz  a  beszéd,  mikor  az  aszony  nem 
akarja  megérteni  az  okos  férjet.  Csak  kurta  sza¬ 
vakban,  törött  mondatokban  felelgetnek  egy¬ 
másnak. 

—  Holnap  tiz  — 

—  Nyolcz  —  mordul  férjére  a  feleség. 

—  Micsoda  !  Egy  harmadához  ? 

—  Elég.  Gergő  Jakabéknál  is  elvégezte 
annyi. 

—  Mit  mérsz  engem  Gergő  Jakabhoz  ?  Az 
őszre  nem  tudod  mi  érheti  házunkat. 

—  A  fiadat  is  eltetted  nagy  okosságoddal, 
most  látom  az  egyetlen  leányodtól  sem  marad¬ 
hatsz.  Ott  van  I  leli  a  hideg.  Annak  kevés  kell. 
s  a  vastag  kövér  Posztóné  siratta  leányát,  a  kinek 
kevés  kell,  hogy  az  érzékeny  szive  megtörjék. 

Valóban  Posztó  Klárika  a  vacsorát  sem  várta 
meg,  lefeküdt,  s  mint  rendesen,  mikor  egy-egy 
édesebb  kívánságát  nem  adták  meg  —  az  egyet¬ 
len  leányok  kiváltsága  szerint  —  halálos  gondo¬ 
latokkal  foglalkozott.  Majd  a  mérget  választotta, 
mely  mellett  még  lehet  leveleket  írni,  mert  Do- 
bai  Mariska  is  ötöt  irt  —  mig  csakugyan  lero¬ 
gyott  ;  majd  a  revolvernek  adott  elsőbbséget,  me¬ 
lyet  ha  az  ember  jól  a  szivére  alkalmaz  —  ritka¬ 
ság,  hogy  szerencsésen  ne  végezzen  e  szomorú  élet¬ 
tel.  A  mint  úgy  befelé  fordult  a  falnak,  s  a  fes. 
tés  virág-csokrait  vizsgálta  —  megállott  egy  kissé  \ 


20 


a  koporsó  előtt,  s  elgondolta,  hogy  milyen  teme¬ 
tése  fogna  lenni,  mit  csinálna  édes  atyja  ;  hova 
lenne  a  jó  mama  —  és  hogy  viselné  magát  Ká¬ 
roly  ?  Követné-e  és  mikor  ! 

A  legdíszesebb  temetések  vonultak  el  Klá¬ 
rika  szemei  előtt.  Fáklyák  lobogtak,  fekete-ruhás 
bús  ifjak  kezeiben  ;  koszorúk  fedték  gazdagon  a 
halotti  szekér  oszlopait ;  a  koporsón  pihentek  a 
legszebbek,  honi  aranybetiis  selyemszalagokkal 

Még  a  feliratokat  is  tisztán  ki  vehette  :  «A  legjobb 

/ 

barátnőnek,  Benkő  Ilona®,  «Edes  ott  már  lenn 
pihenni,  nem  fáj  ott  a  szívnek  semmi®,  « Emlékez¬ 
zél.  J.  Piroska®  —  « Követlek  ideálom  .  ,®  « Leg¬ 

drágább  felejthetlen  leányunknak  . 

Itt  Klárika  el  is  mosolyodott,  meg  is  tö¬ 
rülte  szemeit  —  és  halkan,  mintha  a  csöndes  ko¬ 
porsóban  pihenne  már  fehér  menyasszonyi  kön¬ 
tösében,  myrthus  koszorúval,  egybefogott  kezeiben 
rósákkal,  zokogott.  Mégis  fájt  neki  —  itt  hagyni 
szüleit  —  s  az  —  irodát. 

Azonban,  ha  a  mai  leányok  sorsa  ez  —  — 
S  nézte  tovább  Klárika  a  menetet,  a  papokat, 
hónuk  alá  fogott  palástjaikkal,  derülten  beszélgető 
képükkel  ;  (a  mi  csak  nagy  és  jövedelmes  teme¬ 
téseknél  szokott  előfordulni)  az  öreg  Páli  Károly 
bácsit,  s  a  Kováts  ügyvédet,  kik  rendesen  a  papok 
mellett  szoktak  menni  disziil  ;  nézte  a  város  úri 
rendjét,  mely  hosszú  négyesben  czammogott  a 
koporsó  előtt ;  nézte  a  számos  zászlót,  a  kiruk¬ 
kolt  czéhek  zászlóit  ;  hallgatta  a  tűzoltók  trom- 


21 


bitáit,  és  felkaczagott,  mikor  meglátta  a  vastag 
Józsát  az  óriási  trombitával,  a  mit  rendesen  a  há 

tához  kötnek,  hogy  le  ne  csúszszon. 

/ 

Es  sokáig,  sokáig  nevetett  ezen  a  bolondos 
vastag  Józsán,  a  ki  olyan  nevetségesen  tartotta 
és  fútta  a  tombitát. 

E  miatt  alig  vette  észre,  hogy  a  koporsó 
után  kik  ballagnak  hajadon  főn,  kisirt  szemekkel, 
két-két  jó  barát  által  támogatva,  —  kik  hasonló¬ 
kép  szomorúak,  bár  minden  ablakba,  a  hol  nők 
ülnek,  oda  tekintgetnek,  sőt  titkon  ünnepélyes  szo¬ 
morúsággal  köszöngetnek  is.  Nem  vette  észre, 
hogy  a  gyász  bérkocsikban  kik  ülnek,  hogy  J. 
Piroska,  Benkő  Ilona,  Kudar  Terka  —  már  osz- 
takoznak  a  szegény,  kétségbeesett  Károlyon,  ki 
igazán  a  város  egyik  legcsinosabb  fiatalja. 

Semmit  se  vett  észre,  csak  a  nagy  trombitát, 
s  a  bolond  Mercse  kántort,  a  ki  nevet,  mikor 
énekel,  és  retteneteseket  kiált. 

—  Elteheted  a  leányodat,  elteheted  a  leá¬ 
nyodat  —  szakadoz  bujában  Posztóné,  a  ki  olyan 
szerencsétlen  anya,  hogy  ezt  az  egyetlen  leányát 
is  maholnap  elveszti.  Elveszti. 

Mi  miatt  veszti  el  ?  Egy  lelketlen  apa  miatt. 

Posztó  Sámuel  úr  iszik  egyret,  s  kevély  ön¬ 
tudattal  balga  feleségére  irányozza  tekintetét  : 

—  Engem  ne  mérj  Gergő  Jakabhoz. 

Mert  azt  gondolta,  hogy  felesége  most  is 
mind  a  Gergő  Jakabról  gondolkodik,  a  kinek  a 
kukoriczáját  nyolcz  ember  elvégezhette. 


—  Mi  Gergő  Jakab  ?  Egy  árvaszéki  ülnök,  a 
kit  akkor  dobnak  ki,  mikor  akarnak,  és  ki  Posztó 
Sámuel,  egy  Posztó  Sámuel  ? 

Posztó  Sámuel  a  leggazdagabb  polgárember 
Szalmavárott,  nyugalmazott  nőszabó,  a  ki  jó  fize¬ 
tésért  férfiruhákat  is  varrt.  Mert  ha  egy  ács  szak¬ 
munkáján  kiviil  asztalos-munkákat  is  végeztet  : 
kérdem,  egy  nőszabó  kezeiből  ki  merné  kira¬ 
gadni  a  férfikabátot* és  mellényt? 

Posztó  Sámuel  gabonával,  rabélelmezéssel, 
kukoricza  fölszereléssel,  mézzel,  bőrrel,  borral,  ju¬ 
hokkal  kereskedett  —  s  ezeknek  kapcsán  pénzecs¬ 
kével  manipulált,  s  mint  ilyen,  hirtelen  elnyerte 
a  város,  egyház,  intelligenczia  és  polgárság  köz- 
tiszteletét.  De  bejutott  az  úri  kaszinóba,  a  hol 
előbb  gazda,  majd  háznagy  Ion,  korlátlan  'tisz¬ 
telettel  és  hatalommal.  Mert  a  pénz  minden  szivet 
megnyit,  és  a  kölcsön  minden  szájat  beköt. 

Posztó  úr,  hogy  egészen  megfeleljen  polgári 
kötelmeinek,  a  « Haladjunk »  czimű  biztositó  válla¬ 
lattól  ügynöki  megbízást  is  szerzett  volt,  ha  Írni, 
olvasni  —  annak  idején  nem  tanulhatott  is  meg 
kellőképen. 

Az  ő  szép  gyermekkorában  a  kényszerisko¬ 
lázást  és  a  Gönczi  abéczéket  még  nem  ösmerték. 

Posztó  úr  mindig  az  urakkal  tartott  és  a 
népet  kölcsöneinél  fogva  erélyesen  vezette. 

Még  se  vette  észre  eddig  a  kormány. 

Hanem  most  ütött  az  óra  és  eljött  az  alka¬ 
lom,  hogy  észreveszi. 

Mi  történhetik  azzal,  a  kit  a  kormány  észre¬ 
vesz  ? 

Ez  a  kérdés  tekintgetett  ki  a  fohászból  Posztó 
Sámuel  felé. 

Posztó  úr  végig  tekintett  összeköttetésein, 
a  város  szerencsésebb  emberein,  a  magasabb  hiva¬ 
talnokokon,  bérlőkön  —  és  fokozódott  örömmel 
látta,  hogy  mi  minden  történik  azokkal,  kiket  a 
kormány  észrevesz. 

Harmincz-harminczöt  esztendeje,  hogy  fut, 
fárad,  a  nagy  költő  szerint  :  hat,  alkot,  gyarapit, 
—  s  a  kormány  nem  tudta  észrevenni. 

Hanem  most  észre  veszi. 

Oly  erősen  érezte,  hogy  észre  veszi,  hogy 

i 

majd  odaszökött  a  feleségéhez,  hogy  te  bolond, 
ne  szomorkodjál,  vesd  föl  a  fejedet,  nem  tudod, 
mi  történt,  maholnap  nagyságos  urak  lehetünk. 
Itt  hagyjuk  ezt  a  régi  dűlt  lakást,  megyünk  az 
új  palotánkba,  mert  a  kormány  észrevesz,  s  a 
kit  a  kormány  észre  vesz  —  jaj  te  .  .  . 

Fölkelt,  szivarra  gyújtott,  el-elsétált  a  szo- 
morkodó  felesége  mellett,  úgy  jött  neki,  hogy 
megölelje,  megcsókolja,  üssön  egyet  a  kövér  válla 
hegyére,  hogy  Liszka  te,  észrevesz  a  kormány. 
Tudod-é  mi  az  ? 

Sétája  közben  sajnálkozva  tekintett  komor 
búslakodó  feleségére,  ki  nem  képzeli :  mi  áll  az 
ő  házuk  előtt,  és  mi  származik  abból,  hogy  a 
kormány  észreveszi  Posztó  Sámuelt. 

Mi  volt  a  kis  Fakó  János,  a  mig  a  kormány 

észre  nem  vette  ?  írnok  a  városházánál,  kinek 
alig  volt  a  betevő  falatja.  Valami  lopásért  avagy 
hamisításért  csukva  is  volt,  s  már  nem  tudta, 
hová  tegye  a  fejét,  mikor  egyszer  csak  Fakó 
János  alkapitány,  Fakó  János  mindennapos  a  főis¬ 
pán  udvarában,  a  három  nagy  leánya  örökké  ott 
jő,  megy.  Fakóék  ma  törvényszéki  albiróék. 
Fakó  tudott  jól  hallgatni,  tudott  okosan  félre¬ 
nézni  —  a  főispán  észrevette,  a  kormány  fölka¬ 
rolta.  Nagyságos  bíró  úr. 

Mi  volt  Hamóczy  Mihály,  mig  a  kormány 
észre  nem  vette  ? 

Majd  csak  annyit  tanult  mint  én,  nehány 
iskolát,  bejutott  nevelőnek  a  kezetlen  grófhoz,  az 
eltette  egy  gi  mnáziumba,  ott  a  kormány  észre¬ 
vette  ;  választási  elnök  lett,  követeket  jelölt,  emelt, 
odafönn  észrevették  —  tegnap  olvasom,  hogy  ki¬ 
nevezték  az  árva-gymnaziumhoz  állandó  igazgató¬ 
nak.  Pedig  tudja  mindenki,  hogy  semmit  sem  tud, 
de  mert  egy  rektorból  lett  miniszteri  tanácsos 
sógornéját  elvette,  s  igv  a  kormánynál  néme¬ 
lyek  észrevették  :  ma  úr.  Nagyságos  úr. 

De  mi  volt  Borovitz  ?  Egy  jött-ment  cseh 
kellner.  Mindig  a  kormány  urai  után  szaladgált, 
nem  sajnálta  a  pénzt,  fáradságot,  minden  liczjtá- 
czión  Borovitz  jutott  a  nyeregbe.  Ma  a  fiai  mind 
a  kormánynál  vannak,  öt  fia  húz  stipendiumot, 
pedig  milliónair  a  gonosz  —  de  észrevette  a  kor¬ 
mány.  Most  még  valami  rendjelet  is  kapott.  Nagy¬ 
ságos  úr. 

Gyere  csak  jubileum,  ha  olyan  kocsi  vagy, 
hogy  a  kormányt  is  hozod  —  kinyitom  a  kapumat, 
két  karomat.  Itt  vagyok. 

Eb  lesz  bolond  ezután.  Eddig  nem  mertem 
mondani  igazában  :  ki  vagyok,  mi  vagyok,  jobb¬ 
oldali,  baloldali,  adtam  valamit  a  tisztességre,  a 
becsületes  magyar  ember  mégis  csak  no  baloldali. 
Majd  tudom  ettől  fogva,  melyik  madár  nyelvén 
fütyüljek.  Jöjjön  csak  az  a  jubileum. 

—  Eiszka  te  - —  tört  ki  utoljára  is  hangos 
szavakban  Posztó  Sámuel  úr  —  Kopár  László  úr 
tudod-é  mért  járt  itt  ? 

—  Eleget  hazudozott,  de  nem  biztosított 
mégis  semmit. 

—  Majd  fog  ezután.  Hallod-é,  ide  vigyázz 
hát,  mikor  az  ember  beszél,  nincs  tán  halott  a 
háznál  vagy  mi,  hogy  úgy  leeresztetted  orrodat, 
füledet  • — 

—  Ott  a  leányod. 

—  Annak  is  feljön  a  napja.  Nem  azért 
tettem  én  éjjet  napot  egygyé,  tűrtem,  koplaltam, 
szenvedtem,  fáztam,  rongyoskodtam ,  hogy  az 
egyetlen  leányomról  megfeledkezzem,  mert  meg¬ 
akarom  én  azt  látni,  hogy  a  város  első  urai  ül¬ 
jenek  az  asztalomnál  s  olyan  vöt  válasszak,  a 
milyet  akarok,  urat,  nagy  nemből,  elég  volt  a 
csizmadia-,  varga-,  szabó-atyafiságból.  Itt  többet 
nem  törüli  egy  is  abroszomhoz  száját.  Azt  gon¬ 
doltam  fölhagyok  az  agensséggel,  átadom  a  kis 
Balás  Gyurinak  fele  haszonra.  Megutáltam  ezt  a 

Fehér  Károlyt  tökéletesen.  Egy  elbizakodott  sem- 
mirevaló,  még  ő  parancsolna  nekem,  hogyne  ?  ! 
Az  a  köszönet,  hogy  kivettem  a  rongyból,  em¬ 
bert  faragtam  belőle,  négy  év  óta  itt  dédelgetem. 
Odább  egy  házzal  kölyök.  —  Nem  odább  ?  Te 
mondod  hogy  nem  odább  ? 

—  Nem  szóltam. 

— -A  szemtelen  még  Klárika  felé  kacsintgatna. 
De  te  semmit  se  tudsz.  így  bízza  az  ember  leá¬ 
nyát  az  anyjára. 

Most  már  Posztóné  is  szembe  fordult. 

—  Ha  ittál  —  feküdj  le. 

/ 

—  En  ?  Hát  részeg  vagyok  én  ? 

—  Hát  rósz  vagyok  én  ? 

Posztó  úr  elérkezettnek  látta  az  időt,  hogy 
mutassa  meg  :  mekkorát  tud  az  okos  ember,  s 
elkeseredett  apa  kiáltani. 

—  Hát  ezt  érdemiem  én,  a  ki  egész  nap 
pörköltetem  magamat  ? 

—  Tán  én  itthon  aluszom  ? 

—  Ne  be  —  szélj,  mikor  én  szólok,  most 
is  a  boldogságotokat  forgatom.  Minden  asszony 
fogja  meg  .... 

—  A  bizony  taszítsa  ki  az  ilyen  részeg  bo¬ 
londot. 

—  Velem  beszélsz  te  igy  ?  Nem  vagyok  én 
városi  képviselő  ?  Egy  városi  képviselővel  szabad 
igy  beszélni  ? 

—  Eredj. 

—  Nem  vagyok  én  egyházi  presbyter,  is- 

kolaszéki  tag  —  hát  úgy  kell  én  velem  bánni  ? 
Te,  te  —  megeszlek  .  .  . 

S  Posztó  urat  annyira  elragadta  számos 
tisztességeinek  értéke,  hogy  kénytelen  volt  a  fo¬ 
gait  csikorgatni,  s  az  öklével  egy  hatalmasat  ütni 
az  asztalra. 

Csörrentek  a  poharak  — •  s  hangos  sikoltás¬ 
sal  a  szegény  Klárika  kiugrott  a  virágos  kopor¬ 
sójából,  hogy  hirtelen  a  szülői  közé  álljon,  s  addig 
is,  mig  a  kormány  észrevenné  őket  —  kibékítse. 

Hosszas  sirás,  kölcsönös  szemrehányás,  — 
s  mint  az  operában,  egy  szép  terczett  magas, 
hosszan  kitartott  hangokkal,  és  elhaló  piánókka! 
—  fejezte  be  a  már  jó  előrehaladt  éjszakai  órákban 
a  családi  jelenetet. 

—  Jubileum  lesz  !  — •  vágta  oda  a  zárszót 
Posztó  Sámuel  úr  —  a  többit  meghalljátok  hol¬ 
nap.  Ezt  akartam  elmondani ,  de  ki  beszélhet 
itthon  békében  ?  —  A  kormány,  a  kit  észrevesz 

. de  legyőzik  a  becsületes  apát . E 

sértő  szó  még  egyszer  lángra  lobbantotta  a  ham¬ 
vadó  üszköt ;  még  egyszer  megvillantak  vádoló 
fénynyel  a  szemek  ;  haragban  zúgtak  a  már-már 
lecsöndesedett  lelkek,  mig  végre  Posztó  Sámuel- 
nénak  leánykájához  intézett  eme  susogásszerii 
nyilatkozata  után  :  szegény  Károly,  hallod  ?  Még 
most  is  fújja  flótáján  a  « Maros  vizét »  —  ne  félj 
leányom,  apád  tudod  mindig  ilyen  volt,  veszekedő 
Posztó  faj  — -  minden  ellenmondás,  jogosult  ke¬ 
serv  elszunnyadt. 


III.  FEJEZET. 


Lesz  hát  jubileum  Szalmavárt. 

A  ki  korán  kel,  aranyat  nyer.  —  Szalma- 
várott  e  polgári  mondás  még  keményen  tartotta 
magát.  Alig  törhetett  elő  a  szép  nyári  hajnal 
első  kedves  sugara  a  hegyek  közül,  már  megtelt 
a  kis  város  piacza  úrral,  napszámossal,  gazdaggal, 
szegénynyel.  Mindenki  föl  akarta  használni  az  élet 
elröppenő  óráit. 

Ott  járt,  kelt  hosszú  fekete  kabátjában,  — 
hogy  a  derék  páterekhez,  kik  után  immár  ötven 
esztendeje,  hogy  szép  egyetértéssel  él,  minél  ha¬ 
sonlóbb  legyen  külső  Öltözetében  is  —  Kopár 
László  jószágigazgató  úr,  sovány  fehér  ujjait  ro¬ 
pogtatva  —  és  jó  reggelt,  jó  reggelt  kívánva  kedves, 
kedves  eh,  eh,  hm,  hm  tisztelt  Kondor  ur,  Tó¬ 
biás  úr,  Csejdi  ur,  Partos  úr.  Nagyon  szép,  hogy 

már  mind  itt  találom  a  város  legjobb  polgárait. 
Csak  úgy  lehet  előrehaladni  az  anyagi  téren  — 
nagyon  szép. 

A  tisztes  polgárok  ily  előzékeny,  becsületes 
bánásmód  után  törekedtek  egészen  körbe  fogni 
a  nagyságos  igazgató  urat,  ki  tekintetes  volt 
ugyan,  de  a  nép  előtt,  melynek  mindig  van 
szüksége  támogatóra  —  nagyságos . 

Nehány  futó  kérdés  után  áttértek  a  napi 
munka-árra  s  az  embertelen  magas  napszám  téte¬ 
lein,  a  haza  ügyeire,  az  ország  fölvirágoztatására 
tértek. 

—  Igaz,  sok  még  a  mi  kellene  —  szorította 
egy  ügyes  fordulattal  az  igazgató  úr  a  beszéd 
tárgyát* erre  az  oldalra  —  óh  sok  nincs  még  ked¬ 
ves  városunkban,  a  mi  kellene. 

—  Nem  élhet  a  csizmadiaság  —  döfte  föl- 
lebb  kalapját  egy  köpczos  barna  csizmadia,  ki 
hentes  mesterséget  is  iiz  jó  eredménynyel.  Lesor- 
vad  az  ember  a  borzasztó  adók  miatt. 

Tán  be  akarta  a  tisztelt  polgártárs  gom¬ 
bolni  dolmányát  széles  kövér  mellén,  hogy  mu¬ 
tassa,  mennyire  ment  nála  is  a  lesorvadás,  de 
nem  boldogult. 

Kinőtt,  hiába  kinőtt  a  hitvány  dolmányból. 
A  dolmány  lesorvadt  a  borzasztó  adók  miatt. 

—  Az  asztalosok  nagyságos  uram  —  mu¬ 
tatott  csonka  ujjával  a  kis  Bab  asztalos  az  oláh 
templom  mellől  —  az  asztalosok  érzik  igazán, 
hogy  veszélyben  az  magyar  haza.  Nincs  ránk  on- 

nan  felül  semmi  tekintet.  Kész  munkával  árasztják 
el  onnan  felül  a  várost,  még  csak  egy  parasztlá¬ 
dát  se  tud  az  ember  valahogy  eladni. 

—  Hát  akkor  mit  szóljanak  a  fésűsök,  szíj¬ 
gyártók  —  hangzott  két  oldalról  is.  Nincs  a  népnek 
vezére,  nincs  köztünk  egy  csöngős. 

Mihelyt  vége  a  követválasztásnak,  még  a  nap 
sem  úgy  süt  többet. 

—  Igaz  barátaim,  eljött  az  ideje,  hogy  váro- 
városunk  javáról  nyomosabban  kell  gondos¬ 
kodnunk. 

—  A  temető-ut  is  egészen  összeomlott,  az 
ember  még  a  halottját  sem  tudja  kivinni  békével. 

—  Kell  tennünk  valamit  - —  ropogtatta  még 
keményebben  az  igazgató  úr  ujjait.  Szénavárt  me¬ 
gint  nagy  jubileum  lesz. 

A  polgárok  összenéztek,  hogy  ehol,  ni  ezt  az 
újságot  még  nem  hallották. 

—  Mi  lesz  ott  már  megint  nagyságos  uram  ? 

—  Jubileum. 

—  Jubileum  —  mormogák  a  társak  kedvet¬ 
lenül.  Mert  egy  jubileumnak  hogy  örvendjen  az 
ember,  mikor  jó  szerén  nem  is  tudja  mi  az. 

—  És  itt  az  se  lesz  ?  —  kérdé  egy  mészáros 
követelő  hangon. 

—  Gondolunk  valamit  —  bátoritá  őket  az 
igazgató  úr.  . 

—  Az  isten  megfizet  —  gondoljanak  már  ki 
valamit  az  urak,  mert  elveszünk  — ■  lépett  előre 

a  csizmadia  hentes.  Süssön  már  a  szerencse  erre 
a  nyomorult  városra  is. 

—  Mi  az,  mi  az,  hogy  lesz,  mint  lesz  ?  tört 
keresztül  a  napszámosokon  Posztó  Sámuel  úr  — 
valamit  hallottam. 

S  köszöntötte  nagy  alázatosan  az  igazgató  urat. 

• —  Oda  túl  jubileum  lesz. 

—  Hol? 

—  Szénavárott. 

—  De  bizony  itt  is  lesz  —  erősité  Posztó  úr. 

/ 

Es  mosolygott  a  szavaihoz,  mint  mikor  négy¬ 
szeres  árt  szabott  a  ruhának  és  mosolygása  által 
akarta  lépre  vinni  a  megrettent  varratot. 

Tudni  kell,  hogy  a  mosolygás  a  gazdag  em¬ 
bernél  olyan  mint  a  nap  :  süt,  éltet,  bátorít. 

—  De  itt  nincs. 

—  Mi  nincs  ? 

—  Jubileum. 

— -  Ha  nincs,  hát  azért  nincs,  hogy  legyen  — 
hangsúlyozta  Posztó  úr,  ki  kétségkívül  behatóan 
gondolkozott  már  e  fontos  tárgyról,  —  most  kész 
tervekkel  is  elő  tud  talán  már  állni. 

—  A  város,  én  is  azt  vélem  —  szólt  az 
igazgató  úr  élénk  fejmozgatásokkal  —  hogy  nem 
maradhat  hideg  szemekkel. 

—  Nem  maradhat  jubileum  nélkül,  igy  gon¬ 
dolkozom  én  is  polgártársak.  A  kormány,  a  kit 
észrevesz  .... 

—  Posztó  úr  jól  beszél,  igaza  van,  halljuk. 

A  papok  tisztelt  igazgatója,  tisztább  mosoly- 

lyal,  mint  a  most  már  egészen  földerűit  hajnal  — 
erre,  arra  hajlongott  —  s  majdnem  észrevétlenül 
eltűnt  a  tömegben. 

Mindenki  Posztó  urat  akarta  hallani,  mivel 
sokan  tartoztak  a  polgártársak  közül  neki  már  ed¬ 
dig  is,  és  még  többen  óhajtottak  eljutni  a  nagy 
vasas  ládájához. 

—  A  város  nem  maradhat  jubileum  nélkül. 

—  Nem  —  harsogták  az  előkelőbbek. 

—  Néma  gyereknek  anyja  sem  érti  szavát. 
Szénavártt  megint  foly  az  országos  mulatság  — 
ez  nem  jól  van. 

—  Rosszul  van. 

—  A  kormány  is  úgy  tesz,  mint  a  szemét¬ 
bérlő,  mindent  egy  gödörbe  hord. 

A  polgárok  nevettek,  mert  tudták,  hogy 
Posztó  úr  egy  időben  a  város  seprűjét  is  bérelte. 
Onnan  is  szépen  gyűjtött  Sámuel . 

—  Szénavártt  bezzeg  forog  a  pénz,  mi  meg 
itt  ülünk  mint  hetes  esőben  a  piaczon  a  falus  i 
napszámos  —  éhes  gyomorral,  üres  zsebbel. 

—  Hej  jól  beszél  Tóbiás  .  .  . 

Valami  okból  igy  is  hívták  Posztó  urat.  Ta¬ 
lán  mert  nagyon  vallásos  volt.  A  nép  minden  ér¬ 
demet  méltányol. 

—  Ne  legyek  Posztó  Sámuel,  ha  egy-két 
hetek  múlva  itt  becsületes  jubileum  nem  lesz,  még 
pedig  olyan,  hogy  a  szénaváriak  elbúhatnak  mel¬ 
lette. 

Korcsmárosok,  rőfösök,  mészárosok,  csizma- 

diák,  fűszerárúsok  összeintegettek,  hogy  mind  jó 
volna  ez,  de  hol  az  ember,  a  ki  vezesse  a  szegény 
népet  ?  Hamarándi  méltsás  úr,  a  kinek  az  a  nagy 
vendégszállitó  diszhintaja  van  —  elhalt  ;  a  vén 
Szoritsd  László  királyi  tanácsos  úr,  mikor  millió 
ebédéiért  és  jutalom  tallérocskáiért  már  megkapta 
a  szép  titulust  :  egyszerre  csak  hirtelen  meghalt  ; 
a  híres  nagy  ivó  pap,  ki  ujjain  forgatta  a  várost, 
egy  erdei  nagy  ebéden  leszédűlt  és  többet  egyet 
se  szóit  —  igy  most  a  város  vezér  nélkül  áll. 
Posztó  Sámuel  derék  ember,  de  nagy  uzsorás, 
hirtelen  szerző  és  az  ilyen  ember  hogy  legyen 
vezér  ? 

Pedig  zászlók  volnának  ;  tűzoltó-banda  itt 
hever  ;  a  fáklya  most  hogy  elteltek  a  követvá¬ 
lasztások  :  hát  olcsó.  Csak  ünnepély,  ünnepély ! 
Ahhoz  jut  mostanában  a  szegény  magyar  keser¬ 
vesen. 

Máshol  még  az  országos  executio  is  banket¬ 
tel  van  összekötve  :  itt  nem  lehet  csinálni  egy  kis 
jubileumot ! 

—  Más  itt  a  baj  polgárok  l 

—  Micsoda  ?  sereglettek  látható  bizodalom- 
mal  az  ünnepély  után  sovárgó  lelkek  Posztó  Sá¬ 
muel  ur  körül. 

—  Más  ütött  szeget  az  én  fejembe. 

—  Lássuk,  halljuk.  Hát  egy  beszéljen. 

Posztó  úr  elővette  régi  könyvecskéjét,  a  me¬ 
lyikben  valamikor  a  mértékek  voltak  bejegyezve, 
most  meg  a  hasznos  tudnivalók  ülnek  zabról, 

borról,  szénáról,  emberről,  és  irt,  számolt,  nyalo¬ 
gatta  fakó  vastag  szájával  fél  hüvelykujjnyi  plaj- 
bászát. 

Irta  ott  hirtelenében  a  neveket,  válogatta  a 
szereplő  férfiakat  és  okoskodott,  törte  a  fejét  a 
város  urai  helyett,  és  tusakodott,  hogy,  de  hát  kit 
is  kellene  hát  megjubilálni  ...  a  város  költségén, 
hogy  a  kormány  aztán  észrevenné  a  polgárságot. 
Oda  túl  Szénavárt  csak  huszonöt  esztendős  jubi¬ 
leum  lesz,  itt  azért  is  ha  már  valami  lesz,  hát 
legyen  ötvenesztendős  jubileum.  Alább  nem  beszé¬ 
lünk. 

Hangosan  mondhatta  ez  utóbbi  szavakat,  mert 
többen  a  lelkesebb  polgárok  közűi  rázugták  :  nem 
beszélünk.  Nem,  nem,  ötvenen  alul  nem  beszélünk. 
Szénavárt,  a  kevély  Szénavárt  le  kell  csépelni. 

S  borzasztó  az,  mikor  egy  város  vas  akarat¬ 
tal,  egyértelemmel  csépel,  csépeli  a  gonosz,  felfu- 
valkodott  szomszéd  várost. 

Ilyenkor  hullanak  a  kémények,  repedeznek  az 
új  házak  falai  és  vesznek  össze  a  legjobb  házas 
felek,  hogy  a  papok  nem  győzik  a  válóperek  be¬ 
jegyzését. 

Nem  tudom  már  úgy  van-é,  nem,  én  azt  ta¬ 
pasztaltam,  és  sokszor  tapasztaltam,  hogy  minden 
közművelet  egy  becsületes  ember  akaratától  függ. 
Ha  az  eszme  megkapta  emberét,  a  dolog  keresz¬ 
tülvitele  csak  játék.  Polgármestert  lemondatni,  ren¬ 
dőrfőnököt  elkergetni,  papot,  kántort  a  határból 

sebtiben  kihordani  —  csak  egy  erélyes,  buzgó  em¬ 
ber  kell  :  és  a  diadal  biztos. 

A  jó,  becsületes  nép  akasztófát,  szobrot,  ko¬ 
szorút,  botot,  éljent,  vesszent  mindig  készen  tart. 
Az  igazi  részvét  forrása  csak  az  ő  őszinte  szivé¬ 
ben  nem  apad  meg  soha.  Ez  az  egyetlen  alap,  a 
mire  mindenkor  biztosan  támaszkodhatni.  Barátaink 
rendesen  elhagynak  a  sötétségben ;  testvéreink  rá¬ 
szednek  az  örökösödési  dolgokban,  de  a  nép 
csöndben,  viharban,  hidegben,  melegben  veled  van 
vagy  ellened,  hanem  fáradhatlanúl  kisér,  s  le  nem 
veszi  rólad  a  szemeit  mig  a  tieidet  vagy  ki  nem 
verte,  vagy  magadtól  örökre  le  nem  hunytad. 

Posztó  Sámuel  ebből  a  népből  való  volt. 

Most  koszorút,  egy  nagy  óriás  koszorút  a 
mit  tizenkét  jó  polgár  visz  a  vállán  nevetve  — 
akart  köttetni,  de  nem  tudta,  kinek  is  a  számára. 

Mivel  Magyarországon  újabban  nagyon  sok 
a  derék  ember,  kitűnő  hazafi  —  még  kis  városon 
is;  nehéz  a  választás,  kire  essék  a  jubileum. 

Posztó  úr  is  a  keresgélésben  láthatólag  el¬ 
fáradt. 

Csak  volnának  itt  most  színészek,  de  nin 
csenek  ! 

Ott  megy  az  ilyen  ünnepély  a  legkönnyebben 
és  legszebben.  A  színpadon,  az  egyik  karéjban  a 
fekete  szalon-ruhás  és  fehér  nyakken  dős  urak, 
élükön  egy-egy  kis  reszkető  ember  dadogó  be¬ 
széddel,  fityegő  gyűrűvel,  nagy  tálczán  tánczoló 
kelyhecskéivel,  tárczácskáival ;  a  másik  karéjban 

ünneplő  hölgyek  a  Mária  Anna  és  Magdaléna- 
egyletekből,  jól  levágott  öltönyökben,  lesütött 
szemekkel,  melyek  azonban  a  csinos  embert  az 
asztal  alatt  is  rögtön  észrevennék  —  és  egy  ret¬ 
tentő  szalagos  babérkoszorúval. 

Az  ezerfejü  közönség  ott  áll  nyitott  szájjal, 
tapsra  kész  tenyerekkel,  és  nemes  indulattal  a  ju¬ 
bilálandó  előtt.  A  háttérben  a  dalkar,  a  karmes¬ 
ter.  ki  halkan  sipolgatja  az  « Isten  áldj  meg  a 
magyart »  —  vezér  hangjait.  A  zenekar  halk  égi 
nótával  a  kuliszák  között  • —  mig  amott  egy  kis 
emelvényen  a  főoldalon,  hogy  mindenki  jól  lát¬ 
hassa  őket  —  a  jubilálandó  neje  kölcsönkért  dísz¬ 
ruhában,  kölcsön  ékszerekkel,  és  gyermekei  fod¬ 
rozott  hajjal  és  közvetlen  mindjárt  a  hátuk  mögött 
a  hitelezők,  a  vastag  pék,  a  csizmadia  háziúr,  De- 
breczeni  Doktor  János  a  lefoglaló  bírói  végzéssel, 
és  egyébb  számos  érdektársaik,  kik  alig  várják, 
hogy  :  mennyi  jött  be  .  .  . 

Igen,  a  színpadot  a  jó  isten  is  főkép  a  jubi¬ 
leumok  szinteréül  jelölte  ki,  de  ahol  nincs  színpad, 
hol  legyen  ott  szép  jubileum  ? 

Posztó  Sámuel  úr  ezt  az  akadályt  is  meg- 
latolta. 

Ott  van  az  új  leányiskola  nagy  terme.  Az 
lesz  jó. 

Posztó  ur  már  látta  is  a  férfiút,  kire  a  jubi¬ 
lálandó  köntös  a  legjobban  illik.  Ott  az  öreg 
Szabó  bácsi,  a  tanító  úr  a  hetven-nyolczvan  közt 
járó  tisztes  aggastyán,  alázatos,  kövér,  piros  ar- 

czájával,  sok  fáradalmas  éveken  gyűjtött  és  ápolt 
rózsácskáival  orrán,  homlokán,  szemei  alatt  — 
mert  valamit  mégis  lehet  szerezni  e  rögös  pályán 
is  —  ha  egy  szőlőcskét  az  örömdombon  idejében 
megragaszthatott  az  ember.  Látta  a  derék  jö  tan¬ 
férfi  kurta  ujjait,  melyekkel  nyáron  úgy  mint  télen 
át  barátságos  egyenlőséggel  osztogatta  az  úri,  mint 

polgárfiuknak,  köztük  neki  is,  nekem  is  —  a  ba- 

raczkokat.  Es  látta  azokat  a  mély  megindulástól 
könnyező  becsületes  nemeket,  melyek  annak  ide¬ 
jén  a  leghátulsó  padban  is  észrevették  mikor  Posztó 
Samu  az  üveglyukba  a  legyeket  vadászta  és  sze¬ 
rencsés  polgári  pályájára  a  szükséges  előismerete¬ 
ken  mohó  szorgalommal  gyűjtötte. 

Most  itt  a  kedvező  alkalom,  hogy  mindene¬ 
ken  hálásan,  és  bőven  visszafizessen. 

Meg  fog  történni  —  gondolá. 

S  a  polgárok  a  napszámosokkal  vitték  ki  az 
eszmét  a  mezőre  hogy  jubilium,  jubilium  ;  Szalmavár 
nem  maradhat ;  vitték  ki  akukoricza  földekre,  szőlők¬ 
be  rétekre,  vitték  az  országutakra  a  prismák  mellé¬ 
vitték  reménynyel,  lelkesedéssel,  gyermeki  bizoda- 
lommal,  hogy  egy  országos  ünnepély  valahára 
Szalmaváron  is  csak  lesz  —  ha  Isten  segít. 


NEGYEDIK  FEJEZET. 

A  főispán  úr  kezd  valamit. 

Nyájas  kézszoritások  és  lelkesítő  biztatások 
közt  járt  kelt  Posztó  úr  czélja  felé ;  mindenüvé 
jutott  egy-egy  mosolya,  s  egy  barátságos  kérdése, 
hogy  hát  hogy  vagyunk?  Tudja-é  mi  újság?  Jubi¬ 
leum  lesz  Szalmavárt,  leverjük  Szénavárt.  Itt  lesz 
az  ötödik  egyetem.  Az  az  1  Annyi  lesz  a  fiatalság 
hogy  nem  lesz  elég  leánya  a  városnak  —  mind 
férjhez  megy.  Hsak  olyan  az  a  jubileum. 

Nevetett,  hahotázott,  mert  olyan  az  a  jubi¬ 
leum,  hogy  az  embernek  minden  csöpp  vére  meg¬ 
mozdul. 

Haladt  főszékhelye  —  az  úri  kaszinó  felé. 

—  Hangulatot  kell  teremtenem  —  mormogá 
magában  a  volt  nős  szabó  polgártárs,  eltanulva 
a  műkifejezést  az  uraktól.  Föl  kell  jutnom  a  hely¬ 
zet  magaslatára,  és  hangsúlyoznom  kell  az  eszmét 

Máskép  nem  is  megy  az  ilyen  kultur  munka. 

Még  hol  a  jó  isten  világában  járt  a  dél  ; 

még  hol  volt  a  tizenegy  óra  —  s  a  forró  júniusi 
délelőtt  a  mennyi  lelkiismeretes,  s  a  korral  haladni 
akaróbb  polgára  és  hivatalnoka  volt  a  városnak, 
megyének,  már  ahol  mind  ott  ült  a  jól  lefüggö¬ 
nyözött  kaszinóban,  egy-egy  nagy  lepedő  újság 
árnyékában. 

És  mit  olvasott  ? 

Nem  akarta  elárulni  egy  is,  hogy  mennyire 
sérti  önérzetét  az  a  szénavári  újabb  országos  ünne¬ 
pély,  de  Posztó  úr  leolvasta  mindnyájának  a  komor 
orczájáról,  hogy  a  jubileum  mardossa  a  sziveket. 
Plogyne  ? 

Már  a  szénavári  lapok  hátán  nagy  betűkkel 
igy  ordított  a  hirdetés  :  Igen  fontos,  figyelemreméltó. 
Conferencziák  tartására  készséggel  átengedi  a  „  Tan- 
iigyil  szerkesztősége  szerkesztői  irodáját,  a  mikor 
is  Tokány  Péter  polgári  vendéglős  tisztelt  barátunk 
az  éppen  mindjárt  tőszomszédságunkban  levő,  fino¬ 
man  berendezett  tágas  vendéglőjében  tisztelettel 
szolgál  jó  magyar  borral  és  ízletes  hideg,  úgy  mint 
meleg  ételekkel,  a  legjutányosabb  árakon.  Társas 
vacsorákat,  couvertjét  i  frt  20  krajczárjával  szá¬ 
mítja  csak.  Bámulatos  potomság. 

Posztó  úr  boszankodott,  s  a  „Minden  áron 
kormányra czimű  szénavári  ellenzéki  lap  legújabb 
számát  odatolta  egy  kopaszos  biró  úr  asztalára. 

—  Tessék  csak  ezen  sorokat  itt  ni  olvasni,  nagy¬ 
ságos  uram.  Vagy  olvassam  én  ?  Jó,  hát  olvasom  : 

« Szénavár  óriás  léptekkel  halad  előre,  mert 
fel  tudja  fogni  a  kor  intő  szózatát.  Ilyen  a  jubileum 
/égető  kérdése.  Valóban  csak  is  egy  sikerült  ünne¬ 
pély,  egy  jól  rendezett  országos  ünnepély  képes 
most  egy  várost  magasra  emelni,  képes  egy  vá¬ 
ros  polgárságára,  úgy  mint  értelmiségére  is  a 
magas  kormány  figyelmét  terelni.  Mi  nem  vagyunk 
barátjai  a  kormánynak,  de  ebben  igenis  egyetér¬ 
tünk  vele,  hogy  sürü  ünnepélyek  egyedüli  felvirá- 
goztatói  a  polgárságnak  .  .  .« 

—  Mit  szól  ehhez  nagyságod  ? 

—  Mi  hivatalnokok  tele  vagyunk  nyomoru  - 
Sággal. 

—  Hogy? 

—  Adósságra  eszünk. 

—  Azzal  kinek  mi  köze  ? 

—  Adósságra  ruházkodunk. 

/ 

—  Oh  nem  keresik  azt. 

—  Fiainkból  a  hitvány  fizetés  mellett  koldu¬ 
sokat  nevelünk. 

—  De  talán  egy  jó  jubileum - nagysá¬ 

gos  úr,  kedves  .... 

—  Kinek?  A  miniszternek?  Utálom  1 

—  Nem. 

—  A  főispánnak  ?  Menjen,  lásson  dolga  után. 

—  Nem  .... 

—  A  kövér  püspöknek  ?  Az  amúgy  is  ele¬ 
get  vigadhat. 

—  Polgári  jubileumot  gondolok. 

—  Már  maguk  is  ostobáskodnak  ?  Eddig  a 

polgár  nem  tudta  mi  a  szemtelen  lábnyaló  dicsőí¬ 
tés,  önmagát  istenné  tevő  gyalázatos  ámítás,  már 
annak  az  eszét,  becsületes  gondolkozásmódját  is 
ki  akarják  csavarni  ? 

—  Hát  a  kormány  nem  vesz  bennünket  más¬ 
kép  észre .  . . 

—  Hagyjon  békét  Posztó  úr,  örüljön  ha  maga 
alatt  nem  ég  a  föld. 

Posztó  úr  mit  tehetett  mást,  egy  vén  zsörtölődő 
törvényszéki  bíróval  nem  kezdhetett,  a  kinek  öt 
leánya,  s  mind  otthon  ;  négy  fia,  s  mind  ki  itt, 
ki  ott  —  mesterinas.  Az  ilyen  nem  barátja  a  pob 
gári  jubileumoknak. 

Oda  ment  egy  másik  asztalhoz. 

Ott  ült  a  törvényszéki  jegyző,  egy  felette 
tarka  koczkás  ruhás  vén  agglegény,  a  kiről  tudta- 
hogy  él-hal  a  mulatságokért. 

—  Méltóságos  báró  úr  tetszett  olvasni  a  szé¬ 
navári  lapokat  ? 

A  fonnyadt,  összeesett  arczú,  festett  szakállú, 
erősen  kipödört  bajuszkáju,  és  mert  nagyot  hallott 
—  mindig  tátott  szájú  ember  —  elmosolyodott, 
gondosan  ápolt  fehér  kezét  a  jobb  füléhez  tette, 
és  betett  fényes  kéklő  fogaival  kiáltott. 

—  Hogy  a  mennykőbe,  Fejes  Eduárd  meg¬ 
házasodott  ?  Hát  kapott  az  leányt  ?  Mondja  :  kit 
vett?  A  szerencsétlen. 

—  Nem,  nem,  méltóságos  uram,  nem  tudok 
arról  semmit,  hanem  —  s  odahajolt  a  báró  fülé¬ 
hez  —  jubileumot  akarnak  csinálni. 

—  Jubileumot  ?  Nekem  ?  Nem  kell,  még  nem 
vagyok  ötven  esztendős.  Barátom  én  még  élni 
akarok.  Nix  vásár. 

S  a  szép  finom  kezeivel  hadonászott  Posztó 
úr  óra  alatt. 

Nem  úgy  méltóságos  uram  —  tessen  engem 
meghallgatni. 

—  Tessék  tessék  —  válaszolt  a  báró,  majd¬ 
nem  a  Posztó  úr  szájába  tevén  gyér,  kopasz 
aszott,  pomádés  fejét.  Mondja  hát,  mondja.  Az 
újságokat,  ha  jók,  szeretem.  Tud  valamit  Palló 
Domokosnéról  ;  most  ki  a  szeretője  ?  Melyik  tiszt  ? 
írnok  ?  Mert  annak  mindegy.  A  férje  nem  csinál 
belőle  semmit,  semmit.  Jól  teszi,  asszonyt  magára 
kell  bízni,  mint  a  madarat. 

—  Jubileum  lesz. 

—  Szénavárt  ?  Tudom,  meg  is  vagyok  hiva, 
tagja  vagyok  a  százas  bizottságnak.  Elnöke  dr. 
Iszom  Béla  egyetemi  tanár,  dr.  Dudás  István  iskola 
igazgató,  Beszélek  Domokos  a  plébános,  s  a  szere¬ 
tőjének  a  férje  Pelikán,  az  örmény  ügyvéd.  Az  nagy¬ 
szerű  ünnepély  lesz.  Ha  akar  menni  maga  is,  sies¬ 
sen,  mert  nem  kap  szobát. 

—  Ez  fáj  nekünk,  méltóságos  uram. 

—  Hogy  nem  kap  szobát,  jól  van  no,  ná¬ 
lam  talán  lesz  egy  kis  hely. 

—  Nem,  nem,  az  fáj,  hogy  Szalmavárt  senki 
se  veszi  észre,  hogy  rólunk  nemcsak  a  kormány, 
de  még  az  isten  is  megfeledkezett.  Szégyen  ilyen 
városban  élni.  Megyek  a  főispánhoz. 


—  Ott  mit  akar  ? 

—  Jubileumot  kell  hogy  tartson,  a  város  nem 
lehet  el  jubileum  nélkül.  Itt  az  emberek  a  kereset 
miatt  éhen  halnak.  Mi  rólunk  senki  se  gondolko¬ 
zik.  Ez  tovább  nem  mehet.  A  szénavári  lapok 
mind  tele  vannak  a  városuk  magasztalásával,  még 
a.  minisztereket  is  várják. 

—  Barátom  el  is  mennek. 

—  Ide  bezzeg  nem  hívja  őket  senki.  Megyek 
a  főispánhoz,  mi  is  tartsunk  jubileumot.  Van  ne¬ 
künk  emberünk  elég.  Ha  Szénavárt  lesz  huszonöt 
éves  —  itt  azért  is  ötvenesztendőset  csinálunk. 
Megjubiláljuk  méltóságos  ur.  —  — 

—  Engem  ?  Engem  nem ;  én  még  élni  aka¬ 
rok.  Nem  hagyom  magamat  eltemetni.  Ohó,  én 
még  élni  akarok. 

Hanem  várjon,  mi  az  ördögöt  tudnának  rajtam 
jubilálni?  Lássuk.  A  kormány  észre  venne,  adna 
egy  kis  ordót,  valahára  lennék  már  rendes  biró 
s  ha  akkor  penzionálna  a  süket  bal  fülemmel  — 
mert  előbb-utóbb  ide  megy  ki  a  dolog  —  csino¬ 
sabb  nyugdijacskára  tarthatnék  számot.  Jól  van, 
Posztó  úr,  üljön  ide  egészen  mellém,  s  beszéljünk 
bizodalmasan.  Magának  sem  ártana,  ha  észrevenné 
a  kormány.  Maga  gazdag  ember,  de  nincs  czime, 
értem;  magának  van  egy  ügyes  szép  leánykája, 
de  nem  akarja  közönséges  tökfilkónak  adni  —  helyes; 
magából  sok  minden  kikerülne  egy  kis  magasabb 
fölkarolás  mellett.  Nagyon  okosan  gondolkozik. 
Tehát  azt  gondolná,  hogy  engem  meg  lehetne  ju- 

bilálni  ?  A  mennykőt.  En  már  tiz  esztendős  jegyző 
vagyok  —  lehet  lehet  ;  huszonöt  éves  kaszinói  tag  — 
lehet,  lehet ;  harmincz  esztendeje  vagyok  a  szénavári 
vigalmi  bizottság  tagja, —  lehet,  lehet.  Mondja,  aztán 
hogy  gondolná  édes  Posztó,  hogy  indítaná  meg 
azt  a  komédiát.  Én  hálás  leszek,  a  kormány  fi-gyel 
mét  magára  fogom  irányozni,  egy  szép  rendet  —  azt 
bizonyosan  tudunk  szerezni  magának.  Az  állam¬ 
titkár  jó  barátom,  együtt  honvédeskedtünk.  Hogy 
kezdenék,  hogy  kezdenék  ?  Albumot  a  hivatalnok 
társaim,  a  kaszinó  tagtársaim,  a  vigalmi  bizottság 
két-három  száz  tagjának  arczképével,  csinos  beszéd 
mellett,  természetesen  bankettel,  természetesen  a 
borokat,  szivart,  kávét,  zenét  én  hordoznám.  V a- 
lahonnan  szereznénk  egy  kis  pénzmagot.  A  kormány 
észrevenné  —  halljuk,  halljuk  —  hogy  vélekedik 
Posztó  barátom.  Lássa  nagyszerű  az,  hogy  a  ma¬ 
guk  esze  minden  ilyen  furfangot  kigondol.  Szokott 
szivarozni  ?  gyújtson  egy  jó  szivarra.  Huszonöt 
krajczár. 

Posztó  úr  eltette  a  szivart  és  mosolyogva 
veregette  a  báró  úr  vállait. 

—  Nem  úgy  méltóságos  báró  úr,  édes,  mi 
holmi  tiz  esztendős  jubileumokkal  nem  kezdhetünk, 
mi  le  akarjuk  verni  Szénavárt,  ott  egy  részeges,  el¬ 
adósodott  színészt  jubilálnak,  de  huszonöt  eszten¬ 
dővel  :  mi  ötven  esztendővel  keresünk  valakit,  öt¬ 
ven  esztendővel  keresünk  valakit,  ötven  eszten¬ 
dővel. 

--  No  annyi  nem  vagyok.  Pedig,  lássa  Samu 

most  a  tiz  esztendős  jubileumok  vannak  divatban. 
Igen  ez  a  sik.  Miniszter,  főispán,  felsőházi  elnök, 
curiai  elnök  —  hogy  gondolja,  hogy  ott  Ötven 
esztendős  jubileumokat  tarthatnának.  Ki  ér  most 
meg  ötven  esztendős  szolgálatot  ? 

—  Kapunk  olyat  is  báró  úr.  Van.  Megyek 
a  főispán  úrhoz. 

—  Jó  szerencsét. 

S  a  báró  látva,  hogy  az  ő  megjubiláltatá- 
sából  igy  nem  lesz  semmi  :  visszatemetkezett  a 
nagy  lepedő  újságokba,  s  hagyta,  hogy  a  bolond 
szabó  fusson. 

Posztó  Sámuel  mindig  a  gyors  tettek  em¬ 
bere  volt,  nem  hagyta,  hogy  valami  gondolata 
megavasodjék,  tudta ,  hogy  csak  addig  lehet 
valamit  kivinni,  mig  az  egy  kicsit  félig  titok. 

Sietett  a  főispánhoz.  Fent,  fent,  egészen 
fent  akarta  kezdeni. 

—  Itthon  van  a  Méltóságos  főispán  úr  — 
szólította  meg  a  legbehizelgőbb  mosolylyal  a  pecz- 
kes  magatartáséi ,  piros,  szederjes  fekete  képű 
szakácsot,  ki  épen  most  végezte  el  úri  mód  tizen¬ 
egy  és  tizenkét  óra  között  igazi  jó  villás  reggeli¬ 
jét,  s  ki  egy  kis  pohár  finom  rizling  ó  bort  még 
mind  szedegetett  a  nyelve  hegyére  —  befejezésül. 

—  Itthon,  itthon,  de  mindjárt  megy  az  egy 
órai  vonattal. 

—  Hova ,  ha  szabad  tudnom ,  édes  jó 
Dénes  úr  ? 

—  Jubilálni. 

—  És  hová  menne  ?  Ehol  ni  ! 

—  Szénavárra. 

—  Ehol  ez  fáj  nekünk  polgároknak,  lelkem 
jó  Dénes  úr,  hogy  drága  nagy  uraink  mind  más¬ 
hol  jubilálgatnak,  és  rólunk  megfeledkeznek,  mint 
a  sárba  esett  kenyérszeletről.  De  majd  ha  isten 
velünk  lesz  ;  micsoda  bor  az,  a  mit  iszik  Dénes  úr  ? 

—  Rizling  bor.  A  gróf  rosszat  nem  iszik. 

—  Hátha  hozzá  én  egy  nagyon  finom  szi¬ 
varral  megkínálnám  édes,  édes  jó  Dénes  úr  — 

S  kivette  Posztó  úr  a  huszonötkrajczáros 
szivart  s  átnyújtotta  a  szakácsnak. 

—  Hm,  e  fáin. 

—  Tartsunk  együtt  édes  Dénes  úr,  emeljük 
fól  ezt  a  szegény  várost.  Munkálkodjunk  abban, 
hogy  a  kormány  egyszer  már  minket  is  észre- 
vegyen.  Jubileumot  akar  a  polgárság. 

—  Itt  ? 

—  Itt  lelkem. 

—  A  főispán  ő  méltóságának  ? 

—  Az  később  jön,  csak  egyszer  ki  kell 
mondanunk,  hogy  lesz  jubileum  Szalmavárott.  Be 
lehet-e  menni  ő  méltóságához  ? 

—  Be,  csakhogy  nem  jó  olyankor  habor 
gatni,  mikor  eszik,  mert  ilyenkor  a  gróf  minden 
porczikájával  dolgozik.  A  néhai  öreg  gróf  is 
mindig  igy  evett.  Én  is  igy  eszem.  Az  étel  is 
szereti,  ha  lélekkel  veszik. 

—  Ugyan  ? 

—  Úgy.  Szépen  enni  az  nem  olyan  könnyű 

—  Sohase  tudtam. 

—  De  a  ki  szépen  tudja,  az  csupa  gyönyö¬ 
rűség. 

—  No  ? 

—  Úgy.  Nagy  urak  ezt  is,  mint  a  járást, 
meg  a  muzsikát  csak  úgy  tanulják. 

—  Meg  a  tánczot . .  . 

—  Meg  a  tánczot. 

Posztó  úr  észre  akarta  vétetni,  hogy  ő 
tánczmester  is  volt  valamikor. 

—  Nincs  is  valami  szebb,  mint  mikor  ötven¬ 
hatvan  úr  eszik. 

<—  Nagyszerű  lehet. 

— -  Előttük  tűkor,  hátuk  megett  tükör,  egy¬ 
szerre  mintha  két-háromszáz  ember  taktomos 
munkája  látszanék.  Hm  bizony. 

—  Fognak  látni  olyat  Dénes  úr. 

A  legjobb  reményekkel  ment  be  Posztó  úr 

a  főispánhoz. 

/  / 

O  méltósága  már  szerencsére  éppen  a  fehér 
csont  fogpiszkálónál  tartott,  és  lábait  az  asztalra 
rakta,  talán  hogy  azok  is  egyenek. 

— -  Lelkem  méltóságos  főispán  uram,  én 
nekem  egy  igen  alázatos  kérésem  volna  —  in¬ 
dult  meg  hajlongva  Posztó  úr. 

—  Nos?  nézett  a  főispán  fehér  fogpiszkáló - 

jával. 

—  Mi  nagyon  szerencsétlen  emberek  vagyunk. 
—  Bizony,  ez  itt  hitvány  kis  fészek. 

—  Nem  tudunk  élni. 

—  Maga  se  ?  Hisz  szerét-számát  se  tudja 
Posztó  ur  a  vagyonának. 

—  Ah,  édes  teremtőm,  csak  én  tudom,  mi 
fáj  a  szegény  polgárnak  ! 

—  Mi  ? 

—  Látom  a  szénavári  újságok  ott  vannak  a 
méltóságos  gróf  úr  asztalán. 

—  Azokban  semmi  sincs. 

—  Halál,  méltóságos  gróf  úr. 

—  Ki  halt  meg  ? 

— :  A  mi  városunk  hal  meg,  ha  nem  segí¬ 
tünk  rajta. 

—  Úgy  kell,  mért  választanak  mindig  bal- 

rr  r 

oldali  követet.  Mit  Ősz  Adámoskodnak  örökké  ? 
Ha  egy  becsületes,  tisztességes,  jó  magyart  vá¬ 
lasztanának,  de  egy  jött-ment  Bachhuszárt.  Úgy 
kell  maguknak.  Üljön  le.  Mit  csinálnak  a  kaszi¬ 
nóban  ?  Mennyit  vesztett  az  ezredes  ? 

—  Az  mind  nem  sok,  de  minket  Szalma¬ 
várt  megesz  a  szégyen. 

—  Biz  itt  sok  a  gazember. 

—  Nem  úgy  méltóságos  főispán  úr,  hanem 
hogy  nem  tudunk  egy  kis  jó  jubileumhoz  jutni, 
mikor  az  egész  világ  jubilál,  jubilál.  Az  egész 
ország  talpon  áll,  csak  mi  ülünk.  Szégyen  az  a 
mi  városunkra,  hogy  itt  még  sohasem  volt  tud. 
tómmal  jubileum. 

—  Hát  mit  akar  azzal  a  jubileummal  ? 

A  főispán  úr  még  egy  kicsit  evett  is,  ivott  is, 
nevetett  is.  Nevette  ezt  a  bolond  Posztó  Sámuelt. 

—  Oh  lelkem,  jó  méltóságos  uram,  —  a 
város  becsületét  nem  hagyhatjuk. 

—  Válaszszanak  a  részeges  rendőrkapitányuk 
helyett  egy  józan  embert. 

—  Azt  is  megteszszük,  de  most  — 

—  Válaszszanak  kormánypárti  követet. 

—  Azt  is  megteszszük,  de  most  .  .  . 

—  Küldjenek  deputáczíót,  disz-deputácziót  a 
miniszter  névestéje  alkalmából  — 

—  Azt  is  megteszük,  de  most  egy  kis  jó 
jubileumot  szeretnénk.  El  van  kedvetlenedve  a 
polgárság,  hogy  Szénavárt  folyvást  muzsikálnak, 
tánczolnak,  banketteznek,  most  mindjárt  jubilál¬ 
nak,  ott  lesz  a  kormány,  mert  bizonyosan  ott 
lesz,  mintha  már  látnám,  s  viszi  a  sok  kitüntetést, 
és  mi  itt  ülünk  árván.  Meg  kellene  előznünk  a 
szénavári  jubileumot,  azt  beszéli  a  páterek  igaz 
gatója  is,  Kopár  László  úr,  a  ki  sokat  lát  és  so¬ 
kat  tud,  hogy  kellene  egy  kis  jubileumot  tartani 
—  itt  helyt. 

—  És  kinek. 

A  főispán,  mivel  sejtett  valamit,  a  lábait 
leszedte  az  asztalról  s  egy  finom  huszonötkraj- 
czáros  szivarral  megkínálta  Posztó  urat. 

—  Méltóságos  gróf  főispán  úr,  egy  szép  ju 
bileum  sokat  tehetne  a  városunk  fölemelésében. 
Hát  minek  állítottuk  fel  akkor  a  tűzoltó  testü¬ 
letet  ;  szereztünk  nagy  költséggel  instrumentumo¬ 
kat  a  bandának  ;  állítottunk  dalárdát,  kettőt  is  ; 
csináltunk  színházi  bizottságot  ;  rendeztük  újból 

Tolnai  Lajos  :  A  jubilánsok.  j 

a  vigalmi  bizottságokat,  ha  úgy  teszünk,  mint  a 
fösvény  a  luszterrel,  hogy  soha  se  gyújtjuk  meg  a 
gyertyákat.  A  tömérdek  adót  is  szívesebben  fizetné 
a  polgárság,  ha  egy  ügyes  jubileumon  jól  kitán- 
czolhatná  magát.  Egy  országos  jubileum  által  — - 
kérem  alássan,  észrevenné  bennünket  a  kormány.  . . 

A  fiatal,  majdnem  szakálltalan,  bajusztalan, 
de  azért  egészen  kopasz,  —  sötét  czigány-fekete 
arczú,  jól  táplált  főispán  fanyar  mosoly lyal  ivott 
még  egy  pohárka  ó  rizlingbort,  s  szinte  azon 
volt,  hogy  ezt  a  bolond  szabót  is  megkínálja,  a 
kivel  lehetne  valamit  kezdeni.  Hanem  mégis  — 
aristokratikus  érzelmei  megóvták  ;  s  inkább  vá¬ 
gott  még  egy  szelet  sültet  s  úgy  a  tányéron  át 
nézegette  Posztó  urat  a  jubileumával. 

—  Kinek  lenne  az  a  —  s  itt  Szalmavárt  ? . .  . . 

(Kinek  ?  Hát  a  főispánnak.  Kinek  szokott  egy 
becsületes  város,  egy  jóravaló  megye  diszünne- 
pélyeket  adni,  és  kinek  köteles  ?) 

S  elgondolta  a  főispán  úr,  hogy  ő  már 
szinte  két  esztendeje  itt  ül  a  megye  nyakán  — - 
és  még  sem  az  arczképét  le  nem  festették  a  me¬ 
gyeháza  számára,  sem  egy  utczácskát  bár  el  nem 
neveztek  a  nevéről  Szalmavárt,  holott  csinosan 
hangzanék  Gróf  Péli  Pál  utcza  —  sem  még  egyet¬ 
len  diszelnökséggel  ki  nem  tüntették.  Elgondolta, 
hogy  a  főispánság  sem  ér  annyit,  mint  első  tekin- y 
tetre  hinné  az  ember,  mert  manap  már  fakeres¬ 
kedőkből  is  lesznek  főrendiházi  tagok.  Talán  jobb 
volna  a  minisztériumoknál  —  mésds  főváros,  fő- 

város,  s  egy  miniszter  —  tudja  az  isten,  mintha 
mégis  többet  érne.  Legyen  hát  az  a  jubileum 
csináljon  parádét  a  nép,  s  forduljon  közelebb 
Szalmavárhoz  a  kormány  s  ország  figyelme. 

—  Hogy  lenne,  mint  lenne,  mit  akarna 

/ 

Posztó  barátom  a  nép  ?  En  tudja  a  népet  szere¬ 
tem,  imádom,  örömest  teszek  érte  a  mit  lehet. 

—  Óh  méltóságos  gróf  úr  —  nevetett  magá¬ 
ban  Posztó  úr,  hogy  ni  a  főispán  úr  hogy  ráment 
a  lépre  —  mi  mindent  eligazítanánk.  A  főispán  úr 
hívna  össze  egyszer  ánkétet,  a  város  legjobb  pol¬ 
gáraiból  (s  már  készen  volt  Posztó  úr  a  névsorral 
s  vigyorgó  arczczal  vonta  ki  belső  zsebéből  a 
könyvecskét)  a  többi  magától  menne  pompásan. 
En  jót  állok,  hogy  levernők  Szénavárt.  Szénavárt 
is  a  főispán  áldoz,  tesz,  ebédeztet,  vacsoráztat,  de 
bezzeg  észre  is  veszi  a  kormány.  Szénavárt  szín¬ 
ház,  itt  még  bódé  sincs;  ott  méntelep,  bikatelep: 
itt  egy  kis  óvodát  nem  tudunk  föntartani.  Ott 
azt  mondják  egyetem  lesz,  főhonvéd-stáczió,  or¬ 
szágos  kaszárnya  —  itt  mi  van  ?  semmi.  De  ott 
egyik  ünnepély  a  másikat  is  éri,  bankettre  ban¬ 
kett,  most  meg  micsoda  jubileum.  Olvasom  a  la¬ 
pokból,  hogy  már  hatvan  küldöttség  jelentette 
be  részvételét,  még  háromszázat  várnak.  Kisül 
a  szalmavári  polgár  szeme,  hogy  itt . 

—  Jó,  jó,  hát  hiszen  kezdünk  valamit  Posztó 
barátom. 

—  Fáj  az  a  mi  városunknak,  hogy  itt  még 
.soha  se  volt  jubileum. 

—  Jó  jó,  hát  hiszen  kezdünk  valamit  .  . 

—  A  piaczon  (ütötte  a  vasat  Posztó  úr),  a 
templom  előtt,  a  kaszinóban,  a  kávéházakban, 
korcsmákban  mind  csak  azt  hajtja  a  nép  :  nincs, 
jubileum,  nincs  jubileum  !  Csak  ilyen  világ  van  itt. 

—  Jó  jó,  hát  ezennel  megbízom  Posztó  urat, 
tegye  magát  érintkezésbe  a  jobb  érzelmű  polgá¬ 
rokkal. 

Egyszerre  a  helyzet  magaslatán  érezte  ma¬ 
gát  Posztó  úr. 

Nem  is  szállt  volna  onnan  le  a  széles  világért* 

// 

O  lesz  e  szerint  a  vezető,  intéző  s  őt  fogja  e  sze¬ 
rint  legelsőbben  is  észrevenni  a  kormány. 

Egy  pillanatra  oda  tekintett  a  bal  mellére 
s  látta  ott  a  rendjelet  aranyos  zsinóron,  mint  a 
postamesterén,  a  katona  tisztekén.  Majd  elszédűlt 
örömében. 

Annyit  beszélt,  hogy  a  főispán  négyszer  öt¬ 
ször  is  oda  kiáltott : 

—  Jó  jó,  hát  hiszen  mondtam  már,  hogy 
kezdünk  valamit. 


V.  FEJEZET. 


Egy  fölötte  alkalmas  jelölt. 

Az  ember  azt  hinné,  hogy  ilyen  bolondságra 
nem  vállalkozik  senki. 

Nem  áll. 

Alig  telt  el  két-három  nap,  már  a  helyi  egy¬ 
mással  szakadatlanul  veszekedő,  piszkolódó  kor 
mánypári  és  ellenzéki  lapocska,  a  Dicna-  Tisza  és 
a  Tisza-Duna ,  vastag  mázolt  ciceró  betűkkel  hozta 
a  felvillanyozó  hirt,  hogy  :  «  Városunk  fáradhatlak 
erélyű  és  legnépszerűbb  embere ,  gróf  Péli  Pál  főis¬ 
pánunk ,  a  szeretve  tisztelt  főéir,  áthatva  a  kor  magas 
eszméitől ,  köztünk  lakó  agg  irótársunk  Héring  Far¬ 
kas  tiszteletére  arany  tollal  és  egyéb  most  még  el 
nem  ándható  kitüntetésekkel  jubileumot  szándékozik 
rendezni.  Héring  iir  mindég  a  függetlenség  apostola, 
rendithetlen  bajnoka  volt ,  a  duna-tisza  megyei  el- 

lenzék  tántorithatlan  híve.  Szép,  annyival  inkább 
szép  ez  a  derék  főispántól ,  mivel  a  czopftól  legjobb 
erőink  nem  tudnak  mozogni.  Ö  tehát  példát  ad  a 
pártatlanságra.  Így  igy,  leveszsziik  ő  méltósága  előtt 
ka!ap?inkat.  Oly  tény  ez,  oly  manifesztácziója  a  sza¬ 
bad  érzelmeknek,  hogy  ezt  arany  betűkkel  kell  meg- 
örökitenünk.  Lapunk  az  örvendetes  mozgalomnak 
minden  fázisáról  kimentő  gyors  közleményeket  ho- 
zand. » 

(A  Duna  Tisza  sokszor  i  5  nap  alatt  egyszer 
jelent  meg,  néha  a  helyzethez  mérve  egy  hónapig 
is  elmaradt.) 

Megszólalt,  de  minő  más  hangon,  a  kormány¬ 
párti  Tisza- Duna  is. 

<  Örvendünk,  hogy  az  utczasárral  iró  Duna 
Tisza  tisztába  öltözött,  és  megtisztogatva  mocs¬ 
kos  körmeit,  az  oly  sokszor  gyalázott,  méltatlanul 
vérig  keserített  nagy  férfiút,  megyénk  büszkeségét, 
a  főispánok  lovagias,  áldozatkész  mintaképét,  gróf 
Péli  Pál  ő  méltóságát,  kinek  magas  személyétől 
hiszszük  az  excellencziás  czim  nincs  már  messze 
- —  a  tisztelet  ünnepélyes  hangján  említi.  Egyszer 
valahára.  Azonban  ki  kell  jelentenünk,  hogy  :  Timeo 
Danaos  et  dona  ferentes  ...  ne  higyj  magyarom  a 
szélkakasoknak. 

Igenis  fog  a  város,  fog  a  megye  jubileumot 
tartani,  ülni,  de  a  kitüntetendő  személy  nem  a 
pasquill-gyártó,  bérencz  tollú  Héring  Farkas  lesz, 
kinek  egy  okos  sora  nincs,  és  nem  is  volt,  és  kit 
egy  vacsorával  az  asztal  lábához  lehetett  kötni 

mindig-,  hanem  —  de  ez  most  még  nem  a  nyilvá¬ 
nosság  tárgya.  Ülni  fog  Szalmavár  jubileumot, 
hozzá  méltót,  nagyszerűt.  Ennek  érdemében  az  első 
eonferenczia  e  hó  7-én  lesz  az  Imperator  nagy 
vendéglő  dísztermében,  a  város  és  megye  intelli- 
gencziájának  és  érdemes  polgárságának  remélhe¬ 
tőleg  fényes  részvételével.  A  mikor  is,  mint  Szé¬ 
navárt,  itt  is  száz  tagú  bizottság  fog  megalakit- 
tatni.  Úgy  hallottuk  fiilhegygyel,  hogy  a  tűzoltó 
banda  is  szerepelni  fog.  A  nagy  költségen  vásá¬ 
rolt  óriási  dob  ez  ünnepélyen  fog  megszólalni  leg¬ 
először  nyilvánosan.'  E  lélekemelőnek  ígérkező  ün¬ 
nepélyről  sürgönyökben  fogjuk  értesíteni  a  nagy¬ 
érdemű  közönséget.  Szabad  legyen  itt  hátráléko- 
sainkat  figyelmeztetni,  hogy  az  előfizetéseket  vala- 
hára  egyenlítsék  már  ki,  mert  nem  tehetjük,  hogy 
gyermekeink  szájából  az  utolsó  falatot  is  kivegyük. 
Úgy  tele  vagyunk  már  adóssággal,  hogy  magán 
vagyonunk,  polgári  iskolai  tanári  fizetésünk  annak 
fedezésére  már  teljességgel  elégtelen  ...  .» 

Ily  szép  czikkek,  lángoló  sorok  közlése  után 
az  emberek  bánata  hirtelen  eloszlott  ;  a  keserű, 
gúnyos  mosolyokat,  vidám,  derűit  arczok  váltot¬ 
ták  fel,  s  mindenki  csak  azzal  volt  elfoglalva  : 
jubileum,  jubileum  ! 

Fejes  Eduárd,  a  város  huszonhatlapos  leve- 
lözője  —  bár  többször  kijelentette,  hogy  holmi 
éretlen  sértések  miatt  végkép  visszavonul  a  közü¬ 
gyektől,  és  minden  erejét  kövérsége  lelohasztá 
sara  forditandja  —  most  még  egyszer  kilépett 

elvonultságából,  s  kijelentette  az  intéző  körök 
előtt,  hogy  föláldozza  magát  a  jubileum  javára. 

(Akkor,  ha  őt  is  észrevenné  a  kormány,  el¬ 
megy  ebből  a  hitvány  emberszóló  városból  örökre ) 

A  biztos  nyereségekhez,  diadalokhoz  szokott 
emberek  majdnem  oly  őszinték,  közlékenyek  sok¬ 
szor,  és  tapintatlanok  mint  a  becsületes  bambák. 
Holott  tudni  lehet,  mikép  a  legcsekélyebb  dolgot 
is  rettentő  titokban  kell  tartanunk,  ha  azt  akar¬ 
juk,  hogy  az  sikerüljön. 

Posztó  Sámuel  urnák  először  is  haza  kellett 
volna  menni,  otthon  magát  jól  kigondolkozni  a 
teendők  felől,  azután  lesétálni  Kopár  László  jószág- 
igazgató  úrhoz,  kitől  az  eszme  származott,  vele 
meghányni  vetni  az  eszközlendő  lépéseket,  s  úgy 
indúlni  nagy  óvatossággal  tovább. 

De  oly  mélyen  áthatotta  derék  polgári  szi¬ 
vét  az  a  vágy,  hogy  a  kormány  őt  észre  vegye 
csak  egyszer  észre  vegye,  hogy  végzetes  elbiza¬ 
kodottsággal  az  események  minden  szálát,  mint 
egy  uj  ezérnagombolyagot  —  örömtől  reszkető 
markába  szorította. 

Ha  igaz,  pedig  nem  lehetetlen,  hogy  az  esz¬ 
mének  szárnyai  vannak  :  akkor  e  suhogó  szárnya¬ 
kon  most  szélsebességgel  rohant  Posztó  úr  a 
leányiskola  felé.  Az  tette-é,  hogy  a  hosszú  fehér 
épület  uj  volt,  szép  volt,  tágas  tantermekkel,  és 
egy  pompás  épület  mindig  hat  a  művelt  kedélyre, 
vagy  az  tette,  hogy  a  becsületes  aggastyán  meg- 
jubiláltatása  által  leginkább  ide  remélte  vonzani 

a  magas  kormány  kegyes  figyelmét :  elég  az,  hogy 
egyenesen  a  leányiskola  udvarába  lépett. 


Tele  volt  a  tágas  udvar  virággal,  új  fajta 
thea- rózsákkal,  rezedával,  vebenákkal,  fuksziákkai, 
pelargoniákkal  és  sötétkék  nagy  virágú  vaníliák¬ 
kal.  Fent  a  domboldalt  gyönyörű  szőlő  fedte,  mely¬ 
nek  dús  zöld  leveléről  ragyogott  a  júniusi  nap. 
Ének  hallattszott  ki  az  iskolából,  egyenletes,  édes 
tiszta  ének,  mely  nemcsak  az  öreg  tanító  szivét, 
de  a  leánykákét  is  emelhette  talán.  Sietve,  minden 
kérdezősködés  nélkül  lépett  Posztó  úr,  úgy  is  mint 
presbyter,  úgy  is  mint  iskolaszéki  tag  —  a  leány- 
gyermekek  közé. 


Nem  tudok  képzelni  vigasztalóbb,  kedvesebb 
jelenetet,  mint  hatvan-hetven  leánykának  ártatlan, 
élénk,  vidám  üdvözlő  mosolyát.  Üde  piros  arczok, 
tündöklő  kék  szemek,  fekete  szemek,  az  öröm  fé¬ 
nyében  ;  vékony,  festetlen  szivárvány  szemöldek  ; 
domború  tiszta,  redőtlen  homlokok;  fehér  apró 
fogak  ;  telt,  csattanó  cseresznye  ajakak  ;  sűrű  gesz¬ 
tenye  haj  ;  mellette  amott  a  holló  aczél-kék.  Fej¬ 
lődő  angyalai  a  szülői  szívnek,  a  hét-nyolcz  éves¬ 
től  fel  a  tizenkét-tizenégy  évesekig  .  .  . 


Egyszerre,  mint  egy  tenyér-csattanásra  — 
pedig  im  a  nélkül  —  az  egész  leánygyülekezet 
föláll,  a  kisebbek  is,  a  nagyobbak  is,  kiket  egy¬ 
mástól  most  egy  nyitott  széles  ajtó  választ. 

Egy  fiatal  tanító  áll  a  kicsinyek  előtt,  s  az 
öreg  Szabó  bácsi  a  nagyobbak  élén. 


—  Isten  hozta  a  presbytér  urat !  zúg  ének* 
hangon  a  leánysereg. 

—  Isten  megáldjon  kedveskéim !  — -  hajlik 
meg  önkénytelenűl  is  a  kedves  szép  gyülekezet 
előtt  Posztó  Sámuel  úr.  Énekeljetek,  csak  folytas- 
sátok. 

—  Már  éppen  bocsátani  akartuk  őket  haza  — 
nyújtja  tiszteletteljesen  kezét  az  aggastyán  Posztó 
úrnak. 

-  De  azért  egyet  még  csak  énekeljenek. 

—  No  hát  —  int  az  öreg  tanító,  lábújjhegyre 

állva. 

« Isten  áld  meg  a  magyart  ...» 

A  leányok  már  kezdeni  akarták. 

—  No  hát  mi  ez  ?  szökött  előrébb  a  fiatal 

tanító,  ki  már  az  új  rendszer  szerint  volt  ne¬ 
velve. 

—  Hymnusz,  Kölcsey  Ferencztől  —  vála¬ 
szolt  a  kérdésre  tiz-húsz  nagyobb  leány. 

—  Helyes.  Hymnusz,  Kölcsey  Ferencztől. 
No  most  mehetünk. 

S  egy  kézlegyintés  után  —  mely  a  fiataltól 
származott  —  megharsan  a  felséges  hymnusz. 

Isten  áldd  meg  a  magyart 
Jó  kedvvel,  bőséggel ! 

Nyújts  feléje  védő  kart 
Ha  küzd  ellenséggel ; 

Balsors  a  ki  régen  tép  : 

Hozz  rá  vig  esztendőt  ; 

Megbünhődte  már  e  nép. 

A  múltat  és  jövendőt. 


59 


Az  Öreg  Szabó  bácsi  integetett  nagy  ősz 
fejevei  —  bizonyosan,  hogy,  úgy  van  :  megbün- 
hödte  már  e  nép  a  múltat  s  jövendőt  ;  —  más 
oldalról  az  ifjú  rázta  a  fejét,  szíta  a  fogát,  hogy 
nem  jól  van,  nem  jól  van.  Patak  Mari  te  megint 
elrontottad. 

—  Jól  van,  jól  van  kedveseim  —  biztatta  a 
megszomorodott  sereget  Posztó  úr,  nagyon  kö¬ 
szönöm. 

—  De  nem  jól  van,  bocsánatot  kérek  te¬ 
kintetes  presbyter  úr  —  ha  méltóztatnék  megen¬ 
gedni,  még  egy  strófát  vennénk. 

Ilyen  tiszteletteljes  kérés  után,  mely  pres¬ 
byter  meg  ne  lágyult  volna. 

Mozgatta  a  fejét  Posztó  úr,  s  az  ifjú  tanító 
egy  kis  sípot  megfújt,  a  szemeivel,  kezeivel  fe¬ 
nyegetőzött,  s  aztán  egy  dobbantásra  oda  vetette  : 

—  Fülöp  Erzsiké  :  «Haj  !  de  bűneink  miatt  . .« 

«Haj  !  de  bűneink  miatt 
Gyűlt  harag  kebledben, 

Elsújtád  villámidat 
Dörgő  fellegidben 

Most  rabló  mongol  nyilát  *> 

Zügattad  felettünk, 

Majd  töröktől  rabigát 
Vállainkra  vettünk . » 

Nem  hagyta  az  ifjú  ember,  kiáltotta  :  tovább, 
tovább  1  Még  egy  strófát. 

Most  már  úgy  zúgott  az  iskola,  úgy  áradt 
a  lelkes  nemzeti  ének,  hogy  az  öreg  tanító  úr  is, 

de  sőt  Posztó  Sámuel  úr  is  bele  dolgozott.  O 
ugyan  a  hymnusz  szövege  nélkül,  mert  azt  hiába 
mégis  nem  tudta  —  de  annál  teltebb,  hangosabb 
torokkal. 

« Hányszor  zengett  ajkain 
Ozmán  vad  népének 
Vert  hadunk  csont  hal  ma  in 
Győzedelmi  ének  ! 

Hányszor  támadt  ten  fiad 
Szép  hazám  kebledre  ; 

S  lettél  magzatod  miatt 
Magzatod  hamvedre  ! 

—  Az  az  —  integetett  kipirult  bús  arczczal 
az  ifjú  tanító  a  leányok  felé.  Sok  sok  gyász  érte 
a  magyar  hazát. 

—  Az,  az  —  mormogá  Posztó  úr  is  —  de 
teszünk  róla,  hogy  heggedjenek  a  sebek,  heg¬ 
gé  djenek. 

Sok  köszöngetés,  kézcsókolás,  rendezgetés 
után  eltávozott  a  kedves  szép  sereg,  s  az  ifjú 
tanító  úr  is  eltűnt  egy  diadalmas  óra  szép  em¬ 
lékével. 

—  Hátha  az  egyház  figyelme  —  óh  jó 
volna  !  Kétszáz  forintból  gyengén  lehet  élni  — 
vitte  keblében  az  ifjú  ember  az  örömet  is,  a  bá- 
.  natot  is. 

—  Kedves  jó  tanító  úr  —  kezdé  midőn  ma¬ 
gukra  maradtak,  Posztó  úr  —  nehány  bizodalmas 
szavaim  volnának. 

-  Egyházi  ügyben  presbyter  úr  ?  —  do¬ 
bogott  az  öreg  ember  szive  aggondalommal,  mert 

ebben  a  nagy  teremben  már  három  papi  kegyet¬ 
len  invesztigáczió  folyt. 

—  Nem,  Szabó  úr. 

—  Valamely  rossz  gyermek ;  —  a  zsidó 

ablakát  tudom,  beütötték,  hogy  ne  kerüljön  az 
iskolaszék  elé  —  a  magaméból  kifizettem. 

—  Nem,  nem  édes  jó  tanító  úr. 

—  Akkor  el  nem  tudom  képzelni  —  va¬ 
karta  izzadó  tokáját  az  öreg  tanférfiu. 

—  Egy  kis  örömet  akarnék  szerezni  a  jó 
tanító  úrnak.  Tudja  mindig  jó  volt  Posztó  Samu¬ 
hoz,  most  ütött  a  fizetés  ideje.  Szeretnék  lekö¬ 
szörülni  valamit.  Hány  esztendeje  is,  hogy  tanító 
nálunk. 

—  Oh,  kedves  presbyter  úr,  még  bírom,  na¬ 
gyon  bírom  —  szólt  ijedten  az  aggastyán,  mert 
a  gazdag  Posztó  Sámuelnek  sehogy  se  volt  jó 

hire. 

—  Igaz,  hogy  a  múlt  télen  dagadtak  voltak 
a  lábaim.  Már  bort  nem  iszom  azóta.  Ha  nem  sza¬ 
bad,  hát  nem  szabad.  Most,  jó  órában  legyen 
mondva,  igazán  még  a  fejem  se  fáj. 

Annak  a  gondolatára  is  elrémült,  hogy 
nyugdíjazni  is  találják.  így  is  alig  vergődhetnek 
a  csekély  fizetésből,  akkor  meg  szörnyű  lenne  az. 
állapot.  Öt-hat  gyerekkel,  egy  csomó  leánynyal 
—  mehetnének  koldulni. 

—  Ejnye,  ezek  a  rossz  gyerekek  ide  tették  a 
vizes  csebret  —  s  mintha  az  isten  rendelte  volna, 
igy  a  segítségére  —  hirtelen  fölkapta  Szabó  bácsi 

a  nagy  tele  dézsát,  s  odább  emelte.  Oh  bírom, 
bírom  még  —  szuszogott  az  aggastyán,  a  nagy 
emelés  miatt  —  jócskán  meg  van  még  az  erőm 
presbyter  úr. 

—  Tartsa  is  az  isten,  de  valamit  akarok. 
Úgy  tudom,  betöltötte  tanító  úr  az  ötven  eszten¬ 
dőt  —  még  többet  is  egy  párral. 

/ 

—  Oh  ne  keressük  azt  kedves  presbyter  úr, 
még  jó,  ha  nem  tudják.  Úgy  is  sok  az  irigy.  Dug¬ 
nának  már  a  sírba.  Uj  kellene. 

—  Dehogy  dugnák,  jubileumot  ülünk. 

—  No  akkor  meg  is  kapom  az  utat  fel 
alá  is  ! 

—  Nem,  nem.  Észre  kell  venni  bennünket  a 
kormánynak.  Tudja,  a  kit  a  kormány  észre  vesz  — 
majd  meglássa,  milyen  jubileumot  csinálok’én.  Éppen 
most  jövök  a  főispántól,  ki  van  mondva,  hogy 
jubileum  lesz,  az  bizonyos,  csak  éppen  az  emberben 
nem  vagyunk  még  megállapodva. 

—  Nagy  uraknak  való  az. 

—  Dehogy. 

—  Ott  az  esperes  úr  —  olyannak  való.  Van 
bora  bőven. 

—  Dehogy  !  Farkasháton  is  micsoda  nagy 
jubileumot  csináltak  egy  mesternek ;  a  kormány 
még  rendjelet  is  küldött.  De  többen  is  kaptak. 
Le  akarjuk  verni  Szénavárt,  a  hol  egy  színészt 
fognak  jubilálni,  tudja  azt  korcs  Petró  színészt,  a 
ki  nálunk  fülig  beadósodott,  s  a  ki  három  részben 
tudott  elszökni,  előbb  a  felesége,  aztán  - —  gye- 

rekei  —  aztán  maga.  Nekem  is  egy  zsák  krump¬ 
limmal  adós.  S  aztán  most  apostol,  úgy  írják  a 
szénavári  újságok.  Ilyen  az  apostol  ?  Egy  zsák 
krumplimmal  .  .  . 

Nevetett  Posztó  úr,  s  rossz  néven  vette,  hogy 
Szabó  bácsi  is  nem  nevet. 

Egy  szegény  tanító  hogy  nevetne,  mikor 
mindig  készen  van  a  csapásra. 

—  Lelkem  Szabó  bácsi  úgy  lesz,  hogy  itt 
nagy  ünnepély  lesz,  országos  ünnepély.  Itt  kell 
lenni  a  dalárdáknak,  tűzoltó  egyleteknek,  tanító 
egyleteknek.  Keveset  mondok  :  ötven-halvan  egylet. 
A  költséget  az  egyház  hordozza  közösen  a  város¬ 
sal  ;  lehívjuk  a  minisztériumot,  meghívjuk  az  egész 
megyét,  nagy-nagy  bankettet  csinálunk.  Ott  fog 
ülni  Szabó  bácsi  a  főhelyen  a  főispán  mellett  ;  a 
mellén  arany  kereszt. 

Ügy  úgy,  én  mondom,  Posztó  Sámuel.  En¬ 
nek  meg  kell  lenni,  az  egyház  sem  fukarkodhatik. 
Készülni  kell  ;  egy  kis  jó  ruhácskát,  mert  tisztes¬ 
séges  feketébe  öltöztetjük.  Lássa  a  világ,  hogy 
haladunk  a  korral,  s  lássa  Szénavár,  hogy  mit  tud 
Szalmavár,  ha  egyetért.  Most  csak  ennyit  mond¬ 
tam  Szabó  bácsi,  gondolkozzék ;  egy-két  szép 
beszédecskére  késziilgessen,  de  az  asszonyoknak 
a  szájuk  azonban  el  ne  járjon.  No  igaz,  még  mon¬ 
danom  kell  valamit.  Gábor  itthon  van  ? 

—  Itthon  van. 

—  Buriczkynál  ? 

—  Buriczky  úr  fűszer-kereskedésében. 

—  Küldje  hozzám.  Adok  én  neki  alkalma¬ 
zást  az  ügynökségben.  Vezetheti  a  könyveket,  vi¬ 
heti  a  levelezéseket,  beoktatom  a  fölvételekbe, 
biztosítási  furfangokba,  s  ha  van  esze  :  itt  boldo¬ 
gulhat.  Persze  bizony  három-négy  hónapig  fizetés 
nélkül  dolgozik,  de  ha  betanítottam  örökös  ke¬ 
nyere  van.  Hol  terem  most  az  örökös  kenyér  ? 
Csak  nálunk.  Fehér  Károlyt  elcsaptam.  Szemtelen 
kezdett  lenni.  Ki  vele.  Még  azt  hitte  talán  a  sem¬ 
miházija,  hogy  a  lányomat  neki  nevelem 

—  Pedig  úgy  beszélték  a  leányaim,  hogy  Klá¬ 
rika  eljegyzése  már  meg  is  történt. 

—  Kivel? 

S  Posztó  űr  nagy  vastag  szája  egész  kifordult. 

—  Fehér  úrral.  Azzal  ám,  Fehér  úrral. 

—  Rögtön  kitakarítom  a  házamból.  A  gaz. 
ember!  No  né!  Jól  jársz. 

El  is  feledkezett  Posztó  űr  mindenről,  kapta 
a  botját,  és  sietett  haza  felé,  hogy  azt,  a  ki  ed¬ 
dig  szorgalmatosán  vezette  az  irodáját :  kitakarítsa 
a  házából. 

Az  olyanokat  okos,  előrelátó  ember  idejében 
kitakarítja  a  házából,  és  Posztó  Sámuel  űr  három 
négy  évig  megtűrte. 

Megtűrte,  hogy  hosszasan  ingyen  dolgozzék, 
sokat,  jól  s  becsületesen. 

Megtűrte,  hogy  csekély  díjért  az  egész  üz 
letet  vigye,  példásán. 

De  hova  is*  tehette  az  eszét  —  futt,  zihált 

*  • 

borzasztó  haraggal  Posztó  úr.  Ilyen  ám  a  jólelkű 
ember,  a  ki  mindenkiben  bízik. 

—  Még  eljegyzés.  Majd  eljegyezlek  én  !  — 
szorított  keményet  a  presbyter  úr  görcsös  vad 
körtefa  botján. 

Mily  óriási  szégyen,  és  szerencsétlenség  is 
lett  volna  most,  mikor  itt  lesz  a  nagy  jubileum, 
vele  a  tenger  úri  népség,  elnökök,  küldöttségi  fő- 
főtagok  (közöttük  látta  már  a  miniszteri  küldötte¬ 
ket  is,  és  éppen  a  saját  házárnál)  mikor  a  kormány 
azok  között,  a  kiket,  okvetetlen  észre  vesz  —  öt 
is,  a  jubileum  főrendezőjét  észre  veszi,  és  egy  dí¬ 
szes  renddel  kitünteti,  nagyságossá  teszi,  mint  a 
postamestert,  a  ki  pedig  micsoda  koldus  ő  hozzá 
képest.  Csupa  szerencse,  hogy  egészen  tökké  nem 
vált  a  feje.  Rögtön  elpusztítja  azt  a  veszedelmet. 

A  tanító  családja  a  hosszas  heves  beszélge¬ 
tésből  a  legrosszabbat  várta,  s  ugyanazért  nem 
akart  szemeinek  hinni,  mikor  az  aggastyán  piros 
arczán  a  legörvendetesebb  jó  kedv  ragyogott. 

Mi  ez?  Hiszen  veszekedtek.  Posztó  úr  min¬ 
dig  veszekedni  szokott  a  belső  emberekkel. 

A  sovány  hosszú  tanitóné,  ki  húsz  esztendő 
óta,  némelyek  szerint  huszonöt  év  óta  mindig  fel¬ 
kötve  hordja  az  állát,  most  is,  mikor  már  csak 
a  foga  helyei  vannak,  nagy  lapos  szelíd  arczával 
meg  akarta  előzni  gyermekeit :  hogy  mi  történt  ? 

Szabó  bácsi  nevetett,  és  pödörte  zöldes 
őszes  bajuszát. 

Tolnai  Lajos  :  A  Jubilánsok. 

—  Ugyan  szóljon  már  papa  —  kérdé  vidám 
mosolylyal  két  nagy  leány. 

Hogy  álljon  elő  egy  öreg  ember,  ki  a  leg- 
rosszabbtól  tartott,  —  a  világon  egy  tanítóra  nézve 
a  legörvendetesebb  hírrel,  hogy  gyermekeim,  hal¬ 
lod-e  feleség,  engem  meg  fognak  jubilálni.  Az 
eklézsia  a  várossal  közös  költségen  egy  nagy- 
nagy  ünnepélyt  rendeznek  a  tiszteletemre  ;  egyle¬ 
tek,  dalárdák,  tűzoltó  testületek  lesznek  itt ;  de 
többet  mondok  —  a  kormány  emberei ;  sőt  ha 
isten  ő  szent  felsége  a  dolgoknak  kedvez,  külön¬ 
ben  egy  ötvenkét  esztendős  vén  szolgája  kedvé¬ 
ért,  hogy  ne  kedvezne  —  hát,  mint  a  Kuczik 
Illés  postamesternél  is  történt  egy  aranyérdemjel 
aranyos  zsinóron. 

Hogy  fog  az  egész  megye  tanítósága  irigy¬ 
kedni,  hogy  fogják  beszélni,  nem  érdemelte,  az  érde¬ 
melte  volna  inkább,  én  érdemeltem  volna — igaz¬ 
ságtalanság  —  ah  jaj  !  —  — 

Szabó  bácsi  folytonos  csöndes  nevetéssel 
kereste  elő  és  tömte  meg  pipáját,  sőt  kezdte  is 
színi  hatalmasan,  híven  megtartva  a  titkot  :  de 
végre  is  az  asszonyok  sírása  kivette  elérzékenye- 
dett  boldog  szivéből,  hogy  :  jubileum,  jubileum. 

Nem  tudott  odáig  menni  az  aggastyán,  hogy 
rendszeresen  fölfejtse  az  eseményeket,  és  odáig 
haladjon  hogy  im  tehát  itt  készülni  kell  fiaim, 
de  én  igazán  lerongyollottam  és  még  csak  csiz¬ 
mám  sincs  ünnephez  való,  de  kalapom  se,  hát 
egy  tisztességes  zrínyim  vagy  attilácskám,  fekete 

nadrágom  —  nem  ezekhez  a  tételekhez  nem  tu¬ 
dott  eljutni,  mert  a  leányok  a  hány,  annyifelé 
futott  a  szomszédokba  hogy  a  nagy  örömmel 
nagy  örömet  szerezzen  a  jó  embereknek,  a  papék- 
nak,  a  kántoréknak,  a  kis  boltoséknak,  a  Faragó 
ügyvédéknek,  kiknél  kevélyebb  família  nem  volt 
a  világon  —  hogy  a  papa,  hogy  mi,  hogy  nagy 
nagy  jubileum,  arany  kereszt  a  papának,  hogy 
hogy  .... 

Pompás  finom  ebéd  került  volna  a  Szabó 
bácsiék  asztalára,  a  kicsiféle  angol  csirkékből 
kettő  kirántva  fris  s  alátával,  tepertyűvel,  tojással, 
de  kinek  kellett  ez  most.  Szabó  bácsi  még  csak 
egy  czubákjával  se  tudott  megbirkózni.  Tologat¬ 
ták  egymáshoz  a  drága  falatokat.  S  még  a  két 
gyerek  is,  a  gymnáziu  mba  járó  János  meg  Samu 

csak  úgy  foghegyen  szemetelt  össze  egy-két  mel- 

// 

let.  Ok  is  ott  ültek  a  jubileumban. 

Későn,  későn  —  csak  estenden,  fent  a  dom¬ 
bon,  az  édes  almafa  alatt  fordult  nyugodtabban 
Szabó  József  tanító  ur  feleségéhez,  hogy: 

—  Hát  ez  hallod-e  mégis  szép. 

—  Tudtam  én  (mivel  a  jó  nők  mindig  tud¬ 
nak  mindent)  hogy  az  eklézsia  annyi  fáradságot, 
becsületes  igaz  munkát,  ötvenkét  esztendei  taní¬ 
tóskodást  végre  is  száraz  szemekkel  nem  nézhet. 
Azt  gondolod,  öregem,  hogy  ez  talán  a  fösvény 
uzsorás  Posztó  Sámuel  fejéből"  pattant  ki  ?  Az 
bizony.  Megírták  a  miniszternek,  s  a  miniszter 
ráparancsolt  az  eklézsiára.  Itt,  ennyi  irigy  kutya 

között  jubileum  sohase  lett  volna.  A  miniszter 
—  annak  az  akarata. 

—  De  mégis,  kinek  az  útján  ment  fel  a 
dolog  a  miniszterig  ? 

—  Hát  a  tanfelügyelőnének  mióta  dolgoz¬ 
nak  a  leányok  ingyen  ? 

—  Igaz. 

—  Hát  az  alispánná  mióta  viteti  a  drága 
rezedáimat,  soha  meg  nem  fizetemmel  ? 

—  Lásd,  feleség  mégis  csak  minden  jó  vissza¬ 
kerül. 

S  mig  lent  a  városban  az  ifjabb  tanítók, 
előbb  megütközve,  majd  collegialis  büszkeséggel 
legyőzve  az  irigy  önzést  —  ünnepélyi  énekekről 
beszélgettek  :  a  két  Öreg  dicsérte  a  kormányt,  a 
magyar  kormányt,  a  nagy  minisztert,  kit  isten 
az  egekig  emeljen,  —  s  dicsérte  a  végén  a  pres- 
bytereket,  különösen  Posztó  Samut,  ki  mégis  sok¬ 
kal  jobb,  mint  a  milyennek  mondják.  Ehol  oda 
veszi  Gábort  is . 

Itt  a  szülők  vélekedése  megoszlott. 

Az  anya  azt  mondta,  nem  adom  a  fiamat, 
jó  helyt  van,  majd,  dolgozzék  ingyen.  Kinek  ? 
Egy  fukar  uzsorásnak. 

Az  apa  azt  mondta :  menjen  a  fiú,  tanuljon, 
ma  a  legbiztosabb  állás  a  biztositó  állás.  Állandó 
kenyér  csak  ott  van. 

Óh  nem  lehet  a  szegényeknek  még  az  öröme 

is  zavartalan  és  keserűség  nélkül :  itt  is  majd 
egészen  összeveszve  húzódtak  le  a  szülők  a  kert¬ 
ből,  hogy  adom  a  fiút,  nem  adom  a  fiút.  Posztó 
ilyen,  Posztó  olyan.  Csak  a  leányok  daloltak  — 
ők  már  benn  ültek  a  jubileumban. 


VI.  FEJEZET. 


Fejes  Eduárd  úr  megköti  a  csomót. 

Soha  az  ember  hathatósabban  be  nem  bizo¬ 
nyítja,  hogy  csakugyan  ura  a  természetnek  és 
nagyszerűen  tud  magán  uralkodni,  mint  mikor  az 
egész  család,  apa,  anya,  gyermekek,  (vagy  a  hol 
csak  egy  van,  —  mint  itt  Posztó  uréknál  is  — 
hogy  csak  ez  az  egyetlen,)  dühös  véleménykü¬ 
lönbségben  állanak  egymással,  hogy  harsány  lárma, 
éles  süvöltő  sirás,  bátor  taszigálás  tölti  el  a  csa¬ 
ládi  termet,  —  s  egyszerre  csak  valami  nem  várt 
fő-fő  vendég,  látogató  lép  be  nyájasan,  sokat  érő 
hajlongásokkal,  finom  lábcsoszogással  —  a  viszongó 
telek  közé. 

A  papa  homlokáról  minden  vészterhes  felhő 
gyorsan  eltűnik  ;  a  mama  egyik  szemét  töriilgeti 
még,  de  a  másikkal  már  boldogan  nevet,  s  mu- 

tatja,  hogy  mily  erő  lakik  a  gyönge  női  kebelben  ; 
a  gyerekek,  mint  a  görög  tragédiákban  a  chófus, 
a  főeseményeket  jelzik,  bátrabb,  vagy  félénkebb 
mozdulataikkal  ;  mosolyognak,  hajlonganak  —  s 
a  mit  a  jó  szülők  el  nem  tudnak  hirtelen  tagadni, 
azt  ártatlan  szemeikkel,  fényes  apró  fogaikkal  ők 
simítják  el  az  utolsó  redőig. 

Békesség,  szeretet,  egyetértés  ragyog  le  a 
falakról,  képekről,  az  fogad  a  tükörből. 

—  Csak  tessék  folytatni  —  hívja  fel  tisztes 
sovány,  kérges  arczájávai  Kopár  László  űr  a  csa¬ 
ládot,  —  én  örvendeni  fogok,  ha  miattam  nem 
feszélyezik  magukat  kedves  barátom  uraimék. 
Tudom,  hogv  igen  kedves  tárgyról  folyhatott  a 

társalgás,  mert  már  az  ablak  alatt  hallottam  va. 

/ 

lamit.  Oh  csak  tessék,  tessék  —  én  annak  fogok 
örvendeni. 

Egy  perezre  kizöldíil  a  Posztó  Sámuel  úr 
mérges  arcza ;  megvillan  tüzes  öldöklő  szikrákkal 
a  kövér  elhízott  Posztóné  szeme  ;  Klárika  zsebken¬ 
dőjéhez  uyúl,  hogy  azt  a  könyet,  mit  a  veszteség 
csalt  ki  szeméből  —  hát  letörölje  most  már. 

Ezzel  a  lassan  leeresztett  függöny  egy  kissé 
felemelkedik,  hogy  a  gyilkoló  fegyverek  elárulják, 
minő  történet  folyhatott  itt  —  családiasán. 

Minő  történet  ?  az  a  történet,  hogy  Posztó 
Sámuel  úr  most  kergette  el  —  négy  év  óta  híven 
szolgáló  könyvvezetőjét,  Fehér  Károly  urat,  mint 
egy  tolvajt,  a  ki  lopott,  s  a  minek  nyomára  csak 
most  jöhettek  rá  ;  hogy  Posztóné  húsz  éves  sze- 


rencsétlen,  (eddig  nem  volt  az,)  házas  élet  után 
kijelentette,  hogy  :  válik,  ilyen  pokolban  egy  óráig 
se  marad  ;  s  hogy  Klárika  zokogva  rebegte  el  : 
jó  jó,  tegyen  apám,  a  mit  akar,  de  én  tudom, 
soha  férjhez  nem  megyek,  az  én  szivem  története 
be  van  végezve  ! 

Mind  ez  a  jubileum  előhangja  —  Szalmavá- 
rott,  egy  békés  polgári  családban. 

Nehány  meleg,  szívélyes,  egészség  után  tu¬ 
dakozódó  kérdés  után  Kopár  László  úr,  a  hatal¬ 
mas  Péter-papok  jószágigazgatója,  előveszi  kis 
ezüst  kézi  fésűjét  szürke  haját,  —  mint  a  főpré¬ 
post  —  túdósosan  felfésüli,  s  felölti  ránczos  fekete 
arczára  azt  az  ünnepélyes  formát,  mely  nélkül 
soha  semmi  nagyobb  vállalathoz  nem  fogott. 

—  Csak  tessék,  tessék,  vegyék  fel  a  beszéd 
fonalát,  melyet  miattam  ejtettek  el ;  ha  nem  csa¬ 
lódom,  az  úgy  is  a  jubileumról  folyhatott.  Nos  ? 
Eltaláltam  ?  Óh  a  jubileum  változásokat  fog  elő¬ 
idézni.  A  fürdőt  nagyszerűen  javíttatjuk,  a  nagy 
termet  festetjük,  ott  lesz  az  ünnepély.  A  főtiszte- 
lendők  készséggel  átadják  a  város  üdvének  elő¬ 
mozdítására.  A  rend  áldozatok  hozatalára  mindig 
kész  volt,  örökké.  Igen,  igen,  vendéglői  helyisé¬ 
günk  is  nagyon  jó,  al  kalmas,  kétszáz  personát  bát 
ran  befogadhat.  Szeretném,  ha  az  egész  megye 
jelen  lehetne.  Ah,  hogy  el  ne  felejtsem,  az  alis¬ 
pán  élénken  tudakozódott  tőlem,  a  kedves,  kedves 
kisasszony  után,  hogy  a  havai  megismerkedtek 
volna  ;  hogy  a  fia  szeretné  magát,  Posztó  barátom 

uramék  igen  tisztelt  családjánál  bemutattatni.  Es 
azután,  et  cetera  —  cetera.  A  fiú  derék  fiú,  most 
még  tiszteletbeli  aljegyző,  de  könnyen  feljebb  le¬ 
het  emelni  —  emelni.  Utána  látunk.  Igen,  igen.  A 
pálya  biztos  .  .  . 

Kopár  László  úr  még  tudósosabban  fésülte 
haját,  úgy  hogy  ennél  már  haj  hegyesebben  föl¬ 
felé  nem  állhat. 

De  mert  talán  a  tudományos  fésülés  sokáig 
tartott,  —  a  mi  egyébként  nem  is  történhetett 
máskép  —  mind  a  leány,  mind  az  anya  kivonult 
a  férfiak  társaságából. 

Még  egy  alispáni  fiú  neve  és  díszes  személye 
is  nem  eredményez  mindig  kellő  hatást  némely 
hölgyek  előtt. 

E  körülmény  az  igen  szépen  indult  társai 
gást  egy  kissé  rendes  folyamából  kizökkentette. 

—  Mi  —  és  ezt  úgy  hiszem  büszkén  kije¬ 
lenthetem  —  adott  még  egy  kissé  hegyesebb  állást 
az  igazgató  úr  hajának  —  régóta  ismerjük  egymást. 

—  Van  annak  jó  harmincz  esztendeje  nagy¬ 
ságos  uram. 

—  Ez  bizodalomra,  barátságra  elég.  Én  lássa 
barátom  uram  öreg  ember  vagyok  már.  Mindig 
annak  éltem,  hogy  az  anyagi  téren  előhaladjak. 
Hiúság  nem  vezérelt.  Czim,  rendjel  és  egy  kis 
kormányi  kitüntetés  —  no  ha  az  egész  világ  ezu* 
tán  szalad  :  nem  kell-é  egy  szerény  embernek,  pof 
gárnak  magára  is  gondolnia  ?  Engem  soha  hiúság 
nem  vezérelt.  Hanem  annak  mindig  örvendtem, 

ha  az  anyagi  téren  másokat  is  előhaladni  láttam. 
Az  anyagi  érdek,  a  vallás,  a  nyelv,  ez  a  három 
lebegett  előttem  mindig.  Barátom  uramban  ezekre 
egy  igen  erélyes  társat  leltem.  Ezt  be  kell  vallanom. 

Nem  nem,  sehogy  sem  ment  a  tisztes  öreg 
férfiú  érvelése.  Vakarta  is  az  orrát,  és  hegyezte, 
hegyezte  a  haját. 

—  Az  az  én  akaratom  is,  hogy  olyan  embert 
jubiláljunk,  a  ki  a  vallás  szolgája  volt. 

—  Helyes. 

—  A  ki  egész  életét  a  gyermeknevelésben 
töltötte  el  — - 

—  Az  nem  szükséges ;  vannak  még  nyo¬ 
mosabb  pályák,  nyomosabbak 

—  Nincsenek. 

—  Tetszett  olvasni  a  «Duna»  Tisza  mai 
számát  ? 

—  Hm,  e  szerint  a  nagyságos  úr  .  .  . 

—  Városomért,  csak  kedves  városomért.  En¬ 
gem  különben  soha  hiúság  nem  vezérelt.  Ösmer 
a  világ,  hogy  én  csak  az  anyagi  téren  kívántam 
mindig  előrehaladni.  Czim,  rendjel  és  egy  kis 
csekély  kormányi  kitüntetés  .  .  . 

—  Nekem  van  már  emberem,  a  kinek  a  ju¬ 
bileumát  teljes  igyekezetemből  előmozdítom  — 
rúgott  egyet  magán  nagy  kevélyen  Posztó  úr. 

-  —  Kicsoda  ? 

—  Az  öreg  Szabó  József  tanító,  egy  nyolcz- 
van  felé  járó  öreg  ember. 

—  Ah  minek  oda  jubileum?  Adjanak  neki 

nehány  véka  búzát,  egy  kis  jó  bort  —  tanítónak 

/ 

elég  az.  Es  ugyan  miből  gondolja  barátom,  hogy 
egy  jubilaris  ebéd  kikerül,  a  hol  ott  egyék  a 
megyei  tiszti  kar,  a  városi  tiszti  kar,  a  megyei 
törvényhatósági  bizottság,  a  tanítói,  tanári,  papi 
testület,  a  tiszti  kar  —  miből  gondolja,  hogy  egy 
ilyen  ebéd  étellel,  itallal,  muzsikával,  fáklyával, 
szerenáddal,  diszbeszédekkel,  albumokkal  kikerül  ? 
Miből  gondolja  ? 

—  Adja  a  város,  meg  az  egyház.  Szénavárt 
is  rriindent  a  város  ád  meg  az  egyház. 

—  A  jubileumokat  mindig  az  illető  jubiláns 
szokta  hordozni.  A  kormány  csak  a  dekoracziót. 

.  .  .  .  Értsük  meg  egymást,  ne  csináljunk  szaka¬ 
dást  ily  fontos  ügyben.  A  kormány  csak  az 
együttes  működést  szokta  észrevenni.  Működjünk 
együttesen  s  a  kormány  észre  fog  venni  bennün¬ 
ket.  Van  egy  bizodalmas  kérésem  ?  Értsük  meg  egy¬ 
mást.  Kéz  kezet  mos.  Én  magának  barátom  egy 
szép  rendjelet  szerzek.  Nos,  ért  engemet  ?  Hagy¬ 
jon  fel  a  haszontalan  tanítójával.  Minek  annak 
czim,  kormányi  kitüntetés,  mit  tehet  egy  tanító 
a  kormányért,  s  egy  vén  ember  ?  S  értsen  meg, 
az  ebéd  sokba  kerül,  jó  ételek,  italok  nélkül 
nincs  lelkesedés,  pedig  csak  lelkesedés  által  vesz 
észre  bennünket  a  kormány.  Fáklyás  zene  kell, 
oráczió  kell,  egy  kis  valamelyes  íundáczió  is  kell, 
valamelyik  főember  emlékére.  Ért  már  ? 

Én  hiú  ember  sohase  voltam,  utáltam  az 
olyat  is,  a  ki  üres  kitüntetésekért,  r  end jelekért 

czimekért,  e  haszontalan  sallangokért  fut,  de 

lássa,  barátom,  nagy  szégyen  érte  rendünket  kö- 

/ 

zelebbről  is.  Olvassa,  Éhes  Mihály,  a  Dencz  sógora, 
egy  tökéletesen  stupidus  szamár  ember,  ki  négy¬ 
öt  osztályt  végezett,  egy  nevelő  intézetben  mint 
szolga  és  correpetitor  volt,  nexusok,  gyalázatos 
nexusok  folytán  tanárrá  lett,  ott  tiz  esztendeig 
vagy  húszig  egy  kis  compendiumocskát  tanított 

s  most  a  sógora  relatióján  —  királyi  tanácsosi 

/• 

czimet  kapott.  En  ötven  éve,  hogy  itt  működöm, 
ezer  meg  ezer  embernek  adattam  a  papokéból 
ingyen  szállást,  ingyen  kosztot  —  no  egy  kis 
vagyonkát  csakugyan  én  is  kaparásztam  —  de 
pártolója  voltam  minden  egyesületnek,  a  csónak¬ 
egyletnek,  korgsolyaegyletnek, dalárdának,  tűzoltó- 
testületnek,  tanítók  szövetkezetének,  czéheknek, 
a  helyi  egyházaknak,  iskoláknak,  a  « Haladjunk 
hát»,  irodalmi  egyletnek,  történettudósoknak,  ter¬ 
mészettudósoknak,  jogászoknak,  iparosoknak,  ker¬ 
tészeknek,  színészeknek  —  hogy  a  papok  már 
méltán  ferde  szemmel  nézték  e  tetemes  áldozata¬ 
inkat  —  és  mégis  nem  tudtam  egy  kis  tanácsos¬ 
sághoz  jutni.  Csak  úgy  per  abusum  kellett  bír¬ 
nom  a  most  már  olyan  közönségessé  lett  nagy¬ 
ságos  czimet.  Nincs  családom  egy  testvéremen, 
s  annak  a  szegény  családján  kiviil — mindenem  a 
hazáé,  az  emberiségé,  hát  én  ne  érdemelném-e  meg, 
hogy  a  százszemü  kormány  Kopár  Lászlót  is  észre¬ 
vegye  egykor  !  Nagy  költséggel  jubileumot  kell  ma- 
chinálnom,  borzasztó  sok  terítékre,  mert  kis  dolgot 

nem  vesz  észre  a  kormány,  meg  kell  hívnom  a 
megyét,  minden  egyletet,  de  azt  nem  nézhetem, 
hogy  a  Péter -papok  semmi  kitüntetést  se  tárjanak 
kapni.  Az  én  jubileumom  csak  arra  való  lesz, 
hogy  kedves  pátereimet  vegye  észre  a  kormány. 
Nekem  semmi  se  kell,  legyen  minden  a  főtiszte¬ 
lendő  Rendé,  kedves  városomé,  szeretett  drága 
megyémé,  a  szegényeké,  elég  nekem  a  tudat, 
hogy  a  kormány  figyelmét  nekem  sikerült  löl- 
költenem.  De  ilyen  kiváló  becsületes  hazafi  tá¬ 
mogatására,  mint  Posztó  Sámuel  igen  tisztelt  ba¬ 
rátom  uram  —  szükségem  vagyon.  Mindig  tudtam, 
hogy  Posztó  ur  a  polgárság  feje,  a  város  és  egy¬ 
ház  nagy  befolyású  tagja,  ilyen  férfiút  észre  kell 
venni  a  magas  kormánynak.  Ha  egyetértünk  : 
észrevesz  mind  kettőnket. 

Posztó  Sámuel  úr  az  egész  értelmes  bes7éd 
alatt  küzdött  okosabb  jobb  indulataival.  Tisztán 
látta  a  hasznot  is,  de  ha  ő  itt  a  vezetést  kibo¬ 
csátja  a  kezeiből,  ha  nem  azt  jubilálják,  a  kit  ő 
akar:  akkor  a  kit  a  kormány  egy  szép  rendjel¬ 
lel  észrevesz  — -  az  nem  ő  fog  lenni. 

—  Ravasz  vén  Kopár  —  mormogá  magában 
Posztó  úr  —  alacsony  furfangodon  átláttunk  ;  ab¬ 
ból,  hogy  a  rendjelet  te  viseld,  ha  akármennyibe 
kerül  is  a  városnak,  egyháznak  —  tudd  meg  :  nem 
eszel.  A  vezérszerepet  a  kezeim  közül  ki.  nem 
eresztem.  Jubileum  lesz,  az  már  bizonyos,  s  a  fő 
csak  a  jubileum. 

Mosolyra,  édes  hízelgő  mosolyra  változtatta 

Posztó  úr  kedvetlen,  éles  mordságát  s  a  legaláza¬ 
tosabb  szavakkal  fordult  Kopár  úr  felé. 

—  Kedves  jó  nagyságos  uram,  tudja,  hogy 
én  a  főtisztelendő  atyákat  mindig  imádtam,  csiná¬ 
lunk  is  nekik  egy  nagy  jubileumot,  mert  van  is 
hozzá  módjuk,  de  most  már  el  van  döntve,  hogy 
itt  az  egyházmegye  kebelében  fogunk  jubillálni, 
ötven  esztendő  szép  jubileumot  teremtünk.  Olyan 
alkalmas  emberünk  van  hozzá,  mintha  a  jó  Isten 
is  éppen  csak  jubileumra  adta  volna.  Öreg,  becsü¬ 
letes,  hű  szolga,  jámbor  életű,  itt  egy  helyt  szol¬ 
gált  ötven  terhes  esztendőt.  Soha  senkit  nem 
bántott  .  .  . 

—  De  a  baloldalra  szavazott  közelebbről  is 
—  dobta  oda  hirtelen  e  hatalmas  bombát  Ko¬ 
pár  úr. 

—  Ah  azt  ilyen  öreg  embernél  nem  nézik. 

—  Nem  nézik  ;  majd  meglátja,  hogy  nézik. 
Ezt  nézik  csak! 

—  A  fő  hogy  becsületes  igaz  ember.  Taní¬ 
tóm  volt,  a  legjobb  tanító.  Százakat  meg  száza¬ 
kat  nevelt  a  hazának,  emberiségnek.  Engemet  is 
ő  nevelt. 

—  Legyen  elkészülve  jó  Posztó  úr,  hogy 
abból  a  ferde  jubileumból  nem  lészen  semmi. 

Kopár  László  úr  elfojtott  haraggal,  moso- 
lyogva  kelt  föl,  haját  még  hegyesebbre  fésülte, 
hogy  csak  egy  ilyen  szép  fej  megérdemli  már  a 
kormányi  kitüntetést  —  s  csoszongva,  hajlongva 
betekintett  a  nőkhöz,  ajánlotta  az  alispán  úr  de- 

rék.  házasulandó  fiát  ;  egy-két  szót  ejtett  arról,  hogy 
jobb  lesz  egyetérteni  és  vállvetve  működni,  szem 
előtt  tartva  az  anyagi,  vallási  és  nemzetiségi  nagy 
kérdéseket,  s  a  kormányt,  a  magas  kormányt  — 

s  távozott. 

/ 

Erezte  Posztó  úr,  hogy  milyen  jó  volna  most, 
ha  a  nőknek  bizodalmasan  elmondhatná  lelke  gon¬ 
dolatait,  megjegyzéseit  erről  a  ravasz  emberről, 
de  most  harag,  egyenetlenség  volt  közöttük  a 
miatt  a  hitvány  Fehér  Károly  miatt,  a  kit  most 
látja,  hogy  rég  el  kellett  volna  csapnia. 

Mégis  csöndesen  kinyitotta  a  szomszéd  szoba 
ajtaját,  s  úgy  beszélt  be,  hogy  azok  is  hallják  a 
miket  mond  : 

—  Ennek  csináljak  én  jubileumot,  ennek  a 
fukar  jezsuitának  ?  Egész  életét  húzással,  vonással 
asszonyok  után  szaladgálással,  színésznőkkel  töltötte 
el,  ehol  most  is  egy  strázsamesternét  tart,  s  a 
testvére  feleségét  is  elcsábította,  s  most  ennek 
csináljak  én  jubileumot  ?  Mit  adott  ez  valaha  a 
magáéból?  A  mit  adott:  a  páterekéből  adta, 
könnyű  volt  neki.  s  most  fájna  a  foga  egy  kis 
szép  fényes  rendjelecskére.  Szeretne  igazi  nagysá¬ 
gos  úr  lenni,  királyi  tanácsos  —  ohó.  Azt  tedd 
el  csak  vén  gonosztevő.  Mit  mondasz  feleség  ?  nyi¬ 
totta  ki  még  jobban  az  ajtót,  hogy  nézze  hol  az 
asszony  és  hallgatja-é  ? 

De  oda  bent  senki  se  volt,  feleség,  leány 
eltűnt. 

így  bánnak  az  olyan  apával,  a  ki  jó,  meg 

a  ki  a  családja  javát  szereti,  meg  a  ki  későn  veszi 
észre  magát. 

Abban  keresett  enyhülést  Posztó  úr.  hogy 
kiment  a  városba,  járta  az  adóssait,  lekötelezett¬ 
jeit  és  csinálta  a  hangot  a  jubileumhoz. 

Mindenütt  neki  adtak  igazat. 

—  Helyes,  helyes  Posztó  úr !  Csak  álljon  a 
dolgok  élére,  biztatták  a  polgárok,  leányos  hiva¬ 
talnokok,  mulatni  szerető  nőtelen  emberek,  meg 
kell  azt  a  jubileumot  teremteni. 

Egy  szép,  igen  lekötelező  hangon  tartott 
levélkével  még  az  nap  délután  magához  kérette 
Kopár  László  jószágigazgató  úr  Fejes  Eduárd 
urat,  a  vigalmi  bizottság  jegyzőjét,  a  huszonhat 
lap  levelezőjét. 

Ott  volt  a  díszes  igazgatói  irodában  egy  má¬ 
sik  öreg  ember  is,  szakasztott  mása  a  Kopár  úrnak, 
éppen  olyan  ránczos  képű,  de  deriiltebb,  nyájasabb, 
épen  olyan  hegyes  túdososra  fésült  hajú,  de  si¬ 
mább  homlokú ;  olyan  kiborotvált  állu,  de  mo¬ 
solygóbb,  teltebb  ajkakkal ;  olyan  horgas  sas  orrú 
csak  hogy  orrczimpái  nem  tudtak  olyan  sokféle¬ 
kép  mozogni  ;  s  éppen  olyan  fényes  kéklő  fogú, 
csakhogy  ezek  a  fogak  igazi  ott  termett  fogak 
voltak. 

Fejes  Eduárd  úr  nagy  tertyedt,  elnyűtt  czi- 
pőivel ;  pecsétes,  koczkás,  nadrágjával ;  mélyen 
levágott,  s  gyengén  begombolt  fityegő  mellényé¬ 
vel  s  olyan  tarka  ingben,  melynek  kitágult  gomb¬ 
lyukaiba  nem  lehetett  gombot  találni  Szalmavárt 


8i 


—  előbb  az  igazgató  úr  előtt  hajtotta  meg  magát 
szuszogva,  mivel  kövérsége  miatt  is  rendesen  úgy 
fútt,  mint  egy  gőzgép  —  majd  széles,  kövér,  — 
piszkos  tentás  kezének  kis  új j dt  a  másik  Öreg  úr¬ 
nak  nyújtotta  e  szavakkal : 

— ■  Szervusz  Kopár  Jani  bácsi,  hát  mit  tu¬ 
dunk  a  jubileumról  ?  A  város  tele  van  jelöltekkel. 
Itt  csak  gyors  intézkedés  segíthet.  Nagy  a  zavar. 

Kopár  László  úr  elvágta  a  felelet  lehetősé¬ 
gét,  mert  rögtön  ő  válaszolt. 

/ 

—  Ekés  tollára  van  itt  legfőkép  szükségünk, 
kedves  Eduárd  uram  öcsém. 

—  Huszonhat  lap  áll  rendelkezésemre. 

S  Fejes  úr  elvetette  magát  egy  széles  bőr- 
divánon. 

Oh  most  még  jobban  látszott,  milyen  egy 
huszonhat  lap  levelezője.  Zsebei  tele  voltak  újsá¬ 
gokkal,  papirosokkal,  brochurökkel  saját  maga 
irta  két  krajczáros  tanulmányokkal  :  a  A  pénz  be¬ 
szél,  a  kutya  hallgat .»  «  Egy  segéd  fogalmazó  reform 
javaslatai. »  « Mikép  szerezzünk  színházi  alapot. » 

«  Ki  akar  hozzám  jönni  feleségül. » 

—  Hallgassa  bátyám  mit  irtani  Domokosné 
estélyéről.  Tudja-é,  Pepinek  uj  szeretője  van  ?  Kardos 
kapitány  ott  hagyta  Csakpénz  Alajosnét  és  meg¬ 
szökött  a  leányával.  Markovics  Fogarasnéhoz  pár- 
/ 

tolt,  az  Adám  leányokkal  valami  kényes  skanda- 
lum  történt?  Hallotta?  Éppen  tegnap  küldtem  be 
a  Nógrádnak.  Hát  mi  most  kénytelenek  leszünk 
ezekkel  a  színésznőkkel  bajlódni  ?  Egyetlen  vala- 

Tolnai  Lajos  :  A  jubilánsok.  6 

mirevaló  nincs  köztük.  Sárné  igen  barna,  nem  sze¬ 
retem  a  nagyon  barnát.  Gyanús  szín.  Kardosné 
túlságosan  sovány,  s  nagy  a  szája.  Eh !  Nincs  ki¬ 
látás,  hogy  szebbeket  kapnánk  !  Huszonhat  lapban 
tehetek  felszólítást.  Uj  tanulmányt  Írtam.  Felol¬ 
vassam?  A  báró  el  volt  ragadtatva.  «Egy  szó  a 
miniszterhez .»  Rettentőn  oda  vágok.  Meguntam 
már  örökös  segédfogalmazó  lenni. 

—  Kedves  Eduárd  öcsém  .  .  . 

- —  Nem  értem  ezt  a  prépostot.  A  prépost 
mikor  ad  már  egy  jó  ebédet?  Huszonhat  lapban 
megyek  neki.  —  Mozogjon  már. 

—  Kedves  Eduárd  öcsém,  éppen  abban  járunk 
—  hogy  egy  nagy  ebédet  .  .  . 

S  a  hegyesre  fésült  haj  nagy  jelentőséggel 
tekintett  Fejes  urra. 

—  Hol ;  mikor ;  hány  személyre  ?  Hát  sies¬ 
senek.  Huszonhat  lap  egyszerre  hozza.  Országos 
emberré  tehetem  egy  nap  alatt.  De  őz  húst  aka¬ 
rok  enni.  Hát  vaddisznót?  A  Hamarándi  fiú  há¬ 
zasodik.  Most  Jaeger  inget  visel.  De  nyáron  ?  Ké¬ 
szül  a  házassághoz.  Kik  a  legnagyobb  vendégek. 
Irhatok  egy  jó  reklámot — huszonhat  lap  .... 

A  lapok  kezdenek  előkerülni,  valamint  a  min¬ 
dig  kéznél  levő  brochurök  is. 

—  Ajándékozzon  meg  kedves  Eduárd  öcsém 
egy  kis  figyelemmel,  aztán  minden  czikkét  meg¬ 
hallgatom,  a  tanulmányait  minden  páterrel  meg¬ 
vétetem,  magam  is  hozzájárulok  csak  most  hall- 

gasson  meg.  A  jubileum  itt  a  küszöbön,  s  még 
mind  nem  tudjuk,  hogy  is  állunk  voltaképen. 

—  Most  tiz  éves  jubileumok  vannak  di¬ 
vatban. 

—  Ötven  év  a  jubileum  rendes  ideje  Öcsém. 

—  Ah  az  sok.  Vén  embernek  minek  jubi¬ 
leum  ?  Mi  hasznát  veszi  az  annak  ?  Jubileumot  an¬ 
nak  csinálunk,  a  ki  által  lehet  valamit  kapnunk. 
Ez  a  kor  vívmánya. 

—  De  kedves  öcsém  hallgasson  ki  engemet. 
A  küszöbön  a  jubileum,  négy  konferencziánk  volt 
s  ugy-é  nincs  jelölt  ? 

—  Nincs.  Mert  a  profeszorok  irót  akarnak, 
s  iró  számba  csak  Héring  Farkas  jöhet,  ki  ötven 
esztendős  vidéki  levelező,  tízszer  volt  szerkesztő, 
de  mindig  odapártolt,  a  hol  többet  lehetett  enni. 
A  főispán  szerencsére  elejtette.  A  vén  doktor  is 
szeretne  jubileumot,  s  járja  a  betegeit,  könyörög, 
rimánkodik,  dicséri  magát,  hogy  mit  tett  s  miket 
fogna  még  tenni  —  de  előtte  is  csak  a  királyi 
tanácsosság  áll.  Maholnap  meghal,  nem  kell.  Eré¬ 
lyes  embert  keresünk,  ki  emelkedőben  van,  öt 
év  után  lehet  már  jubileum.  A  prépost  jó  lenne, 
csak  borzasztó  rossz  a  konyhája,  ehetetlenek  a 
sültjei .  .  .  Ah  hogy  az  ember  oly  ritkán  jut  jó  ételek¬ 
hez,  pedig  huszonhat  lapban  Írnék  egy  igazi  jó 
ebédről. 

—  No  én  olyan  ebédet  adok  Fejes  Eduárd 
öcsém,  vaddisznó,  szarvas,  a  legfinomabb  szárnya¬ 
sok,  de  kövérek,  ó  borok,  remekek.  Első  este 

ismerkedés  ;  estély  a  nagy  vendéglőben  —  a  mi 
költségünkre  —  s  az  igazgató  úr  magára  mutatott 
—  másnap  nagy  ebéd  150  terítékkel,  este  bál, 
új  bankét,  szabad  fürdő,  s  a  ki  itt  marad,  egy 
hétig  a  mi  vendégünk. 

—  Ez  beszéd,  ez  már  tetszik  nekem.  No  és 
ki  lesz  a  jubiláns? 

—  Kedves  lelkem  Eduárd  öcsém  én  mindig 
őszinte,  tiszta  lelkii,  szókimondó  voltam  — :  én 
lennék. 

—  Bátyám  ?  Hogy  a  mennykőbe  ?  S  mit  akar  ? 
Hisz  László  bátyámnak  tökéletes  jó  dolga  van, 
úszik  a  bőségben,  semmi  gondja.  Mondja  mije 
nincs  ?  Huszonhat  lapban  zengem. 

—  Nem  magamért,  isten  látja  lelkemet,  de 
a  fürdőért,  a  páterekért,  édes  nemzetemért.  Igen 
nagyon  hálás  leszek.  Öcsémtől  félnek,  öcsém  itt 
hatalom,  öcsémnek,  Eduárd  öcsémnek  mindenki 
keresi  kedvét,  mert  fél  a  hatalmas  tollától,  — 
öcsémnek  csak  egy  szavába  kerülne  s  egyszerre  hu¬ 
szonhat  lap  jelentené,  hogy  a  szalmavári  jubilálandó 
Kopár  László.  S  egy  kis  szép  életrajzot  —  óh 
igen  hálás  lennék,  nem  magamért,  a  páterekért, 
az  életrajzot  azonnal  át  is  adhatnám.  Eduárd  öcsém 
majd  ki  tudná  aztán  vasalni.  A  brochiirökből  300 
példányt  a  tulajdou  kezeimmel  osztanék  ki  —  na¬ 
gyon  hálás  lennék. 

A  vén  embernek  egy  intésére  nagy  tálczá- 
kon  hideg  sültek  és  finom  csemege  borok  kerültek 
Fejes  úr  elé,  ki  derekasan  hozzájuk  is  látott. 

—  Ma  estére  egy  kis  vacsorát  rögtönöz 
tetek  a  nagy  teremben  hetven-nyolczvan  perso- 
nára.  De  ha  százan  lesznek  is,  szívesen  áldozunk. 
A  közügyért  mért  megne  tennők.  Ezeket  hívtam 
meg  kedves  öcsém,  itt  a  lista.  Ha  más  barátai 
volnának,  még  szívesen  meghívnám. 

—  így  már  lesz  valami  a  dologból.  Ez 

vad  ? 

Emelt  magasra  egy  nagy  darab  sültet  a 
villával  Fejes  úr. 

—  Tiszta,  valóságos  vad. 

- —  Mert  pompás.  A  rosszat  ki  nem  áll 
hatom. 

—  Nagyszerű  ebédet  adnánk.  Kinek  kellene 
indítványozni,  hogy  a  jubilálandó  én  legyek.  Ezen 
a  ponton  szeretném  ha  valami  finoman  eshetnénk 
által.  Nagyon  hálás  lennek. 

—  Ide  egy  nagyszájú  ember  kellene,  legjobb 
volna  Posztó  Samu. 

—  Ah,  ah,  —  tördelte  kezeit  Kopár  László 
úr  —  —  hm,  hm  1 

—  Mert  a  főispán  is  vágyik  egy  kis  jubi¬ 
leumra  —  valami  államtitkárság  mozog  a  fejében. 
Úgy  vettem  észre. 

Búsan  nézte  az  igazgató,  hogy  Fejes  urat 
aligha  hiába  nem  eteti  ;  s  hatalmasan  nyomkodta 
az  ízes  falatokat  Eduárd  öcsénk  —  hogy  éljen 
az  idővel,  s  minden  órájának  leszakassza  virágát. 

—  Kitől  fél  legjoban  bátyám  ? 

—  Attól  a  csekély  tanítótól. 

—  Lepasquillozzuk  egy  brochurben. 

— -  Oh  tegye,  az  isten  megáldja,  —  tette 
Össze  kezeit  az  ősz  férfiú,  és  simította  még  he¬ 
gyesebbre  tudós  papos  haját.  A  tipográfust 
fizetem. 

—  Hát  az  irót  ? 

—  Hát  öcsém  uramat  is. 

r 

—  En  olyat  nem  írok.  De  Héring  Farkas 
jó  pénzért  elbánik  vele.  Csak  adatokat. 

—  Szerzek  én. 

—  Csúful  kell  ám  az  olyat  ;  feleségét,  leá¬ 
nyait,  magát  a  tanítót.  Oh  rettenetes  az  !  Mindent 
a  mi  gyalázat,  piszok,  rágalom,  hazugság  fel  kell 
ilyenkor  hozni  Ha  nincs  :  költeni.  Nehány  napra, 

mig  a  czél  el  van  érve.  Aztán  kimosakodhatnak. 

/ 

En  a  huszonhat  lapban  a  főbb  vonásokat  közlöm 

// 

belőle.  Héring  ebben  nagy  mester.  O  semmit  se 
veszt,  őt  senki  se  bántja.  Ide  küldöm.  Csak  etetni, 
itatni  —  és  fizetni.  Ez  az  út. 


VII.  FEJEZET. 


A  brochurök  és  pasquillusok. 

Szabó  Józset  főtanító  úr,  (ki  tudná  miért, 
csak  egyszerre  kezdték  igy  nevezni  a  városban), 
eddig  is  korán  fölkelt,  —  mivel  egy  valódi  ta¬ 
nító  aranyai  legtöbbször  csak  a  korán  fölkelésben 
állanak,  s  aranyokra  a  legszerényebb  szív  is  vá¬ 
gyik  :  de  a  jubileumra  való  eljegyeztetés  után  — 
már  hajnali  három  órakor  csöndesen  pipázgatni, 
calculálni,  speculálni  és  köhécselni  kezdett. 

Ezer  meg  ezer  terv  űzte,  hajtotta  egymást 
sokgondú  agyában. 

Félt,  hogy  hogyan  fog  ő  megállani  annyi  meg 
annyi  ember  előtt.  Ott  lesz  a  prépost,  a  főesperes, 
a  kerületi  főtanfelügyelő  ;  ott  lesznek  a  professor 
urak,  minden  felekezetből  és  iskolából ;  a  tiszte¬ 
lendő  urak  —  ezek  bezzeg  irigy  szemmel  nézik, 
hogy  a  kitüntetés  most  nem  őket  éri.  Hát  hiszen 

éri  azokat  uram  isten  elégszer.  Jusson  a  dicsőség¬ 
ből,  tömjénből  már  egy  kevés  a  tanítói  karnak  is. 

Ott  lesz  a  tanács,  a  polgármester,  rendőr 
kapitány.  Szép,  mégis  szép  1 

S  az  öreg  ember  akaratlanul  is  elérzéke- 
nyedett. 

Eszébe  jutott  a  hosszú  ötven  esztendő  szá¬ 
mos  keserűségeivel  és  ottan-ottan  örömeivel  is. 
Bizony  sok  százakra  ment  azoknak  száma,  a  kik 
az  ő  kezei  alól  kerültek  ki.  Ezekből  mennyi  már 
a  derék  felnőtt  ember,  jó  háziasszony,  boldog  fe¬ 
leség.  Természetesen  ezek  közül  is  sok  ott  lesz. 
De  mennyi  elhalt,  kik  most  örvendenének,  hogy 
őt  ilyen  tisztesség  éri.  Elhalt  a  szép,  gazdag  Fe¬ 
kete  Mári  —  menyasszony  korában,  egy  nappal 
az  esküvő  előtt,  mert  valami  gaz  lélek  irigység¬ 
ből  rossz  hirt  költött  róla.  Kisült,  hogy  ártatlan, 
de  mit  ért  már.  Elhalt  a  gazdag  Kovács  István, 
mikor  kétemeletes  háza  már  fölépült,  agyoncsapta 
egy  gazember.  A  mire  legjobban  vágyott,  hogy 
az  emeletből  nézhessen  a  nagy  piaczra,  azt  nem 
érhette  meg.  Vadadi  is  elhalt;  az  is  nagyon  jó 
embere  volt,  bizony  sokan  elszunnyadtak :  ifjak, 
szépek,  gazdagok  elegyesen. 

Ezeket  mind  sajnálta,  hogy  az  ő  ünnepélyé, 
nem  lehetnek  ott. 

Hanem  lesznek  azért  elégségesen.  Nem  hiszi, 
hogy  a  méltóságos  főispán  úr  is  ott  ne  legyen, 
igen  kegyes  jó  ember;  az  alispánék  is  bizonyosan 

lejönnek,  már  csak  a  leányok  miatt,  s  a  sok  virág 
miatt  is. 

Más  pipára  gyújtott,  a  melyikkel  más  gon¬ 
dolatai  támadtak. 

Mivel  kellene  neki  viszonozni  ezt  a  nagy 
sziveséget  ? 

Neki  semmije,  csak  egy  szölőcskéje  se.  Van 
egy  szép  bogár-  és  növénygyűjteménye,  és  régi 
pénzei  (a  mik  nem  járnak)  azokat  fölajánlja  az 
alapítandó  szalmavári  fiókmuzeumnak. 

Egyebet  nem  tehet. 

Ez  a  kis  gyűjtemény  kimondhatlan  boldoggá 
tette  most  öreg  szivét.  Úgy  látta,  hogy  ennek 
az  ajándéknak  nagy  becse  van.  Nincs  ilyen  messze 
földön.  Ötven  év  alatt  gyűjtötte  a  legnagyobb 
szorgalommal.  Mily  jó,  hogy  ezt  legalább  gyűj¬ 
tötte.  Nem  hagyta  elsuhanni  az  időt.  Most  ki¬ 
sülne  a  szeme  szégyenletében,  hogy  ő  akkora  jó¬ 
ságért  semmit  sem  adhat. 

De  Szabó  Józsefné  asszonyság  sem  az  az 

asszony  volt,  a  ki  ilyen  nagy  események  előesté- 

// 

jén  nyugodalmasan  tudott  volna  aludni.  O  szabott, 
varrt  a  leányokkal  magának,  a  leányoknak,  a 
gyerekeknek,  sőt  az  Öregnek  is. 

Nagy  dolog,  nehéz  gond,  kevésből  mindent 
szépen  kiállítani. 

Csak  karton-  és  olcsóbb  féle  szőr-ruhákra 
jutott  —  mégis  alig  telt  a  legszükségesebbekre. 
A  hitel  nem  megy,  szégyen  is,  a  készpénz  pedig 
honnan  kerüljön.  El  kell  adni  azt  a  két  hizó  ma- 

laczot,  a  baromfiak  közül  is  a  mennyit  lehet  — 
majd  talán  a  jó  isten  őszre  megint  csak  juttat 
valamit.  A  leányok  szépen  dolgoznak,  és  ha  sok 
nem  is,  de  kerül  valami. 

De  honnan  az  öregemnek  fekete  ruha  ? 

Pedig  ki  volt  mondva,  hogy  minden  tisz¬ 
tességes  legyen.  Harmincz,  negyven,  ötven  forint 

—  Jézus  Mária  szent  József  ! 

/ 

Es  főtt  a  jó  asszony  feje  oly  rettentő  zú¬ 
gással,  hogy  az  egyik  leány,  az  Irénke,  oda¬ 
szólott  : 

—  Anyám. 

—  No  fiam. 

—  Nem  alszik  ? 

—  Nem  alszom  gyermekem. 

/ 

—  En  sem  alszom. 

—  Miért  nem  alszol  ? 

—  Nem  tudok.  Képzelje  mit  álmodtam  haj¬ 
nalra.  Hallja  anyám  ! 

—  Hallom,  hallom  leányom. 

—  Mondjam  ? 

/ 

Es  felült  a  szép  hajadon  leány  ágyában. 

Sűrű  szőke  haja  befolyta  fehér  gömbölyű 
vállait,  elfedte  kívillanó  szép  melleit,  hogy  a  csil¬ 
lagos  tiszta  ég  se  láthassa,  a  mit  nem  szabad. 

—  Pap  Zoltán  itt  volt,  megjött.  Azt  mondta, 
apám  jubileumára  jött  —  és  egy  gyönyörű,  de 
gyönyörű  bokrétát  adott.  Jaj  anyám  !  .  .  . 

—  Ez  leányom  nem  jelent  rosszat. 

—  Mit  jelent  anyám. 

—  Hogy  ....  hogy  ....  valahol  házas¬ 
ság  lesz. 

(Valahol  !  hát  egy  szegény  anya,  egy  sze¬ 
gény  tanitóné  még  annyit  se  mer  a  jó  sorstól 
reményleni,  hogy  az  a  házasság  itt  lesz  a  Szabó 
Józsefék  családjában  ?) 

Irénke  kinyitotta  nagy  kék  szemeit,  odafüg¬ 
gesztette  a  csillagokra ,  és  mosolygott,  édes, 
boldog  mosolylyal  mutatta  fel  nekik  a  gyönyörű, 
gyönyörű  bokrétát. 

Oh  késsél  még  hajnal,  pihenj  még  a  hegyek 
szélén,  a  zöld  erdőben  ;  hadd  tündököljenek  a 
csillagok,  és  töltsék  be  fénynyel  reménynyel,  édes 
boldogsággal  a  jók  szivét  .  .  . 

Élet,  mozgás,  rendezkedés,  készülődés,  vidám 
zaj  a  kis  városban. 

Polgár  leányok  varrják  serényen  ünnepi  kön¬ 
töseiket  ;  úri  kisasszonyok,  gazdag  asszonyságok 
járnak  sietnek  a  boltokba,  az  előkelőbb  szabók¬ 
hoz,  szabónékhoz. 

Az  bizonyos,  hogy  jubileum  lesz. 

Posztó  Sámuel  akarja  —  és  akkor  sok  em¬ 
ber  akarja  egyszerre. 

A  főispán  úr  akarja,  és  ekkor  a  megye,  város 
akarja. 

A  Péter  papok  akarják  —  és  akkor  nincs 
akadály  a  dologban.  A  fürdőben  nagy  vendéglő, 
tágas  terem,  díszes  sétatér  a  vendégeknek. 

Jubileum  pedig  ilyen  helyt  esik  szépen,  ab 
kalmasan. 

A  Duna- Tisza,  és  a  Tisza- Duna  helyi  lapok 
dühösen  küzdenek  jelöltjeik  mellett.  Attól  fogva, 
hogy  Kopár  László  igazgató  úr  fényes  vacsorával 
tisztelte  meg  a  konferencziát,  hogy  még  pezsgő 
is  több  volt  az  asztalokon,  mint  másutt  savanyu- 
viz  a  bor  mellé  :  határozottan  két  pártra  szakadt 
a  város. 

—  Éljen  Kopár  László. 

—  Éljen  Szabó  József. 

A  vezérszerepet  természetesen  a  két  helyi 
hatalmas  lap  vitte. 

A  Tisza-Duna  hallani  sem  akart  másról,  mint 
a  nagyérdemű  igazgatóról,  kinek  tényei,  áldozatai 
az  egész  ország  előtt  ismervék. 

A  Duna-Tisza,  mint  jó  ellenzéki  lap,  kegyet¬ 
len  leczkét  tartott  a  miniszternek  ha  a  megye  ér¬ 
demekben  megőszült  kitűnő  fiát,  Szabó  Józsefet, 
a  nagy  Pestallóczit  el  hagyná  ejteni.  Vagy  még 
egy  kis  rendjelecskét,  egy  kis  ártatlan  ünnepélyt 
is  irigylenénk  egy  hivatásának  lelkiismeretesen 
élő  néptanítótól  ? 

Nem,  az  nem  lehet. 

A  tanítói  kar  megye  szerte  lelkesen  zúgta, 
hogy  :  az  nem  lehet. 

Kopár  László  úrtól  kis  összegecskék  mentek 
a  különböző  testületedhez. 

Mely  testületek  azok,  a  melyek  ilyen  össze- 
gecskéket  okvetetlerül  elvárnak,  hogy  cultur-fela- 
dataiknak  megfelelhessenek,  és  zászlóikat,  ha  arra 
kerül  a  sor,  ők  is  kibontsák  ? 

Kopár  László  úr  ötven  éves  szolgálata  alatt 
a  páterek  asztaláról  annyi  morzsát  juttatott  min¬ 
denfelé,  hogy  most  csak  a  becsületnek  hódolt, 
midőn  nagyobb  morzsákkal  kopogtatott  be  a 
szükséges  helyeken. 

Ma  a  dalárda  nyugtázta  a  Duna  Tisza  hasáb¬ 
jain,  hogy :  .  .  . 

S  mint  a  labda  egy  jó  ütéssel,  fölebb  emel¬ 
kedett  a  derék  Kopár  László  ur  neve. 

Holnap  újabb  egyletek  czigányos  köszönöm- 
jei,  csókolom  a  kegyes  kezeit-jei  következtek. 

A  mellett  Héring  Farkas  úr  reggeltől-estig 
a  pátereknél  ült,  tulajdonképen  az  igazgatói  irodá¬ 
ban,  állandó  boros  üvegek,  sült  tálak  és  szivarok 
mellett. 

Dolgozta  fel  az  adatokat. 

Rendezte,  sorozta,  súlyuk,  érdemük,  hatásuk 
szerint. 

Ilyen  főpontok  vártak  a  formába  öntésre : 

« Gyalázat  a  szalmavári  népes  hires  egyházra, 
hogy  oly  tüsköt,  kinek  az  újabb  Dencz-táblákról 
fogalma  sincs:  ötven  éven  keresztül  megtűrt  ke. 

belében. 

/ 

Es  ki  ez  az  obscurus  férfiú  ? 

Szelíden  szólunk :  egy  eláradott  részeges 
ember. 

Egy  lelketlen  zsaroló,  ki  krajczárok  czime 
alatt  az  utolsó  falatot  kivenné  a  szegény  ember 
szájából,  krétára,  tolira,  irónra  —  és  minek  ez  — 
nagy  czifra  selyem  köntösökre  !  !  ! 

Nincsenek  szemei  az  elöljáróságnak  ? 

Ne  legyen  a  prépost  oly  nagylelkű,  és  indít¬ 
son  már  tüzetes  vizsgálatot. 

Vizsgálatot  kérünk,  mert  oly  adatokkal  fogunk 
előállani,  a  melyek  örök  homályt  boritandanak  a 
különben  igen  becsült  tanítói  karra. 

....  Vulnus. 

Ense  recidendum  est,  ne  pars  sincera  trahatur. 

E  fekély,  egy  gyanús  életű  és  múltú  ember, 
kire  jó  volna,  ha  a  fiskus  már  egyszer  kiterjesztené 
figyelmét. 

Nem  hallott-e  oly  sötét  tényekről,  melyek 
város  szerte  keringenek  ?  ?  ? 

Csak  most  olvastuk  egy  pozsony- vidéki 
német  lapban,  hogy  egy  pékmester,  nyolczvan 
esztendős  korában,  ártatlan  .  .  . 

Fiskus  itt  nincs  ?  ?  ? 

Nálunk,  e  Sodomában  és  Gomorában  minden 
lehet »  .  .  . 

—  László  —  hajlik  át  alázatos  kérő  arczczal 
az  igazgató  ur  hasonmássá,  édes  testvére,  ki  az 
adatokat  írja  és  jegyzi  —  ezt  a  pontot  talán  ne 
vennök  ide  mégis  —  borzasztó,  sohasem  hallottam 
ilyet.  Lehetetlen  hogy  a  fiskus  ilyesmit  ki  hagyjon 
nyomatni.  Hiszen  ez  egy  becsületes  embert  örökre 
tönkre  tesz  .  .  . 

_  Héring  Farkas  úr,  egy  összeaszott  fekete, 
pörkölt  képű,  apró  pislogó  szemű,  vigyorgó  ember, 
tar  fejére  fésült,  ragasztott  gyér  őszes  hajjal, 
hosszú,  madár  -  csőrszerü  sárgás  orral,  és  kékes 

ajkai  között  tartott  szivarral,  —  tiszta  magyar 
öltözetben,  mely  oly  kopott,  a  milyen  csak  elnyűtt 
lélek  lehet,  melyből  minden  jobb  érzés  kisorvadt  - 
köhögve  tekintget  az  igazgatóra,  ki  maga  is  meg¬ 
rémül  e  sorokról. 

—  Fiskus  —  szól  Héring  úr  —  mi  köze  ehhez 
a  űskusnak?  Nincs-e  szabad  sajtónk,  nem  azt  irhat- 
juk-e  a  mit  akarunk  ? 

—  Ha  igazat  ?  .  .  . 

—  Hiszen  ezekből  barátom  egy  szó  sem 
igaz  .  .  . 

—  Ne  csapd  le  azt  a  tollat,  hanem  vedd 
föl  —  kiált  az  igazgató  testvérére  —  és  ird  a 

hogy  következik.  Nem  te  felelsz  érte. 

/ 

—  Csak  írja  barátom.  En  mondom,  Héring, 
ki  még  czifrábbakat  is  Írtam  már,  és  még  se  Ítél¬ 
tek  el  soha.  Mindig  akadt  egy-egy  hatalmas  ember, 
a  ki  a  sajtóbiróság  előtt  magára  vállalta  czikkemet. 

—  De  tekintetes  úr  —  és  villogtak  az  írnok 
szemei. 

—  Ilyen  emberre,  mint  én,  csak  oly  szüksége 
van  a  társadalomnak,  mint  a  villámra  a  megrom¬ 
lott  levegőnek. 

—  A  gyanús1  ebet  elzárják,  leütik  —  és  az 
olyan  czikket,  mely  egy  családot  elpusztíthat:  meg¬ 
engedi  az  állam  kinyomatni  ? 

/ 

—  Meg,  barátom.  Ilyen  a  szabad  sajtó.  Oh, 
szent  és  dicső  jog  ez !  írja  csak  tovább. 

—  írd  szamár,  és  ne  okoskodjál  —  förmed 
testvérére  az  igazgató. 

Héring  Farkas  úr  új  szivart  kér,  egy  tele 
poharat  kiiirit,  és  a  legjobb  kedvvel  —  mert  a 
társadalom,  s  egy  jubiláns  cultur  -  ünnepély  érde¬ 
kében  dolgozik  —  diktálja  tovább  jegyzeteiből  a 
nyomda  alá  szánt  életrajzi  adatokat. 

Egy  emberről,  a  kiről  maga  tudja,  hogy  e 
gaz  tételekből  egy  betű  sem  áll.  De  megkívánja 
a  jubileum  biztos  diadala.  Tovább,  tovább  .  .  . 

Mint  a  fölvert  hullám  legkésőbben  éri  el  a 
partot,  melyet  szaggat :  ezek  a  szépen  elkészült 
és  megjelent  brochurök  is  mindenütt  jártak,  meg, 
kallódtak  már,  mire  egy  példányával,  sápadtan¬ 
kikelt  arczczal  Gábor,  a  Posztó  úr  új  segédje  — 

* 

szüleihez  benyitott. 

Lassan,  tapogatózva  kezdett  a  szégyenitő 
munkához. 

Azt  hitte  anyja  tud  már  a  dologról,  az  : 
« Egy  tanító  viselt  dolgairól »,  azért  oly  levert,  szo- 
talan. 

De  atyját  vidámnak,  nyugodtnak  látta,  mint 
a  ki  e  semmirevalósagokra  bizonyosan  mit  sem  ád, 
mint  az  igazi  tiszta  jellemek. 

—  Nem  tudom,  hogy  fog  kiütni  a  jubileum. 

—  Hogy  fiam?  Én  azt  vélem  jól.  Szépen 
gyűlnek  az  aláírások. 

—  Mire? 

• —  p:zek  a  fiatalok  valami  nagy  koszorúkat 
akarnak  vásárolni  aranyos  selyem  szalagokkal.  Kér¬ 
dezték  is  tőlem,  hogy  mit  írassanak  reá.  Mutatták 
a  mondásokat,  de  én  egyszerűbbeket  szerettem 

volna.  Igen  nagy  magasztalások  fiam,  szerfelett. 
Félek  majd  több  lesz  az  irigyem,  mint  megír¬ 
hatnám. 

—  Már  is  nagyon  sok  van. 

S  a  fiú  majd  kivette  belső  zsebéből  a  köny¬ 
vecskét. 

Derült  kedv  sugárzott  az  öreg  ember  széles 
nagy  homlokáról. 

—  Apám  semmit  sem  tudhat  —  küszködék 
magában  a  fiú,  elszorult  szívvel  lesve  atyjának  min¬ 
den  mozdulatát. 

—  A  prépost  úr  már  is  megsokalhatta  azt 
a  kis  jót,  a  mi  ért  — -  folytatá  a  vidám  öreg  — 
mert  kétszer  is  köszöntem  neki  tegnap  a  templom 
előtt,  s  mindig  elkapta  a  fejét. 

Olyan  czudar  irás  után,  s  pedig  a  prépost 
urnák  már  kefelenyomatban  megküldte  a  brochurt 
Héring  úr  —  egy  pap,  egy  főpap  hogy  fogad¬ 
hatná  el  egy  alantas  közeg  üdvözlését  ? 

—  A  főispán  úr  is  csak  úgy  elrohant  mel¬ 
lettem.  Hát  hiszen  ha  inkább  akarják  a  Kopár  úr 
jubiláltatását  —  én  szívesen  visszalépek. 

Ilyen  nagy  megtiszteltetésre  soha  sem  áhí¬ 
toztam. 

—  Tegye  azt  édes  apám.  Lépjen  vissza. 

—  Hogy  lépne  fiam  ?  —  pattant  fel  helyéről 
az  anya  —  mikor  a  zsidó  már  holnap  haza  hozza 
apád  ruháját,  csak  azt  nem  tudom,  miből  fizessük 
ki,  mert  a  leányok  köntösére  még  a  malaczok  ára 
is  fölment  az  utolsó  krajczárig.  S  egy  fekete  fej- 

Tolnai  Lajos  :  A  jubilánsok.  n 

kötő  csak  nekem  is  kell.  Itt  apád  mellett,  a  nagy 
tisztességben  csak  nem  állhatok  bekötött  fejjel, 
mint  egy  szakácsnő.  Vagy  én  rám  senki  sem  gon¬ 
dol  ?  Én  mindig  csak  a  rudas  voltam,  a  ki  a  leg¬ 
utolsó  a  háznál. 

Most  hirtelen  fölkerültek  a  következő  ruha¬ 
darabok. 

A  leányok  készséggel  bemutatták  uj  szok¬ 
nyáikat,  csinosan  diszitett  tollas  kalapjaikat,  olcsó 
ékszereiket,  és  különösen  büszkék  voltak  magas- 
sarkú  topánkáikra,  melyek  —  én  is  úgy  gondolom, 
még  igen-igen  jó  Ízlésű  úrhölgyek  előtt  is  tet¬ 
szésben  részesülhettek. 

Nem  hagytak  békét  a  fiúnak,  meg  kellett 
neki  várnia,  mig  gyorsan  felöltözködtek  a  benyí¬ 
lóban  és  ünnepélyesen  megjelentek  szülőik  előtt. 

Két  leány  a  jubileum  előtt,  majdnem  teljes 
díszben  —  ez  nem  mindennapi  jelenség.  Ragyo¬ 
gott  is  a  jó  anya  szeme  és  nem  tudott  betelni  a 
két  súgár  termetű  csinos  leány  nézésével.  Irén,  a 
nagyobbik,  szebb  volt,  de  Etelkán,  a  kisebben, 
mégis  jobbban  állott  valahogy  minden.  Teltebb 
volt  a  termete,  gömbölyűbbek  a  karjai,  pirosabbak 
a  vidám  orczái  és  fényesebbek  a  fekete  szemei. 

Két  szegény  leány,  egyszerű  olcsó  ruhában, 
azzal  a  zavartalan,  mindent  kipótoló  jó  kedvvel, 
melyet  isten  különös  kedvezésül  szegény  leá¬ 
nyoknak  oly  sokszor  ád. 

A  vén  kurátor  úr  kopogtatott  be  nagy  szürke 
fejével,  kisded  köpczös  termetével. 

Bár  rendkívüli  örömmel  fogadták,  s  elhal, 
mozták  a  szeretetnek,  boldog  sejtelmeknek  minden 
jeleivel  —  mégis  a  vendég  nem  akart  leülni,  csak 
a  botját,  vagy  a  kalapját  se  tette  le  a  kezeiből. 

Az  adóvégrehajtó  vagy  az  adó-böcsiis  mi  ?  — 
mégis  mindjárt  leül,  szivarra  gyújt,  s  olyan  barát¬ 
ságosan  tekintget  mindenfelé,  mintha  a  legjobb 
helyen  volna.  Pedig  azt  nem  kínálják. 

—  De  kedves  jó  kurátor  úr,  ide  tessék,  erre 
tessék.  Ezek  a  bolond  leányok  nem  bírtak  a  nagy 
kedvükkel,  hogy  ők  a  jubileum  előtt  felöltözköd¬ 
nek,  itt  egyet  sétálnak  —  ilyenek  ám  •  ezek.  Te, 
tegyétek  le  mindjárt  azt  a  kalapot  —  utasította 
őket  rendre  komolyan  is,  vidáman  is  édes  anyjuk. 

Mert  mégis  jól  állott  rajtuk  a  ruha,  s  a  két 
leány  mint  a  madár,  csicseregve,  ugrálva  illegette 
magát,  mig  nagy  nevetések  közt  magukra  zárták 
a  kis  szoba  ajtaját. 

—  A  nagyságos  prépost  úr  egy  pár  szóra 
kéretné  a  tanító  urat. 

• —  De  nem  mindjárt  ?  —  kérdé  a  tanitóné  — 
hiszen  csak  tessék  leülni. 

—  De  mindjárt. 

—  Váljon  mi  ügyben  —  íitődött  meg  az 
öreg  tanító  úr,  mert  minden  alattvaló  jól  teszi, 
ha  teljes  leikéből  megütődik,  mikor  főnöke 
egy  pár  szóra  kéreti.  Szükséges  elkészülni  az  em¬ 
bernek  idejében. 

—  Ejnye,  ejnye,  váljon  mi  ügyben?  rángatta 

magára  az  öreg  Szabó  József  úr  jobb  ruháit.  Nem  é 
a  jubileum  ? 

—  Valami  irás  —  nem  olvasta  a  tanító  úr  ? 

—  Én  ?  Én  mit  olvastam  volna  ?  Nem  igen 
érek  én  most  reá  olvasgatni.  A  jubileum  féle? 

—  Afféle! 

S  az  agg  ember  olyan  jó  kedvvel,  nyugodt 
lelkiismerettel  kapkodta  össze  kalapját,  pálczáját, 
hogy  siessen  a  prépost  úrhoz  egy  pár  szóra. 

A  kurátor  úr  a  világért  nem  mondott  volna 
egy  szót  is,  hogy  mi  körűi  foroghat  a  dolog,  ám 
bátor  mindeneket  apróra  tudott. 

Talán  6  is  úgy  vélekedett,  hogy  jobb,  ha 
az  embert  egyszerre  éri  a  derekas  ütés,  homlo¬ 
kon,  vagy  hátul  nyakszirten,  hogy  menten  össze- 
rogyjék. 

Gábor  most  már  idején  valónak  látta  előál- 
lani  azzal  az  Írással,  és  a  rettenetes  gyalázatossá¬ 
got  a  jubileum  előtt  anyjának  és  testvéreinek  be- 
mutatn  i. 

Szabó  József  tanító  úr  (nehány  nap  óta  rit¬ 
kábban  lehetett  hallani,  hogy  :  főtanitó )  tisztelet- 
teljesen,  de  mégis  inkább  jó  kedvvel  jelent  meg 
ő  nagysága  előtt. 

Meg  nem  tudta  állani,  hogy  ne  mosolyogjon, 
pedig  egy  főnök  mindig  többre  becsüli  az  alázatos 
érzéketlen  arczot. 

Uj  ember  volt  a  prépost  és  fiatal.  Szigorú, 
kevély,  méltóságteljes,  a  mi  a  fiatalsággal  jár,  — 
és  igen  szép. 

Nem  mondta  hogy  : 

—  Tessék  leülni  édes  jó  tanító  úr,  ;de  mel¬ 
lém,  jó  öregem,  itt  a  szivar,  gyújtson  rá,  hát 
hogy  vannak,  hogy  vannak  ?  Pompás  színben  van 
a  tanító  úr. 

Nem  mondta. 

Hanem  a  helyett  föltette  a  fényes  pápasze¬ 
meit,  összeránczolta  a  keskeny  fehér  homlokát,  és 
fekete  dús  szemöldeit  jártatta  fölebb  alább,  mint 
a  csiga  a  csápjait.  Köhögött,  mormogott.  Olyan 
nehezen  kapta  meg  a  legszigorúbb  szót. 

Most  már  —  ha  csak  az  öszhangzatosság  ked¬ 
véért  is  —  kezdett  elborulni  az  aggastyán  arcza 

—  Nagyon  sajnálom, —  s  a  fiatal  főpap  hosszú¬ 
kás  szép  fehér  ujjával  az  asztalon  levő  ponyva¬ 
iratra  mutatott  —  hogy  megyénkben  ily  kellemet¬ 
len  históriával  kell  találkoznom.  Ismeri  ? 

Az  öreg  tanító  úr,  mint  ha  egy  igen  becses 
unikumot  (óh  sok  száz  példányban  nyomatják  az 
ilyen  tanulmányt)  akarna  megtekinteni,  oda  sietett 
ő  nagyságához. 

—  Mi  ez  kérem  alássan  ? 

—  Mi  ez  ?  Én  mondjam  meg  ?  Nagyszerű  ! 

Lekapta  a  prépost  úr  nehéz  szemüvegét  és 
kezét  hullámos  fürtjeibe  merítette. 

Kaczagott. 

—  Feleljen  kitérések  nélkül.  Mit  szól  azokra 
a  súlyos  vádakra,  melyek  az  «Egy  tanító  viselt 
dolgaidban  foglaltatnak  ?  Különös,  különös,  mikor 
ilyen  emberek  aspirálnak  a  legmagasabb  polgári 

és  fejedelmi  kitüntetésekre.  Nagy  elbizakodottság, 
de  melynek  szerencsére  sarkában  az  igazságos 
büntetés.  Ezennel  felfüggesztem  önt  hivatalából, 
és  tartózkodjék  mindennemű  egyházi  avagy  isko¬ 
lai  funkczióktól.  Azonban  tekintettel  a  népes  csa¬ 
ládjára,  s  tekintettel  az  ötvenegy  é5  fél  szolgálati 
évre,  —  a  fizetését  a  vizsgálat  szabályozó,  és  ne¬ 
tán  uj  lépéseket  rendelő  pontjáig  —  meghagyom. 
Értette  ? 

—  Könyörgöm  alázatosan  .  .  . 

—  Elbocsátom. 

—  Esedezem. 

—  Távozzék. 

—  De  —  de.  .  .  hebegett,  sirt  az  öreg  ember. 

Nevetséges,  mikor  egy  vádlott  öreg  ember 
sir,  annak  találta  a  nagyságos  prépost  úr  is  —  és 
ebből  kifolyólag  nevetett.  Fehér  fogait  vékony 
piros  nyelvével  megnyalogatta,  és  karcsú  sugár 
termetét  kiegyenesítette. 

Most  volt  még  szép  a  fiatal  főpap,  egy  le¬ 
sújtó  apostol,  plastikus  mozdulatokkal,  melyek 
méltók  lettek  volna  egy  jeles  szobrász  vésőjére. 

—  Távozzék ! 

Harsogta  az  ifjú  főpap  erélylyel,  hogy  sza¬ 
vainak  kellő  nyomatékot  adjon. 

Egy  libériás  inas,  inkább  gyermek  még,  mint 

férfi,  csoszogott  az  öreg  emberhez  : 

^  // 

—  Kérem  alásan  tanító  úr,  menjünk  ki.  O 
nagysága  azt  rendelte,  tanító  úr,  hogy  menjünk 
ki  most. 

A  borvirágos  orrú,  veres  pu fakos  Krisztián 
sekrestyés  a  kapu  alatt  utána  kiáltotta  Szabó  Jó¬ 
zsef  úrnak  : 

—  Szerencsés  jubileumot,  örvendetes  jubileu¬ 
mokat. 

Ragyogott  a  nyári  nap,  két  öreg  szem  előtt 
mégis  soha  se  volt  a  nagy  piacz  ilyen  sötét  .  .  . 


VIII.  FEJEZET. 


Posztó  Sámuel  úr  útjai  mindenfelé. 

Rettenetes  erővel  hatott  a  hir  Posztó  Sámuel 
úrra,  hogy  az  öreg  jubilánssal  mi  történt  a  parochi- 
án.  Eleven,  furfangos  polgári  esze  azonnal  belátta, 
hogy  a  vihar  honnan  kerekedett,  hogy  a  becsüle¬ 
tesen  indult  szép  ünnepélyt  ki  akarja  itt  elmester¬ 
kedni. 

Pénzt  vett  magához  —  s  mivel  a  dolog  nagy 
volt,  a  mire  kellett :  sommásan. 

A  pénz  megbátoritja  az  embert.  A  pénz 
megtisztítja  az  észt  ;  a  pénz  erőt  ád  a  kéznek, 
lábnak,  világosságot  a  szemnek ;  a  pénz  megállítja 
a  járókelőket,  s  még  a  iegkevélyebb,  legengesztel- 
hetlenebb  ellenséget  is  mérséklésre  és  békülékeny 
indulatra  serkenti. 

Mint  a  harag  a  hogy  kilátszik  a  villogó, 
könyhályog  borította  szemekből :  a  pénzes  ember 


io5 


is,  akár  gőgösen  járjon,  —  a  hogy  hozzá  ez  leg¬ 
jobban  illik  is  ;  akár  dülöngjön,  alázatoskodjék,  fű¬ 
nek  fának  köszöngessen  —  valahogy,  ki  tudná 
azt  hogy  mi,  elárulja,  hogy  a  tárczában,  a  belső 
zsebben  pénz  van,  édes  istenem  atyám  —  pénz, 
csinos  summa. 

S  egyszerre  az  egész  piacz  az  olyan  ember 
felé  fordul. 

A  kereskedők  a  boltajtók  előtt  megállanak, 
s  a  pénzes  ember  felé  tekintgetnek ;  a  mészárosok 
mosolyogva  köszöntik ;  a  városháza  előtt  föl  ál  - 
lanak  az  alkapitányok,  napi  becsüsök,  adóvégre¬ 
hajtók,  hivatal  után  vadászok,  nyereséget  szimatoló 
korcsmárosok,  uzsorások  —  és  a  polgármester  is 
megérzi,  a  mint  tárgyal  valamely  élhetetlen  felekkel, 
hogy  a  piaczon  egy  pénzes  ember  halad  :  hirtelen 
kinyitja  az  ablakot,  mintha  fris  levegőt  óhajtana, 
vagy  isten  áldott  nyári  napját  akarná  tüdejébe 
nyelni  —  és  hajtogatja  a  tisztes  kopasz  fejét,  nagy 
szakállát,  és  nem  tud  hová  lenni  örömében,  hogy 
azzal  a  köztisztelet  tárgyával,  egy  pár  barátságos 
üdvözlést  ő  is  válthatott. 

Nagy  szerencse  az  ilyen  arra,  a  kit  ér,  és 
kívánni  lehet,  hogy  minél  többeket  érjen  az  az 
öröm,  hogy  pénzes  emberrel  találkozzanak. 

Posztó  Sámuel  ur  ezüst  gombos  magyar  atti- 
lájában  indult  meg  a  kaszinó  felé,  hogy  felháborítsa 
az  egész  intelligencziát. 

Alkonyaton  járt  az  idő  ;  együtt  volt  már  az 
egész  úri,  és  úri  rend  után  élő  testület.  Az  elnök 

úr  is  kis  bársony  sapkájában  áldozott  már  a  köz- 
egyetértésnek  és  kártyázott,  mivel  az  alispán  és  a 
főispán  még  nem  jöhetett  le,  hát  csak  a  Tóbiás 
István  ügyvéd  úrral,  —  ki,  mert  a  leggonoszabb 
matéria  volt  a  városban,  és  a  miatt,  hogy  városi 
tanácsos  korában  lopásokért  börtönt  kellett  ülnie, 
és  egy  ötösért  sok  sértést  eltűr  ma  is,  illendő 
megvetésben  részesül  egyébkor  érdeme  szerint  — 
igen,  igen,  ezzel  a  Tóbiás  István  úrral  ült  most  le 
az  elnök,  s  egy  fiatal  firtli  suhanczczal,  ki  mindig 
kardosán  jött,  mert  a  kard  valamivé  teszi  a  sem¬ 
mit,  és  ezt  a  semmik  nagyon  jól  tudják,  és  Fejes 
Eduard  úrral,  ki  a  város  és  megye  élő  botrány- 
krónikája. 

Egy  elnök,  ha  már  a  kaszinóban  van  —  nem 
lehet  el  kártya  nélkül,  az  bizonyos,  —  oly  férfiak¬ 
kal  ül  le  ennélfogva,  a  folytonos  működés  föntar- 
tása  végett,  a  milyeneket  a  jó  sors  a  kaszinóba 
vezérel. 

Tóbiás  István  úr  látja,  hogy  a  börtön  senkit 
is  meg  nem  bélyegez  ;  a  firtli  suhancz  -látja,  hogy 
a  közügynek  ő  is  szolgálhat,  és  Fejes  Eduárd 
alávaló,  becstelenitő  röpiratok,  hazug  hírek  kol¬ 
portázsa  után  is  im  látja,  hogy  elnyeri  az  alis¬ 
pán  helyét,  sőt  esetleg  a  főispán  úrét  is  —  egy 
báró  asztalánál. 

Mire  való  volna  akkor,  hogy  a  gazemberek, 
czudarok  jobbak  legyenek,  mint  a  minőkké  az  al¬ 
kalom  teszi ? 

—  Látott  olyan  szemtelenséget  a  báró  úr  — 

emelt  magasra  már  messziről  a  kaszinói  háznagy 
valami  ponyvairat  féle  könyvet.  Hát  szabad  ilyet 
a  főiskolának  kinyomatni  ?  Nincsen  ott  ember,  a 
ki  vigyázna  arra,  hogy  Rongyos  Sándor  nyomdász 
ilyen  alávalóságokat  az  iskola  költségén  ki  ne 
nyomathasson  ?  De  azt  beszélik  mindenfelé,  hogy 
maga  Deigeni  Gáspár  az  igazgató  cselekedte  ezt 
az  ocsmányságot,  a  miért  nem  az  ő  huszonöt  eszten¬ 
dős  részegeskedését,  spüllerségét,  korcsos  életét 
jubilálja  meg  a  város,  hanem  egy  szegény  becsü¬ 
letes,  ötven  esztendős  munkában,  tiszta  életben 
eltöltött  néptanítót  akar  fölemelni  ? 

Hát  azért  van  itt  törvényszék,  kaszinó  ;  azért 
vannak  tisztességes  hivatalnokok,  hogy  ilyen  isten- 
telenséget  elszenvedjenek?  Hát  hiszen  nézze  a 
báró  úr,  én  csak  egy  közönséges  polgár  em¬ 
ber  vagyok,  de  vasvillával  megyek  annak  az 
embernek,  a  ki  a  feleségemről,  a  nagy  leányom¬ 
ról,  az  egész  házamról  igy  ir ;  no  tessék  : 

.  .  .  .  «  A  jubilálandó  Szabó  József  neje  és 
híres  leányai.* 

—  Nem  olvasom,  csapta  a  földre  a  röpiratot 
Posztó  ur,  még  az  is  alávaló,  a  ki  ilyen  könyvet 
megvesz.  Százával  szórják  az  utczán,  bedobják  a 
boltokba  ingyen,  viszik  házról  házra,  hogy  egy 
tisztes  életű  családot  kerékbe  törjenek,  szégyen 
karóhoz  lánczoljanak  ;  hogy  két  ártatlan  szegény 
leányt  —  a  kinek  egyebe  a  becsületénél  nincs  — 
földön  futóvá  tegyenek ;  egy  vén  asszonyt,  a  vén- 
ségére,  förtelmesen  lepocskoljanak,  s  egy  tanítót, 


a  kinek  eddig  egy  folt  nem  esett  a  karakterén,  a 
bolondok  házába  —  kergessenek.  Könyörgöm  — - 

—  Ugyan  hallgasson  Posztó  úr,  int  a  dii 
höngő  ember  felé  Tóbiás  úr,  egy  jó  kártyával, 
vidáman. 

—  Maga  most  beszél  ezekről  —  emelte  föl 
fejét  büszkén  Fejes  Eduárd  úr,  én  már  huszonhat 
lapban  jeleztem  és  kivonatoltam.  Értse  meg  :  ez 
az  ügy  már  egy  meghaladott  álláspont. 

Az  elnök,  kinek  szüksége  van  a  népszerű- 
égre,  s  ki  ily  magánügyekbe  nem  elegyedhetik, 
s  kinek  a  közérdek  tekintetében  tartózkodnia  kell 
minden  elhamarkodott  nyilatkozattól,  úgy  tett, 
mintha  mit  sem  hallana  a  háznagy  panaszaiból. 

Az  a  röpirat  csöndesen  megteszi  hatását, 
azután  leszorul  a  szőnyegről,  más  skandalumot 
vet  föl  az  alkalom  - —  s  foly  minden  a  régi  me¬ 
derben. 

Egy  kaszinó  szavatosságot  családok  becsü¬ 
letéért  nem  vállalhat. 

Egy  vidéki  kaszinó  tiszte  :  nyilvános  ebéde 
két  adni  alispán,  főispán,  elnök,  ezredes  nevenapján, 
előléptetésén;  a  vigalmi,  tornászati, korcsolyászati, 
lóversenyi  ünnepélyeket  vezetni,  egy  nagy  elit-bált 
rendezni,  és  folyvást  kártyázni  —  az  utolsó  gombig. 

Továbbá  hozzájárulni,  hogy  a  magasabb  or¬ 
szágos  férfiak  születési  emléktábla  lelepzésére  kép¬ 
viselőket  küldjenek,  a  jubileumaikra  fölránduljanak 
és  a  temetéseikre  egy  óriás  koszorút  küldjenek. 

Ha  egy  kis  városi  úri  kaszinó  hivatását  jól 

felfogta :  akkor  ebből  a  díszes  keretből  nem  fog 
senki  kedvéért  is  kilépni. 

—  De  könyörgöm  méltóságos  elnök  úr,  báró 
úr,  azt  csak  be  tetszik  látni  úgy-e,  hogy  ez  nem  ma¬ 
radhat  igy  ?  Az  isten  megáldja,  ha  egy  szegény, 
szerencsétlen  családapa  dolgába  belenyúl.  Hívjon 
gyűlést  az  elnök  úr,  —  én  magam  járom  el,  lép¬ 
jen  fel  a  kaszinó  és  mondja  ki,  tegye  indítványba, 
hogy  .... 

—  Édes  háznagy  úr  —  ropogtatja  az  elnök 
úr  —  jegyezze  meg,  hogy  itt  senkinek  a  rongyos 

ruháit  nem  foltozgatjuk .  Vagy:  szeget 

szeggel  . 

Veresen,  zölden,  sápadtan  tántorgott  ki  a 
volt  szabó  ;  első  perczben  azt  kiabálta  a  két  szol¬ 
gának,  hogy  :  lemond,  majd  csakhamar  visszajött 

és  megkérte  a  két  szolgát,  hogy  fogják  be  a 

/ 

szájukat,  és  ne  halljanak  meg  mindent.  Értik  ! 
Semmit  se  mondtam  fiaim  ! 

Egy  husz-huszonkét  évig  viselt  bizalmi  hiva¬ 
talt  úri  társaságban,  a  város  előkelő  körében  — - 
százszor  is  meggondolja  az  ember,  mig  letesz. 
Száz  gazember  ülne  rögtön  a  megüresedett  hiva¬ 
talába. 

Vigyázzon  ! 

Vigyázzon  minden  megsértett  kaszinói  alel- 
nök,  titkár,  háznagy,  hogy  bármilyen  szemtelen¬ 
ség  miatt  is,  be  ne  adja  lemondását.  Ha  addig 
becsületesnek  tartotta  a  közvélemény  :  most  siet 
kimondani  —  tévedett. 

Az  alelnök  országos  gazember,  a  titkár  sik¬ 
kasztó  —  természetesen. 

Mert  minden  lemondott  ember  —  a  mara¬ 
dott  többség  előtt  :  defrandans. 

Posztó  úr  véres  szájú  ember  volt,  de  eddig 
csak  egyről  mondott  le  :  a  szabóságról,  mert  a 
valóságos  munka  mindig  terhére  volt,  azonban  a 
többi  diszhivatalait  szorgalmatosán  megtartotta, 
sőt  gyűjtögette. 

Megállt  a  kapu  alatt,  és  kereste  az  irányt, 
hogy  merre  menjen. 

Mert  a  Szabó  József  jubileumának  meg  kell 
lenni.  Azt  ő  rendezi,  ott  a  kormány  elsőbben  is 
őt  veszi  észre,  és  a  legfőbb  vendégek  az  ő  kezén 
szállásoltalak  el. 

Gondolja  :  egy  királyi  tanácsosság  nem  lesz 
sok.  Azt  meg  fogja  ő  ragasztani.  A  tisztesség 
nemcsak  a  Péter  pátereknek  kell,  meg  Kopár  uram¬ 
nak,  hanem  az  ő  nála  is  elkél.  « Szeget  szeggeh. 

/ 

Úgy  tesz. 

Akkor  ebből  a  földszinti  rozzant  házából 
átmegy  az  emeletes  új  házába,  a  frontra,  a  hol 
az  áltány  van.  Ott  fog  lakni. 

S  akár  mennyire  el  akarta  is  fedni  a  tenye¬ 
rével  azt  a  képet,  a  mit  a  távolban  látott  — 
mégis  csak  ott  látta  magát  az  áltányon,  házi  sap¬ 
kában,  reggeli  sláfrokban,  nagy  vörös  bojtokkal,  és 
hosszú  szárú  törökpipával. 

Alatta  a  járókelők.  Hogy  köszön getnek  az 
emberek,  a  szomszédok,  a  tímár  Mózes,  a  szíj- 


gyártó  Soós,  az  asztalos  Krausz,  a  csizmadia 
Lengyel.  « Szeget  szeggel » ,  —  mormogó  magában 
az  elnök  szavait. 

Megy.  Hogyne  menne  ?  Szabó  József  jubi¬ 
leumának  meg  kell  lenni. 

Tudja  ő,  hol  forditja  fel  a  várost.  Hasonló 
paskillust  irat.  Szeget  szeggel. 

A  polgárokhoz.  Előbb  a  jó  polgárokhoz  te¬ 
kint  be.  Mit  tehetne  pénz  nélkül  ? 

A  műlakatos  Liszka  Pál  nagy  vasas  ajtaján 
lép  be. 

Fiatal  piros-pozsgás,  izmos  barna  ember  dol¬ 
gozik  hatalmas  csattogásokkal  egy  rózsákkal  ki¬ 
vert  oszlopos  utczakapun. 

—  Csak  folytassa,  folytassa  Pál  öcsém,  ne 
tegye  le. 

—  De  hiszen  nem  is  érnék  reá  letenni,  Sá¬ 
muel  bátyám. 

—  Hát  ha  mégis  azt  mondanám :  nagy  do¬ 
logban  járok. 

Vidám  helyeslő  nevetés  felelt  a  kérdésre. 

Posztó  úr  megdicsérte  a  pompás  munkát, 
hogy  ilyen  szép  -fáin  munkát  Szalmavár  aligha 
látott  még  s  bizodalmasan  megfogta  a  fiatal  mes¬ 
ter  kezét,  hogy  mennének  be  a  szobába,  mert 
nagy  és  fontos  az  ügy.  Gondolta  Liszka  ur : 
mentül  nagyobb,  annál  jobb. 

—  Látom  a  munka  jól  megy  —  tekintett 
széjjel  a  szép  tiszta  szobában  Posztó  úr. 

—  Csak  meneget  —  rángatta  kevély  negéd- 
del  az  ifjú  műlakatos  szemhéjait. 

—  Van-é  ideje  ?  Pál  öcsém  ?  Tudja  én  min¬ 
dig  jó  embere  voltam.  Van-e  ideje  ? 

Úgy  érti  azt  a  jóravaló  műlakatos,  hogy 
fel  tudnál-e  még  vállalni  egy  jovedeimes  nagy  épü¬ 
letet  ? 

—  Hát  szorítunk,  ha  nincs. 

—  De  lélekkel  ?  A  dolog  nagy.  Egész  lélek¬ 
kel  kedves  öcsém. 

—  Lusta  nem  vagyok,  a  munkától  nem  fé¬ 
lek,  most  is  hét  segédre  főzet  az  asszony,  öt  da¬ 
rab  hizó  az  ólban,  meg  két  tehén.  De  nem  tudok 
el  lenni  ló  nélkül.  Sok  a  falusi  urasági  munka.  S 
az  őszre  meg  építtetni  akarnék,  ha  isten  megsegít 
—  magamnak. 

—  Ilyen  hamar  ? 

—  Hjah!  már  hét  éves  mester  vagyok.  Kell 
fogni  valamihez. 

—  No  látod  Pál,  az  a  szegény  becsületes 
ember,  a  kinek  a  dolgában  járok,  ötvenkét  esz¬ 
tendeje,  mert  annyi,  hogy  túrja  fejével  a  földet, 
hogy  se  tele,  se  nyara,  se  nappala  se  éjszakája 
mert  furton  fúrt  az  iskolában  a  gyerekek  közt  — 
hát  az  öreg  Szabó  József  egész  tanítóskodása  alatt 

nem  tudott  egy  tehénkét  bár  szerezni.  Háza  ?  majd 

/ 

a  koporsója.  Es  még  azt  a  kicsit  is  irigylik  tőle, 
a  mit  én  akarnék  neki  juttani  a  polgártársaimmal. 
Hallottál-é  valamit  a  jubileumról  ? 

—  Hogyne,  meg  is  hívtak. 


—  Kicsoda  ? 

—  A  Péter  páterek  igazgatója.  Ehol-e. 

S  az  ifjú  mester  kihúzott  valami  virágvázá¬ 
ból  egy  nehéz  papír  meghívót. 

«  Tés.  Liszka  Pál  míílakatos  urat  tisztelettel 
meghívja  Kopár  László  igazgató  a  folyó  hó  25-én 
a  nagy  Pannónia  vendéglőben  tartandó  jubiláris 
diszebédre.  Ebéd  1  és  1/2  órakor.  Válasz  kéretik. » 

Posztó  Sámuel  úr  szerette  volna  a  díszes 
meghívót  darabokra  szakgatni,  s  azután  ekkép  ki¬ 
áltani  fel  : 

/ 

—  Oh  gazember  ;  óh  erkölcstelen  semmire- 
valója ;  te  uzsorás  ;  te  czigány ;  te  színésznők  után 
futkározó  vén  rossz  csont ;  te  vadházasságban  élő 
jezsovita ;  hát  neked  adjuk  itt  azt  a  szép  ünne¬ 
pélyt  ;  a  te  tiszteletedre  gyűljön  együvé  a  vár- 
megye  színe  java ;  téged  jubiláljon  a  város,  az 
egyház  ?  Kötél  kellett  volna  rég  a  te  sovány  nya¬ 
kadra,  nem  jubileum.  Mit  tettél  te  ?  Ettél,  ittál, 
mulattál.  S  most  egy  emberséges  szegény  tanító 
kezéből  akarod  kiharapni  azt  a  kis  falatot  ?  Te 
kutya,  te  istentelen  kutya  !  .  .  . 

Hanem  nem  lehet  ám  igy  beszélni  Posztó 
Sámuel  úr.  « Szeget  szeggel»  inkább. 

—  Oda  nem  mégysz  el. 

—  De  elmegyek. 

—  Tudod  miféle  rossz  ember  az? 

És  dőlt  a  szó,  a  felvilágosítás  a  Posztó  úr 
szivéből. 

Tolnay  Lajos  :  A  Jubilánsok. 

Temérdek  ocsmányság  kiderült,  csak  ezalatt 
a  rövid  idő  alatt  is. 

—  Nekem  azokkal  mi  bajom.  Urnák  minden 
szabad. 

—  így,  hát  Pál  öcsém  igy  beszélsz?  Hát  te 
nem  voltál  tanítványa  Szabó  Józsefnek  ? 

—  Voltam,  de  mikor  volt  az  ? 

—  S  te  talán  elhiszed  azt  a  sok  gazságot, 

a  mit  ez  a  könyv  mond  róla  ? 

/  /  r 

—  En  ?  En  ?  Hát  én  mit  csináljak  ?  En  az 
urak  után  élek,  én  semmibe  sem  keveredhetem. 
Majd  ha  én  is  úgy  megtollasodtam,  mint  Sámuel 
bátyám,  akkor  én  is  máskép  beszélhetek.  Most 
első  a  mesterség. 

—  No  ezt  se  hittem  volna,  hogy  igy  beszélj 
öcsém.  Megbánod  ezt  Pál ! 

Fölpattant  Posztó  úr  és  kemény,  korholó 
mondások  után,  melyeket  háta  mögé  dobált,  odább 
törtetett. 

Oda  szólt  hozzá  a  belső  zsebéből  a  nagy  tö¬ 
mött  bőrbugyelláris  hogy :  szeget  szeggel.  Adj  nagy 
ebédeket,  hívd  össze  vacsorára  a  polgárokat.  Le¬ 
het  azokkal  beszélni.  Adj  kölcsönt  az  alispánnak; 
hányszor  kért  ?  —  most  itt  a  jó  alkalom.  Zavard 
meg  egy  kissé  a  vizet.  A  tanácsháznál  hányán 
lesik  a  tisztességes  akczidencziát  a  nyomorúságos 
fizetés  mellett  ?  Lehet  azokkal  beszélni. 

« Szeget  szeggel*. 

Az  elnök  úrnak  ez  az  odavetett  tanácsa  kü- 


Ionosén  szeget  ütött  a  fejébe.  Mit  is  érthetett 
voltaképen  alatta? 

A  bukás  előtt  isten  minden  eszközt  oda  tesz 
az  ember  elé,  mivel  a  bukás  senkire  sincs  rámérve, 
csak  a  szégyen.  Ettől  már  nem  szabadul  egy  ki¬ 
rály  sem. 

Melyek  azok  az  eszközök  ? 

Perelsz,  mert  igazad  van.  De  ellenfeled  ha¬ 
talmasabb.  Vonulj  ki  a  házadból,  csak  éppen  a  há¬ 
zadat  veszted  el.  Mi  az  ahhoz  képest,  hogy  a  ru¬ 
hádat  is  lehúzzák.  Feleségedet  leverje  a  betegség, 
a  gyereked  meghaljon,  a  hivatalodból  kitúrjanak, 
sőt  egy  szép  napon,  ha  a  keserűségedben  eljárna 
a  nyelved,  világ  csúfjára  még  el  is  csukjanak.  Csak 
azt  a  rablót  szabad  tolvajnak  czimezni,  a  kinek  a 
fejére  már  jutalom  van  kitűzve.  Abban  is  ritkán 
van  haszon.  Húzódj  vissza.  Hadd  fussanak  az  erő¬ 
sek  és  töltsék  be  jó  kedvűkkel  a  világot. 

« Szeget  szeggel*. 

Mi  legyen  ez,  hogy  pénzbe  ne  kerüljön  ? 

Ott  ül  a  vörös  Ruczúj  boltja  előtt  a  kis 
Partos  Dezső.  Ruhája  rongyos,  esak  a  gyomra  ép, 
orczája  sápadt  mégis  mosolyog,  ha  egy  gazdag  em¬ 
berrel  találkozik. 

A’gazdagok  a  jó  isten  kezét  képviselik  afoldön. 

Posztó  Sámuel  fordulj  oda  Partos  Dezsőhöz. 

A  ki  annyi  polgári  házasságot  kötogetett, 
meg  kötöget,  a  ki  annyi  szegényen  segít  czikkei- 
vel,  a  folyamodásaival  —  csekély  fizetésért,  mit 
meg  nem  tesz  a  nagyobbacska  summáért. 


Te  azt  akarod  :  a  kormány  észre  vegyen, 
kitüntessen,  fölemeljen,  tisztességbe  öltöztessen, 
bíborba  bársonyba,  a  mért  ennek  a  városnak  ju¬ 
bileumot  teremtesz  —  im  ott  egy  nyomorult  féreg, 
egy  hat  gyermekes  apa,  kinek  a  furfangon,  bátor 
hamisításokon,  jóakaraton  kívül  egyéb  segédesz¬ 
köze  majd  alig  van,  s  ki  mások  egyiigyüségéből, 
kétségbeeséséből  él  —  nézd  hogy  vár,  hogy  emel¬ 
kedik,  hogy  vinné  szolgálatodra  minden  becsületes 
erejét  :  szólítsd  meg.  Az  éhes  kutya  a  mészáros 
füttyentésére  nem  ugrik  jobban,  mint  a  kis  Par¬ 
tos  Dezső  a  te  egyetlen  intésedre. 

Mekkora  öröm  egy  szegény  családnak,  mikor 
egy  gazdag  kimondja,  hogy  :  nohát  szeget  szeggel. 
Csináljunk  egy  ocsmány  írást,  rántsunk  le  valakit 
emberségesen. 

—  Partos  úr  jöjjön,  jöjjön. 

A  négy  lábnál  alig  valamivel  nagyobb  Par¬ 
tos  Dezső  úr  egy  ölet  ugrik  Örömében  és  szinte 
egy  lábnyit  nő  a  szívélyes  megszólításra. 

—  Mi  dolga  van  most  magának  ? 

/ 

Oh  istenem,  egy  éhes  szegény  ördögnek : 
semmi. 

—  Most,  most  —  mosolyog  a  kis  emberke. 

—  Feleljen,  tudna-é  nekem  egy  ügyes  pas- 
killust  írni  ? 

—  Hó  ezer  örömmel.  Paskillust  Írni,  hogyne  ? 
Ma  az  egész  világ  azt  ir,  meg  abból  él.  Az  a 
szerencsés,  a  kit  azzal  bíznak  meg,  bogy 


írjon  paskillust.  Mennyit  írnak  most  a  miniszterekre 
és  mennyit  Írnak  az  ő  kedvükért.  Állok  elébe. 

—  Olvasta  a  Fejes  Eduárd  meg  a  Héring 
Farkas  paskillusát. 

—  Egy  garast  sem  ér. 

—  Hogy  hogy  ?  Hát  maga  különbet  tudna  Írni? 

—  Én  ?  Hát  ki  látja  el  a  polgárságot  ?  A 
nagy  suszterról  ki  irt  ;  a  Varga  Jánosnéról  ki  irt, 
hogy  fölakasztotta  magát  utána  ?  A  kire  én  a  ke¬ 
zemet  teszem  .  .  . 

—  No? 

—  Csak  annak  nem  szeretnék  a  helyében  lenni. 

—  Nekem  is  kellene  egy. 

—  Kiről  ?  Most  igazán  hogy  paskillust-iró 
kedvemben  vagyok. 

—  Mért? 

—  Haragszom  az  egész  világra.  Csupa  rongy 
vagyok. 

—  Úgy  ?  No  csak  Kopár  Lászlóra  haragudjék. 

-  Hát  tán  azt  kell  leteremtenünk  ?  Jaj  !  A 
világon  senkire  jobban  nem  fáj  a  fogam. 

Posztó  úr,  mint  igazi  fösvény  ember,  azt 
hitte,  erről  most  már  olcsóbban  is  ir  Partos,  tehát 
kevesebbet  biztatta. 

Nagy  tévedés. 

—  Erről  írjunk  tehát  Posztó  úr  ?  Kiczifrázom. 

—  De  hamar,  hogy  minél  előbb  a  nyomdába 
vihessük.  Én  viszem  magam.  Csak  feketén,  feketén. 

—  Megírom,  hogy  az  ördög  nem  fogadná 
el  atyjafiának. 

—  Adatokat  aztán  adok,  tömérdeket. 

Pénzecskét  kellett  volna  inkább. 

—  Mikor  kapom  meg  ?  Hej  ha  tudná  ! 

—  Jöjjön  el  este  felé.  Lesz  egy  poharacska 
bor  is.  Aztán  csitt. 

Vígan  vált  el  a  két  ember  egymástól. 

Tudniillik  a  lehető  jó  reménységgel  Posztó 
úr,  kinek, eddig  a  dolog  egy  krajczárjába  se  került, 
de  annál  kétesebb  gondolatokkal  a  kis  Partos, 
ki  jól  ismerte  a  polgártársat. 

Megvárta,  mig  a  kevély  Posztó  Sámuel  egy 
ntcza  sarkon  eltűnik  :  akkor  üres  markával  fogta 
magát,  s  a  Galamb-utczán,  a  csorgó  kút  mellett 
csöndesen  lehaladt  a  páterek  felé. 

Kis  szürke  feje  modern  gondolatokkal  fog¬ 
lalkozott. 

—  Kiadlak  felfújt  kecskéje  !  Ingyen,  tudom 
egy  pohár  rossz  borért. 

Tán  a  szegény  ember  becsülete  olyan  olcsó? 
Czudar,  ő  felfalná  az  egész  világot,  tőlem  még  a 
morzsát  is  sajnálná.  Én  álljak  ki,  mint  Dávid,  a 
Góliáttal,  s  ő  meg  vigye  el  a  prédát.  Hohó 
Samu.  Az  isten  a  szegényről  se  feledkezett  ám 
el  végképen.  Nem  ő  adta-e  egyenesen  a  mar¬ 
komba,  hogy  :  itt  egy  gazember,  egy  lelketlen 
uzsorás,  egy  nyúzó,  a  ki  a  más  becsületére  szom- 
juhozik  —  ingyen ;  eredj,  tanítsd  meg.  Élj  az 
eszeddel.  Ha  a  galamb  lopott  búzából  neveli  föl 
kisdedeit,  és  szabad  neki,  hát  az  én  éheseimet 
talán  bűn,  ha  a  te  kontódra  most  jól  tartom  ? 


A  kis  falusias  fürdő  hársfái  közöttegyenesen 
az  igazgató  lakása  felé  tartott  Partos  úr. 

Akkor  is  egy  sereg  jövő-menő,  és  a  jubi¬ 
leum  után  élődő  úri  ember  leste  a  kapu  alját,  és 
ülte  el  az  utczai  padokat. 

—  Mi  jót  hoz  nekünk  kedves  tekintetes  úr 
<—  lépegetett  hajladozva  Kopár  László  úr  a  kis 
emberkéhez. 

Igenis,  a  ki  jubiláltatni  akarja  magát,  az 
meg  az  ilyen  csekély  egyéneket  is,  —  mint  Par¬ 
tos  úr,  —  előzékeny  szives  mosolylyal  köszönti. 
Ez  már  a  jubileum  természetében  van.  Semmit 
se  szabad  koczkáztatni.  Ébren  kell  lenni ;  aláza¬ 
tosnak  kell  lenni,  mig  a  jubileum  szent  órája  el 
nem  következett ,  s  a  magas  kormány  drága 
figyelme  reád  nem  irányzódott ;  a  rendjelecske  meg 
nem  érkezett ;  s  azt  a  megye  főispánja  egy  igen 
szép  kis  rögtönzött  ünnepélyen  csinos,  lelkes  haza¬ 
fias  dikczió  mellett  átal  nem  adta. 

Azután  ismét  szabadon  tekinthetsz  széjjel  és 
kitaszíthatod  az  ilyen  nyomorékot,  de  még  különbe¬ 
ket  is. 

—  Mi  jót  hozott,  nos  mi  jót  hozott  ? 

Kopár  úr  felfésülte  tudós  haját,  mert  min¬ 
dig  szerette,  hogy  tudósnak  tartsák,  mint  a  páte¬ 
reket. 

—  Egy-két  bizodalmas  szavam  volna  nagy¬ 
ságodhoz. 

—  Ej,  ej  mondja  csak  :  tekintetes.  Utálom 
a  hiúságot. 

—  Esedezem  alázatosan  én  —  én  —  de  csak 
négy  szem  közt  .  .  . 

—  Ez  itt  a  testvérem  —  mutatott  Kopár 

úr  egy  mindenben  hasonló  formájú,  csak  szelidebb, 

/ 

butább  tekintetű  emberre.  Éppen  olyan  fekete 
volt,  csak  mivel  szegényebb,  —  tehát  kövérebb  ; 
olyan  magas  homlokú,  csak  e  homlokon,  mert  az 
életet  nyugodtan  vette  —  nem  volt  annyi  ba¬ 
rázda  s  a  haját  oly  tudósosan  fésülte  ő  is,  talán 

mert  a  tehetősebb  testvér  ezt  személye  iránti 

/ 

tiszteletnek  tartotta.  Úgy  mosolygott  az  is,  csak¬ 
hogy  aligha  tudta  mindig  miért,  s  úgy  ropogtatta 
az  ujjait,  mint  testvére,  s  a  főtisztelendő  páterek. 

Mit  volt  mit  tenni :  —  Partos  úr  neki  fohász¬ 
kodott  titkainak. 

—  Nyilatkozhatom  ? 

—  Nyilatkozzék,  drága  tekintetes  úr,  csak 
bátran. 

—  A  nagyságos  urat  nagy  veszély  fe¬ 
nyegeti. 

—  Engem  ?  hátrált  megütődve  Kopár  úr 
testvére  felé. 

—  Igen. 

—  Es  .  .  . 

—  De  isten  kezembe  adta  a  rossz  embert. 
Hogy  szorongatta  a  kis  Partos  úr  a  rossz 
embert,  mint  egy  postautalványt  több  forintokról. 
—  Nagy  veszély !  —  emelgette  karjait  a 

kisded  férfiú. 

/ 

—  Es  honnan  ? 

—  Rémitő  irigység  l 

—  Ki  részéről ? 

—  De  kezemben  van,  halálra  szoríthatom. 

—  Kicsoda  ? 

—  Arra  vagyok  igen  tetemes  pénzfizetés 
mellett  felszólítva,  hogy . 

Most  már  csakugyan  a  testvére  háta  mögé 
rejtette  magát  Kopár  úr.  Királyokat  is  leszúrtak 
már  jó  pénzért.  S  egy  ilyen  ember,  mint  Partos 
Dezső,  ki  irnokságot  se  tud  kapni  a  folytonos 
iszákossága  miatt  —  sokra  képes.  Az  ilyen,  az 
akasztófával  mit  vesztene  ?  Semmit. 

—  Hogy  a  nagyságos  urat  —  — 

Mind  a  két  tudós  hajú  úr  egymás  hátát 
kereste. 

—  Lepaskillizáljam. 

—  Engemet,  kinek  fedhetlen  jámbor  élete  ? 

/■ 

—  Mint  egy  gaz  kéjenczet.  Úgy. 

—  Ki  utolsó  krajczáromat  is  ...  . 

—  Uzsorákra  adja,  de  még  milyenekre.  Úgy. 

—  Ki  csak  a  főtisztelendő  páterek  javán 
munkálkodtam  .  .  . 

—  És  mindig  szinész?iőket  tartott ,  de  duplán, 
csinosan,  úgy. 

—  Ki  senkinek  soha  nem  vétettem  .  .  . 

—  Ki  soha  semmire  egy  kis  krajczárt  nem 
adott,  de  kicsalta  volna  a  tehénből  a  borjut  .  .  . 

—  És  ki  az  az  istentelen  ? 

—  Azon  gondolkozom  éppen,  hogy  eláruljam 
vagy  hallgassak  mégis.  —  Ne  szólj  szám,  nem  fáj 

fejem  —  tudom.  Hanem  én  a  becsületnek  vagyok 
az  áldozatja,  mindig  az  igazságot  kerestem,  az 
egész  városnak  szolgáltam,  s  nem  tudok  egy  kis 
megyei  aljegyzőséghez,  avagy  másodtanfelügye- 
lőséghez  jutni.  De  bár  mértékhitelesítő  lehetnék. 

A  mostanit  éppen  most  csapták  el.  Ha  nagy 
ságod  szót  tenne  mellettem  a  méltóságos  főispán 
úrnál.  Csak  egy  szavába  kerülne. 

Hat  gyermekem,  beteg  feleségem,  egy  vén 
néném,  két  vén  bátyám,  olyan  rongyosak,  mint  én, 
Isten,  te  isten,  ki  ott  fent  a  magasban  lakozol, 
tekints  már  egyszer  én  reám  is !  A  nagyságos  urat 
nagy  veszély,  rút  gyalázatos  cselekedet,  kimond¬ 
hatatlan  szégyen  fenyegette,  hogy  kipaskilizáljam, 

de  kegyetlenül,  csúfosan,  hogy  soha  többé  ember 

/ 

előtt  meg  ne  állhasson.  Es  mikor?  Most,  mikor 
ajtaja  előtt  az  óriási  tisztesség ;  hajlékában  az 
egész  megye  ;  tisztes  mellén  az  érdemrend,  és  a 
hivatalos  lapban  a  nagyságos  királyi  tanácsosság. 
Mindezeket  egy  nap  alatt  megeheti  egy  jól  irt 
paskillus,  a  mit  megküldenek  a  minisztereknek,  a 
főpapoknak,  a  magas  tiszti-karnak,  az  újságoknak  — - 
ez  ez,  ez  a  rettenetes  ?  Ezer  példányokban  szórják 
az  utczán,  bedobják,  az  emberek  ablakain.  Erről 
beszélnek  a  templomban,  a  templom  előtt,  a  pia 
czon,  a  falvakon,  a  lakodalmakon,  keresztelőkön, 
temetéseknél.  Rémitő  !  Egy  embert  egy  nap  alatt 
meg  lehet  enni,  mint  a  halat,  hogy  még  a  szál¬ 
kájából  se  marad  csak  ennyi  is-e  ! 

Tudtam,  hogy  Nagyságod  kegyes  ember, 

árvák  oszlopa,  szegények  gyámola,  nyomorultak 
vezére.  Csak  egy  szavába  kerül,  hogy  egész  nyá¬ 
ron  itt  a  fürdőben  üljek  egész  családommal,  mert 
az  egy  fillérjébe  se  kerül,  s  minket  pedig  nagy¬ 
szerűen  talpra  állít,  hogy  a  telet  nevetve  fogad¬ 
hatjuk. 

—  Kedves  tekintetes  úr  tekintsen  engemet 
a  legjobb  emberének,  és  bízza  magát  reám  —  ki 
az  a  semmirevaló  ? 

—  Az  is  kérdés,  de  az  a  főkérdés,  hogy  a  pás- 
kilussal  mi  történjék  ? 

Én  nem  irom,  de  az  adatok  egybe  vannak 
gyűjtve.  Rémitőségek. 

Én  csak  egy  ki,  mi  vagyok,  de  meghalnék 
szégyenletemben,  ha  nevemet,  becsületes  polgári, 
karakteremet  egy  írással  úgy  össze  vissza  gyaláz- 
nák. 

—  Tekintetes  úr  —  lépett  a  kis  ember  elé 
sáppadt,  kikelt  arczczal,  remegve  a  felindulástól 
Kopár  László  úr  —  én  mindent  megteszek,  de 
azt  az  istentelent  kegyetlenül  meg  kell  büntetnünk. 

■ —  Igaz,  a  ki  egy  ember  becsületében  .  .  . 

—  A  legdrágább  kincsében! 

—  Akar  tönkre  tenni  egy  mocskos  Írással  — 
halált  érdemelne. 

Szivemből  sajnálom,  szegény  Szabó  József 
öreg  tanító  polgár  társamat  - — *  az  is,  hogy  gon¬ 
dolt^  volna,  hogy  valaki,  egy  lelketlen  suhancz, 

egy  istentől,  embertől  elrugaszkodott  ocsmány  lé- 

/ 

lek  úgy  neki  essék  a  jó  hírnevének  ?  Es  mi  tör- 


tént  ?  Azt  mondják,  a  vízbe  ölte  magát  —  a  nagy- 
fia  ;  a  leányai  nem  mernek  kijönni,  szegény  ártat¬ 
lan  teremtések  —  a  szobából ;  a  vén  asszony  sir, 
tépi  magát  —  egy  hetven  felé  járó  vén  tisztes 
asszony. 

És  miért  ?  —  Egy  nyomorult  paskilusért ! 
Ha  van  kormány :  az  ilyet  üldözze,  kegyetlenül. 
A  medve  csak  a  kukoriczában  tesz  kárt,  de  egy 
paskilus  családokat  pusztít  el. 

Kopár  László  úr  pirulva,  leütött  fejjel  járt 
kelt  a  szobában,  veregette  a  kis  Partos  Dezső 
vállait,  és  ígért  menyet  földet,  hogy  azt  a  paski- 
lust  megsemmisítsék. 

Hol  van  ? 

Meg  van-e  már  Írva? 

Nem  olvasta-e  már  valaki  ? 

Mint  a  hat  ágú  gombos  korbács  —  csapódtak 
e  gondolatok,  kérdések  a  tisztelt  jubiláns  aggas¬ 
tyán  hátához. 

Leültették  Partos  urat,  s  mint  egy  messzün- 
nen  jövő  kedves  vendéget:  ellátták  szeretettel,  be¬ 
csülettel. 

Hol  az  egyik  Kopár,  hol  a  másik  kedveske¬ 
dett  neki  valamivel. 

Azonnal  külön  fürdőt  rendeltek  a  számára, 
finom  ásványos  meleg  fürdőt,  a  mi  egy  szegény 
emberre  nézve  fontosabb  mint  a  betevő  falat ; 
reggelre  savót  vízzel  —  ingyen ;  délre  ebédet  a 
színészekkel  —  ingyen ;  estve  jó  ellátást  a  páterek 
konyháján  —  ingyen. 

De  több  volt  az,  hogy  felöltöztették. 

Ez  nehezen  ment,  mert  egy  ily  kurta  extra 
emberre  hol  kapni  hirtelen  ruhát?  A  szeretet  itt 
is  legyőzte  az  akadályokat. 

A  paskilus  a  legszebben  el  volt  tehát  nyomva. 
Csak  igy  lehet  elnyomni. 

Ily  hatalommal  szemben  hová  fordult  és  mit 
tett  Posztó  Sámuel  polgártárs  ?  Nem  bízott  Partos 
Dezső  úrban.  Erősebb  támasz  után  nézett. 

A  vallás  ragadta  meg,  mint  egy  nyomorult 
tántorgó  vakot,  és  a  templom  adott  neki  vigaszt. 

Szerencse,  hogy  az  egyszerű  keblekből  nem 
száradt  ki  ez  anyagias  korszakban  a  vallásosság 
szent  érzete. 

Posztó  Sámuel  úr,  az  igaz,  hogy  úri  hivata¬ 
lánál  és  számtalan  megtisztelő  bizalmi  állásainál 
fogva  egészen  követte  az  úri  osztályt,  és  a  tem¬ 
plomot  mindenestől  átengedte  az  együgyű  nép¬ 
nek,  de  mint  jó  katholikus,  fentartott  szivében 
egy  kis  zugot  —  a  görög  nem  egyesült  öreg  es¬ 
peres  számára,  ki  híres  imádkozó  volt,  és  ráol¬ 
vasó.  És  csekély  polgári  árért. 

Sokan  haltak  el  azok  közül,  kikre  az  öreg 
Euzsebius  kimondotta,  hogy  meg  kell  halniok. 
Gyógyultak  meg  olyanok  is,  a  kikre  azt  mondta  : 
ember,  vedd  fel  a  te  nyoszolyádat  és  járj.  De  ha 
az  ilyenek  felgyógyultak,  szerették  maguknak  tu¬ 
lajdonítani  —  már  csak  a  fizetés  miatt  is  —  hogy 
ők  lábra  kaphattak  még.  Mig  a  halottaknál  ez 
nem  történt. 


Ott  mindenki  bevallotta,  hogy  annak  meg 
kellett  hallnia,  olyan  erős  imádság  elől  nincs  me¬ 
nekvés. 

A  közelebbi  esztendő  alatt  végig  tekintett 
Posztó  úr  a  halottak  nagy  számán  és  elbámult, 
hogy  az  öreg  Euzsebius  mit  tett. 

Meghala  a  vén  dr.  Szorítsd  László  királyi 
tanácsos,  sok  egyletek  feje,  számtalan  közügy 
keze-laba,  mert  Harkály  Péter  elüldözött  tanár 
ráimádkoztatott.  Akkor  halt  meg  egy  nagy  ebéd 
után,  mikor  éppen  kaszinói  alelnöknek  fogták  volna 
megválasztani.  Meghalt  java  erejében,  hetvenkilencz 
esztendős  korában,  holott  atyja,  a  vén  borbély, 
kilenczveneL  élt.  Csak  annyit  szólt:  Nelli,  tiszta 
inget,  fázom.  Meghalt  Lakatos  Sámuel  a  polgár- 
mester,  a  mért  Varga  József  mértékhitelesítőt  a 
mértéktelen  hibák  miatt  embertelenül  hivatalából 
kimozdította.  Varga  József  előre  hirdette,  hogy 
Lakatosnak  meg  kell  halni.  No  meg  is  halt.  A 
nyakán  egy  kelevény  —  de  attól  élhetett  volna 
még.  Meghalt  az  örmény  doktor,  kinél  többet 
enni  tudó  ember  sohasem  élt  a  szalmavári  dokto¬ 
rok  között.  Meghalt,  mert  fölkelt  a  levéltárnok 
ellen,  s  a  főispán  ellen,  s  az  egész  világ  ellen. 
Megbolondult.  Elment  a  vén  Kabay  feleségestül, 
egy  hónap  alatt,  a  mért  télviz  idején  ki  kellett 
költözniük  a  jó  úri  lakásból  s  egy  kunyhóba 
húzódtak  meg  a  kis  utczában.  Temérdek  rosszat  tet¬ 
tek,  - —  a  vén  ember  ,  .  .  Elmene — elmene  —  egy 
nagy  sereg  ember  elmene,  mint  a  hó. 

Csak  Kopár  Lászlót  is  el  tudná  valahogy 
egy  hetek  alatt  imádkozni  az  öreg  Euzsebius  — 
ez  fordítana  legbiztosabban  az  állapotokon.  Meg¬ 
próbálja.  Ha  tudott  másokon  segíteni  :  segítsen 
most  az  ő  szivén  is. 

Ott  feküdt  a  kis  töpörödött,  aszott  vén  em¬ 
ber  a  méhesben,  és  aludt,  mert  mit  tegyen  egy 
öreg  ember  ily  forróságban  ? 

Posztó  Sámuel,  az  okos,  kevély,  gazdag,  ha¬ 
talmas  polgár  reszketve  ballagott  a  rettenetes  kis 
ember  elé.  Mert  az  volt  a  közönséges  hir,  hogy 
kétélű  kard  az  öreg  esperes  munkája  :  az  is  elhal 
a  kire  reá  imádkozik,  de  az  se  maradhat  sokáig, 
a  ki  az  imádkoztatást  kívánta,  fizette. 

Oly  erősen  óhajtotta  a  Kopár  László  elpusz¬ 
tulását,  hogy  egy  perezre  legyőzte  azt  a  félelmet, 
melv  minden  becsületes  ember  lelkét  a  halál  ka- 
púja  előtt  elfogja. 

Itt  nem  kellett  sokat  beszélni,  mert  a  vén 
ember  gutaütött  volt,  csak  egy  papiroson  oda 
kellett  adni  a  nevet  —  s  mellette  egy  bugyuláris- 
ban  —  a  pénzt. 

—  Atyám,  lelki  szent  atyám  !  —  Kapaszko¬ 
dott,  fohászkodott  mégis  Posztó  úr,  csak  most 
legyen  a  drága  imádságának  foganatja,  hát  én 
ezt  a  rongyos  templomtetőt  —  ezen  kívül  (már 
a  mit  oda  adott)  megfedetem  pléhvel,  rézzel,  hogy 
a  csodájára  járnak. 

Az  öreg  Euzsebius  tapogatta  a  könyökével 
az  ajándékot,  de  úgy  vette  észre,  igaz  a  mit  be- 


szél  a  város,  hogy  :  Posztó  Sámuel  fukar,  fösvény 
egy  személy. 

Pedig  kár  ilyenkor  fösvénykedni. 

A  mi  történt,  csak  a  szerencsétlen  fösvény¬ 
sége  miatt  történhetett. 

Úgy  el  volt  telve  Posztó  úr  a  hittel,  hogy 
Kopár  László  elmegyen,  s  annyira  becsülte  ma¬ 
gát,  hogy  oly  gazdagon  megajándékozta  az  öreg 
esperes  urat  (két  o.  é.  forintokkal)  hogyszinte  szaladt 
a  hegyről,  s  nem  fiatal  ember  létére  majdnem  repült. 

Mindent  el  akart  mondani  a  feleségének, 
kinek  az  esze  nélkül  eddig  se  tett  semmi  fon¬ 
tosat,  fel  akarta  vidámitani  a  leányát,  hogy  olyan 
ünnepély  lesz  itt  nem  sokára,  a  milyet  a  város  el 
se  gondol,  olyan  jubileum,  hogy  elülhet  aztán 

Szénavár - :  de  az  asszonyok  nem  olyan  békü- 

lékenyek  soha,  mint  a  férfiak.  Mig  egy  nő,  egy 
leány  meg  nem  kapja  azt,  a  mit  kíván  :  a  békes¬ 
ségről  tudni  sem  akar. 

Posztó  úr  vidáman  járt-kelt  a  nagy  bekö¬ 
vetkezendő  öröm  előérzetében,  százszor  is  oda¬ 
toppant  a  feleségéhez,  hogy :  mit  mond  az  uj  te¬ 
hén,  hát  a  borjú,  no,  tetszik  ?  —  de  az  asszony 
egy  szót  se  szólt. 

Majd  a  leánya  szobájába  tekintgetett. 

Klárika  feküdt. 

—  Hát  neked  mi  bajod  ?  hökkent  meg  az 
apa  az  erős  lélekzet  miatt. 

—  Csak  öld  meg  a  leányodat  —  ez  az  egy 
is  minek  ?  hangzott  az  éneklő  hang  a  konyhából. 


IX.  FEJEZET. 


A  vendégfogadás. 

Öles  zöld,  sárga,  piros  hirdetések  tudatták 
a  nevezetesebb  épületek  sarkain  a  mind  inkább 
érdeklődő  közönséggel,  hogy  :  « Városunk  kitűnő 
szülötte,  a  fáradhatlan  igazgató,  a  közművelődés  baj¬ 
noka,  a  jeles  hazafi  tiszteletére,  « Kopár  László  ju - 
bileuma »  czimmel,  a  város  párt  és  vallás  színezet 
nélkül  országos  polgári  ünnepélyt  rendez  folyó 
hó  25-én  a  Péter  papok  nagy  Pannónia  nevii  ven¬ 
déglőjében  —  következő  programmal : 

1.  Isteni  tisztelet  a  kis  kápolnában  ,  kis 
mise,  tartja  főtisztelendő  Kanyaró  János  prépost 
úr  ő  nagysága. 

Tolnai  Lajos  :  A  Jubilánsok. 

2.  A  templomból  ünnepélyes  felvonulás  a 
nagy  terembe. 

3.  A  küldöttségek  diszöltözetben  zászlókkal, 
koszorúkkal. 

4.  Egy  arany  trombita,  az  ajándékozó  birto¬ 
kosok  neveinek  bevésésével.  Átnyújtja  beszéd 
kíséretében  jeles  Írónk  Héring  Farkas. 

5.  A  színészek  arany  bilikomának  átadása 
—  énekkel. 

6.  A  nőegyletek  —  óriási  együttes  koszo¬ 
rúja,  tizenkét  egyleti  hölgy  vállain. 

7.  A  polgári  egyletek,  zászlókkal,  díszben. 

8.  Egyház,  iskola,  művészet,  szegényház, 
árvaház,  koldus-egylet. 

9.  A  megye  urai  —  kardosán. 

10.  A  város  atyái  —  Szalmavár  czimerével. 

A  lelkes  közönség  este  fáklyás  zenével  fog 

tisztelkedni  a  jubilálandó  ablakai  alatt. 

Szalmavárt,  1885.  augusztus  hó  17-én. 

A  százas-bizottság. 

Itt  láthatta  Posztó  Sámuel,  hogy  nem  lehet 
többé  okoskodni  a  felett,  lesz-e  jubileum  és  hol, 
és  ha  lesz  :  kinek  ! 

Tényekkel  szemben  csak  okos  meghajlásnak 
van  helye. 

Volt  is  egy  nyugodt  órája  Posztó  urnák,  a 
mikor  igy  okoskodott  :  átmegyek  a  másik  párt¬ 
hoz,  valahogy  odacsúszom.  Hát  követválasztások- 

✓ 

nál  nem  történnek-e  ilyen  odacsúszások  l  Oh 
bizony.  Sárga  Fülöp  úr  is  nem  megtette  a  vá- 

lasztás  utolsó  óráján.  Hasznát  vévé.  De  mi  lesz 
az  ő  bizottságával,  a  tanító  urakkal,  a  polgárokkal 
a  vidéki  meghívott  egyletekkel?  Vissza  lehet  még 
talán  csinálni  ?  Nem  lehet.  Megölnék. 

És  ki  fizet  ?  A  gyűjtemény  lassan  szaporo¬ 
dik.  Az  lenne  szép,  ha  a  java  az  ő  nyakába  ta¬ 
lálna  szakadni. 

/ 

Es  borzasztó  összegeket  látott  —  fizete  tlenül. 

Elfogyott  a  szeme  világa. 

Nem,  erre  nem  áll.  Feleségével  kellett  volna 
ezeket  idején  megbeszélni,  de  azzal  most  nem  bir, 
az  mióta  azt  a  kölyköt  elkergette  a  háztól,  az 
ördögöknél  mérgesebb. 

Kitört,  nem  bírta  tovább  : 

—  Az  is  bolond,  a  ki  a  városáért  egy  lé¬ 
pést  tesz.  Minek  akartam  én  ide  jubileumot  ? 

Kell  egy  rongyos  városnak  országos  jubileum  ? 

/ 

Kell  söprű.  En  az  asztalfőre  akarom  húzni  az 
egyházam,  városom  fejét  —  s  ő  egy  gaz  lator, 
vén  uzsorás  kedvéért  a  pad  alá  dugja. 

S  borzasztó  bűnöket  hozott  fel,  melyeket 
állítólag  Kopár  László  követett  volna  el  az  er¬ 
kölcs,  haza,  város  és  a  nagy  publikum  ellen. 

—  De  Szalmavár  vak,  de  Szalmavár  gyáva, 
de  Szalmavár  egy  bélpoklos,  a  kinek  csak  az 
evésen,  az  iváson  az  esze,  az  ingyenmulatságokon. 
Hogy  fut  a  prédára!  Gyalázat  !  Van  itt  becsü¬ 
letes  intelligenczia,  jóravaló  polgárság  ?  Van  ilyen 
város  Magyarországon  több  ?  Nincs,  lehetetlenség. 

Megint  csak  egy-egy  vigyorgó  programmal 

találkozott,  mely  halálos  ellenségének  diadalát 
hirdette. 

Bízott  ugyan  az  öreg  Euzsebius  hatalmában, 
de  volt  olyan  pillanata,  mikor  úgy  vélekedett, 
hogy  ha  a  halál  megkésik,  akkor  mi  haszna  lesz 
neki  abban. 

Nem  tudta  hova  tegye  eszét.  Partos  Dezső¬ 
ben  nem  bízott.  Ehol,  el  se  jött. 

Kocsira  tilts  maga  személyesen  hívogatta  a  vi¬ 
déki  egyleteket,  minden  tanítóhoz  betekintett, 
paphoz  és  végig  magasztalta  Szabó  Józsefet,  a  ki 
ártatlan  és  a  kit  csak  azért  is,  hogy  kitűnjék  a  be¬ 
csületes  tiszta  élete  :  meg  kell  jubilálni.  Az  ő 
jubileumok  egy  nappal  előbb  lesz,  augusztus  24-én, 
a  Pipás  Lajos  fogadójában  egy  kis  forinttal.  Mi 
az?  A  bort  ő  állja.  Meg  fogják  látni,  hogy  van 
még  isten  az  egekban.  A  miniszter  is  lejön. 

Ezt  csak  úgy  tette  hozzá,  de  hangoztatta 
mindenütt. 

—  A  miniszter  telegrafirozott,  hogy:  okvetlen 
ott  leszek.  A  nép  apostolait  föl  kell  karolni ,  ők  ama 
vezérszövétnekek ,  a  kik  után  haladnia  kell  az  embe¬ 
riségnek. 

Posztó  Sámuel  úr  annyira  belezavarta  magát, 
s  nehány  szegény  tanítót,  s  kapaszkodóbb  csiz¬ 
madiát,  asztalost,  péket  és  szíjgyártót,  szabót,  hogy 
minden  dolgát  elhanyagolta,  levelezéseit  a  biz¬ 
tositó  ügyekben  félre  tette,  s  csak  gyülésezett, 

konferencziázott,  hol  egyik,  hol  a  másik  házánál, 
csak  otthon  nem 


13  3 


Jöttek  is  a  szebbnél-szebb  válaszok  a  külön¬ 
böző  tantestületektől,  művelődési  társulatoktól, 
hogy  :  megyünk,  ott  leszünk  I 

A  Szabó  József  tanitó  jubileumi  ünnepélye 
iránt  nyilvánult  közérdekeltség  és  részvét  hivebb 
visszatükrözéseül,  történelmi  szempontból  is  indo¬ 
koltnak  találjuk  a  meghívott  egyletek,  társulatok, 
magános  culturférfiak  részéről  a  Posztó-Szabó-féle 
bizottmányhoz  intézett  üdvözlő  levelek  és  távira¬ 
tok  százai  közül  az  érdekesebbeket  az  alábbiakban 
közölni : 


i. 

Alólirottak,  mint  a  szathmármegyei  « Biblia 
egylet »  elnöke  és  jegyzője,  a  szalmavári  derék 
kartárs,  Szabó  József  jubiláns  tanitó  tiszteletére 
rendezendett  dicső  ünnepélyem  megjelenésre  ki¬ 
jelöltük  Székely  Ferencz  és  Balog  Pál  kartársain¬ 
kat.  Fogadjátok  kartársi  meleg  szeretettel  és  men¬ 
nél  előbb  bocsássátok  őket  vissza,  hogy  hallgat¬ 
hassuk  előadásaikból  a  lelkes  ünnepély  magasz¬ 
tos  részleteit. 


2. 

A  magyar  tanügy  dicső  hőse  és  apostola,  Szabó 
József  jubileumi  ünnepélyére  megjelenni,  s  a  farkas, 
háti  « Világosság*  egyletet  képviselni  eddig  jelent¬ 
keztek  Palotai  Lajos  ferbéczi  tanitó  és  Miiller 
Ferencz  németi  állami  igazgató. 

Vezesse  a  Szentlélek  az  ünnepélyt.  Az  érte¬ 
sítést  várjuk. 

n 

O* 

A  magyar  culturalis  harczban,  a  magyar  nem¬ 
zet  és  felvilágosodás  ügyének  hősi  küzdelmében 
annyi  érdemet  szerzett  Szabó  József  kartárs  jubi¬ 
leumi  ünnepélyére  történt  szives  meghívásáért  ha¬ 
zafiul  köszönetünket  kifejezvén,  fogadja  a  jubileumi 
bizottság  őszinte  sajnálatunk  kijelentését  a  felett, 
hogy  az  idő  rövidsége  s  a  nagy  távolság  miatt 
(innen  a  baranyai  hegyek  közül  a  tisza-dunai  he¬ 
gyek  közé)  a  derék  tanító  nagy  érdemei,  a  magyar 
tanvilág  tisztelete  és  hálája,  Szalmavár  közönsé¬ 
gének  és  a  jubileum-bizottmánynak  hazafias 
kezdeményezése  és  buzgó  működése  által  nemzeti 
ünneppé  emelt  Szabó  jubileumi  ünnepélyen  kül- 
döttségileg  magunkat  nem  képviseltethetvén. 

Édes  hazánk  iránti  szeretet,  történelmünk  nagy 
alakjai  iránti  mély  tisztelet  azonban  a  távolban  is 
részesévé  tett  bennünket  azon  országos  ünnepély¬ 
nek,  a  melynek  a  Szabó-Posztó  jubileum  alkalmá¬ 
val  szerencsés  színhelye  Szalmavár. 

Ilyen  válaszok  is  érkeztek,  de  ezeknek  a  szép 
meleg  hangjában  is  annyi  volt  a  fölemelő,  hogy 
a  Posztó-Szabó  jubileumi  bizottság  csak  örvende¬ 
tes  tudomásul  és  levéltárba  tételűi  vehette. 

A  mint  hogy  akkép  is  cselekedett. 

Nem  lehetett  csüggedni,  jóllehet  az  ellenpárt 

hatalmasan  szórta  az  ingyenes  meghívókat  és  nem 
kiméit  áldozatot. 

A  Posztó-Szabó  bizottság  is  megállapította 
és  kiragasztotta  a  programmot. 

Öt  teljes  ponttal  adtak  többet  a  műsorban 
—  az  ingyen  ebéd  helyett : 

1.  Felvonulás  a  nagy  bálházba. 

/ 

2.  Ácsok,  szabók,  vargák,  fésűsök,  asztalo¬ 
sok  zászlókkal,  czéhmestereik  élén. 

3.  Hét  tantestület,  jelvényekkel. 

4.  Ifjak  küldöttsége  koszorúkkal. 

5.  Leányok  küldöttsége  virágkoszorűkkal. 

6.  Gazdasszonyok  egyesülete. 

7.  Kedves  Mózes  mészáros  szaval. 

8.  Müncher  Erzsébet  énekel. 

9.  A  jubilálandó  családja. 

10.  A  régi  tanítványok  csoportozata  díszben. 

11.  Selyem  vánkoson  a  jubilálandó  számára  ki¬ 
tett  ajándékok. 

12.  A  polgári  dalárda  éneke. 

13.  Az  iparos  önképző  egylet. 

14.  Fáklyás  zene. 

15.  Műkedvelői  előadás,  utána  tánczmulatság 
reggelig  —  a  Pipás  Lajos  úr  deszka  sátorában , 
teljes  kivilágítással. 

A  rend  föntartásáról  kezeskedünk. 

—  Nem  lehet  a  magyar  embert  félteni  — 
mondogatták  többen  az  intelligencziából  a  nagy 
programm  láttára.  —  A  magyar  a  kiegyezés  óta 
óriásit  haladott.  —  Eb  lelkét  1  —  hol  voltunk  csak 


ez  előtt  tiz  évvel  is  —  magyarázgatta  egy  öreg 
városi  írnok,  kit  nem  hívtak  a  Kopár  bankettre,  s 
ennél  fogva  a  polgársághoz  csatlakozott,  s  annak 
lelkesítésére  mindent  elkövetett  —  de  elmegyünk 
biz  ott ;  megmutatjuk  az  uraknak,  a  kevély  hatal¬ 
masainak,  hogyha  ő  nekik  mind  szüntelen  jubi¬ 
leum  kell :  már  bizony  ne  féljenek,  mert  összetett 
kezekkel  a  polgárság  sem  ül.  Mulatunk.  Micsoda 
atyafiak  ?  Ugy-é  ? 

S  a  kis  rongyos,  kopott  emberke  után  szá¬ 
mos  hasonló  öltözetű  és  haladni  kész  polgár  kiál¬ 
totta  :  mulatunk,  azért  is  mulatunk  ! 

Posztó  Sámuel  úrnak  ragyogó  arczát  lehetett 
látni  minden  felé,  a  mint  majd  ezen  az  utczán,  majd 

amazon  szólott  nehány  buzgó  kokárdas,  tollas 

/ 

rendezővel.  Oh,  észre  fogja  őket  venni  a  kormány. 

Tanítók  jártak  itt,  tanítónők  jártak  ott,  büsz¬ 
kén  érezve,  hogy  valahára  a  szegény  tanítói  osz¬ 
tály  csillaga  is  feltűnt. 

Jubileum  1  egy  tanítónak,  kinek  a  mindennapi 
kenyere  is  sokszor  köny  és  sóhaj,  a  ruhája  adós¬ 
ság  — -  a  virágzó  ipar  szerencsés  százezresei  mel¬ 
lett :  mégis  nagy  fordulat,  dicső  vívmány,  meg¬ 
romlottnak  hiresztelt  politikai  uj  aeránkban. 

Kelj  ki  szent  öreg,  gyermekszivü  tiszta  ag¬ 
gastyán  sírodból,  melybe  bánattal  szállottál  alá; 
vesd  félre  porló  szemfedődet  nagy  Kölcseynk,  s 
azzal  az  egy  fél  szemmel,  melylyel  akkor  annyi 
nyomort,  gyalázatos  kapsit,  —  hazafiatlan  nagy 
urat  láttál  —  nézz  végig  az  Árpád  honja  határain 


és  dalold  lelkesedve  a  Rákos  nymphája  fenséges 

dalát : 

«Oh  hon,  ha  egy  pillantatig 
Szétoszlik  felleged 
S  vigan  mosolyogsz  : 

Olympig  szállnak  érzetim  ...» 

—  Ez  mégis  czudarság  .  .  .  ordított  nehány 
véres  ruhás  polgár. 

—  Micsoda?  hangzott  száz  ajakról  a  kérdés. 

—  Itt  állunk  a  malomtó  mellett,  hogy  fogad- 
juk  a  vendég  .  .  . 

—  Jézus!  kiabál,  sivit  egy  csomó  futó  asszony 
a  vámház  felől  —  verekedés  —  Posztó  Samut 
agyonütötték  —  Csihán  Palit  .  .  . 

Emberrobaj  ;  gy ermeksirás  ;  föle  melt  botok 
hörgő  mellek ;  városi  rendőrök,  zsandárok ;  utczák 
mozdulnak;  kapuk  csapódnak;  ablakok  csörrennek; 
ünneplő  ruhás  nép  tör  keresztül  elesett  aggokon, 
gyermekeken  —  Szalmavár  ég,  a  Posztó  Sámuel 
szénakazala  ég,  magasra  csapódnak  a  lángok ;  a 
füst  rémiiletesen  terjed  a  házak  fölött  ;  föltámad  a 

szél,  felszél,  alszél,  déli  szél,  éjszaki  szél . 

Minden  szél  részt  akar  venni  a  tiiz  fúvásában.  A 
harangok  konganak,  tehenek,  bivalyok,  horkoló 
lovak  futnak  az  utczákon  augusztus  huszonhárma- 

o 

dikán,  mikor  holnap  már  a  Szabó  József  úr  jubi¬ 
leumi  ünnepélye  lenne. 

Posztó  Sámuelt  csakugyan  bekötött  fejjel 
hozzák  egy  kocsin,  más  polgárokat  fegyveres  zsan¬ 
dárok  kisérnek  a  városháza  felé. 


Mi  ez,  mi  ez  ?  Mi  történt  ? 

A  város  egyik  végétől  a  másikig  dörren 
mint  valami  ágyú  riadás :  « mi  történt ?■* 

A  hírlapok  valók  ar^a,  hogy  határozott,  hi¬ 
teles  felvilágosítást  adjanak  a  közönségnek  —  min¬ 
denről. 

Itt  a  Duna-  Tisza  rendkívüli  száma. 

«  Botrány !  Gyors  orvoslást  kérünk  ! » 

Van-e  Szalmavárnak  rendőrsége?  Tudott-e  a 
rendőrség  azon  minősithetlen  szemtelenségről,  mely 
a  legszentebb  polgári  jogokat  sértette  meg  tegnap 
délelőtt  io  és  11  óra  között  az  úgy  nevezett  Ma¬ 
lomtónál.  Azt  kérdjük  :  tudott-e  ?  A  Posztó-Szabó 
jubileumi  bizottság,  tiz  bizalmi  férfia,  épen  a  ven¬ 
dégeket  fogadni  állott  az  országúton,  s  a  legcsön¬ 
desebben,  s  a  legszerényebben  járt  el  ebbéli  tisz¬ 
tében,  a  mikor  is  Esztregár  József,  notórius  für¬ 
dőbiztos,  három  kenderháti  szekeret  tele  küldött¬ 
séggel  a  Szabó-jubileumra  —  megfordít,  s  a  leg- 
arczátlanabb  módon  a  fürdő  felé  kormányoz.  Mely 
polgári  érzés  nem  lázadna  fel  ily  becstelenségen  ? 
Hol  itt  az  erkölcs  ?  A  szabadság  ?  Tisztelt  barátunk 
Posztó  Sámuel  előbb  szépen  kérte  Esztregárt  hagy¬ 
jon  fel  az  ingyen  ebédjegyek  osztogatásával,  és 
ne  akarja  ez  újabb  erőszakoskodással  is  kenyértö¬ 
résre  vinni  a  dolgot.  Mind  hasztalan.  A  három 
tele  kocsit  elhajtotta,  s  azok  oly  gyáván  viselték 
magukat,  hogy  ingyen  ebédért  erőszakot  tettek  a 
polgári  becsületükön.  Mely  polgári  érzés  nem  érné 
el  itt  türelme  véghatárait  ? 

Természetes,  hogy  pártunk  nem  hagyhatta 
magát.  A  katasztrófa  bekövetkezett,  Esztregárt  le¬ 
verték,  de  sajnos,  mélyen  tisztelt  barátunk,  Posztó 
Sámuel  is  súlyos  sérüléseket  szenvedett. 

Egyik  szeménél  aligha  operáczióról  nem 
lesz  szó.  Ilyen  a  szalmavári  közösügyes  rendőr¬ 
ség.  Keresetünket  megindítottuk.  A  jubileumot 
ily  botrányos  visszaélések  után  elnapoltuk.  A  tűz 
szerencsésen  eloltatott,  egy  kis  kazalocska  égett 
össze.  Felét  derék  polgáraink  annak  is  —  meg¬ 
mentették. 

Adott  erre  választ  a  kormánypárti  Tisza - 
Duna. 

Mivel  a  diadal  a  keresetnél  az  Övé  lett,  csak 
három-négy  utolsó  sorát  igtatom  ide  : 

« Szalmavár  derék  rendőr  -  főkapitánya  fénye¬ 
sen  bebizonyította  ez  úttal  is,  hogy  mit  várhat 
tőle  a  város,  a  közbéke,  a  haza. 

A  rendetlenkedőket  elzáratta,  Posztót  rendőri 
felügyelet  alá  helyezte  házilag,  mivel  leánya  halá¬ 
lán  van.  A  tűz  csak  vak  lárma  volt.» 


X.  FEJEZET. 


Hogy  vágja  ketté  Posztó  Sámuel  úr  a 
'  csomót  ?  —  S  az  ünnepély. 


Klárika  is  talpra  ugrott  és  minden  halálos 
betegséget  elfelejtette,  hogy  apját  meglássa  véres 
fővel,  lehasogatott  ezüst  gombos  attilában.  Posztó¬ 
né  se  azon  jártatta  eszét,  hogy  mint  álljon  bő¬ 
szét  ezen  a  makacs  emberen,  a  miatt,  hogy  a 
fiatalok  viszonyát,  mely  az  ő  gondos  anyai  sze¬ 
mei  előtt  szövődött  lassacskán  —  oly  durván 
szétszaggatta  :  hanem  jajgatott,  káromkodott, 
hogy  veszett  volna  az  országában  az  a  jubileum, 
mert  nem  becsületes  polgár  ember  kezébe  való 
az,  s  futott  jégért,  doktorért,  egyúttal  átkozta 


azt  az  órát,  mikor  az  a  gonosztévő  Kopár  László 
betette  a  lábát  az  udvarukba. 

Jól  esett  ez  a  szorgalmatos  készség  Posztó 
úrnak  s  nagyokat  nyögött,  keserveseket  fohász¬ 
kodott,  s  bár  látott  a  bal  szemével  is,  mert  mégis 
egy  egészséges  szemmel,  istennek  hála,  nem  lehet 
olyan  könnyen  elbánni.  De  úgy  tett,  mintha  nem 
látna,  s  engedte,  hogy  a  leánya,  felesége  jajgas¬ 
sanak,  tépjék,  szagassák  a  drága  egészségüket, 
mert  négy-öt  hete  úgy  is  kevés  szavukat  vehette 
—  irányában. 

Most  lássák,  mi  lenne  egy  ház  apa  nélkül, 
vezér  nélkül,  kenyérkereső  nélkül.  S  érezzék  sza¬ 
bad-e  büntetlenül  egy  apával,  jó  férjjel  haragot 
tartani,  s  azzal  csak  úgy  félvállról,  foghegyen 
beszélni? 

Lám !  Mi  lett  volna,  ha  ilyen  egyetértéssel 
veszik  a  jubileumot,  ha  megértik,  hogy  ő  mit 
akar,  hogy  a  kormány  figyelmét  akarja  magára 
irányozni,  egy  szép  rendjelet,  talán  királyi  taná¬ 
csosságot  fog  szerezni,  mint  a  vén  dr.  Szorítsd 
László,  a  kinek  egyéb  érdeme  se  igen  volt,  mint 
hogy  a  kormánynyal  észrevétette  magát. 

S  a  kit  a  kormány  észre  vesz :  annak  örökre 
meg  van  vetve  a  szerencséje,  a  boldogsága. 

Hanem  ki  bir  egy  asszonynyal,  hát  még 

/ 

egy  egyedül  való  leánynyal?  Senki.  Éppen  senki  ? 

// 

O  se  birt. 

Most  milyen  szépen  forgolódnak  körülötte. 
Késő.  Eddig  kellett  volna. 

o 


Nyö  gött  boszantóan,  s  hol  ide,  hol  oda¬ 
mutatott,  hogy  el  van  törve,  hogy  neki  oda  ! 
Hogy  soha  se  lesz  belőle  többet  ember. 

Az  is  felette  jól  esett  a  megbántott  szivé¬ 
nek,  hogy  a  fél  város  az  ágya  körül.  Szép  ez. 
Mert  mi  eshetik  jobban  egy  polgárnak,  mint  a  nép¬ 
szerűség  ?  Annyit  is  ordított  csupa  tisztességből, 
hogy  belerekedt. 

Úgy  látta  a  bárónál,  mikor  az  egyszer  nagy 
beteg  volt,  hogy  kitettek  egy  nagy  könyvet  a 
'  külső  szobába,  s  abba  a  könyvbe  Írták  be  a  járó¬ 
kelők  a  neveiket,  s  a  beteghez  csak  a  legfőbbe¬ 
ket  eregették. 

* 

Magához  intette  azért  Klárikát,  s  a  mennyire 
a  törött  csontjától  ezt  tehette,  megmagyarázta 
neki,  hogy  lineázzon  meg  két  árkus  papirost 
szépen,  megszámozva,  s  tegye  a  külső  szoba 
asztalára,  s  kérje  fel  a  látogatókat,  hogy:  a  kitett 
ivén  legyenek  szívesek  kifejezni  részvétüket. 

Egy  hozta  csak  dühbe,  hogy  az  a  semmire- 
való  Fehér  Károly  is,  a  ki  minden  szerencsétlen¬ 
ségnek  az  okozója,  —  ott  szemtelenkedik.  De 
megcsillapodott  :  temérdek  az  elvégezetlen  munka, 
levelezés  —  addig,  mig  ő  kifekszi  a  betegségét 
—  azok  a  munkák  jobbadán  el  lesznek  végezve. 

Mérsékelte  azért  magát,  s  elnézte,  hogy  a 
hitvány  ember  ott  lábatlankodjék. 

Betegsége  alatt  régi  okos  furfangja,  gyakor¬ 
lati  szelleme  visszatért  egészen.  Mintha  egy  részeg 
álomból  ébredt  volna  fel. 

Mily  jó,  hogy  az  az  Esztergái*  —  okoskodik 
lelkében  —  oda  tolakodott.  Most  ha  bukik  a 
jubileummal,  —  mert  úgyis  bizonyos,  hogy  meg¬ 
buktak  volna,  amazok  ingyen  ebédjeik,  szállásaik 
miatt  —  senki  se  vetheti  szemére  :  hogy  igy, 
hogy  úgy,  no  ugyan.  Tiszta  dolog,  hogy  a  ve¬ 
rekedés  rontott  össze  mindent.  Valahogy  isten 
segítségével  majd  csak  a  fizetésekből  is  kihúzza 
magát.  Sok  a  biró  adósa,  s  a  pert  jó  móddal  el 
lehet  húzni  a  világ  végéig. 

De  azt  mégis  megmutatta,  hogy  jubileumot 
látott  Szalmavár.  Ha  ő  nincs,  soha  sincs  jubileum. 

Nyögött,  ordított,  azok  pedig  annyit  meg¬ 
kívánhattak,  hogy  hiába  ne  jöjjenek.  Még  a  pré¬ 
post  is  ellátogatott.  A  főispán,  a  gróf,  a  báró, 
az  ezredes,  a  sok  pap,  az  úri  kaszinó  küldöttsé 
gileg,  a  nőegylet  testületileg,  az  elnöknő  vezetése 
alatt,  Fejes  Eduárd  négyszer-ötször  is,  hogy  a 
huszonhat  lap  közvetlen  forrásból  nyerhesse  a 
híreket. 

Kora  reggelen  történt,  éppen  már  augusz¬ 
tus  25-én,  a  Kopár-jubileum  napján,  reggel  öt¬ 
hat  óra  között. 

—  Lelkem  édes  atyám  —  susogott  Klárika 
szenvedő  apja  ágyánál  —  istenem,  itt  van  Kopár 
László  nagyságos  úr,  s  arra  kéri  apámat,  hogy 
csak  egy  szóra  eresztené  be. 

Hatalmasat  ordított  a  beteg,  s  elnyögte  kí¬ 
nosan  :  nem  bánom  jöjjön. 

Mint  egy  menyasszonyon  a  hogy  az  esketés 

rcggdén  lehet  már  látni,  mihez  készül,  mert  haja 
papirosban,  szemöldöke  rendben,  orczái,  ajkai  a 
boldogság  pirosságában  :  úgy  elárulta  a  vén  Kopár 
László  igazgató  úr  arczán  minden  vonás,  hogy 

,  '  ■  »  *  v 

élete  legszebb  napja  dicső  hajnalán  áll,  s  a  magas 
kormány  atyai  jóindulatától  csak  egy  kis  lépés 
választja  el. 

Tudós  szürke  haja  a  homlok  felett  mint  a 
kacsa  farka  állott  ünnepélyesen  ;  hosszú  ősz  ba¬ 
jusza  alkalmas  feketére  festve,  valamint  szakálla 
is  ellátva  a  legjobb  szerekkel.  Fogai  helyükön 
tündöklő  arany  karikákkal. 

Nagy  sólyom  szemeiben  talán  az  egész  jubi¬ 
leumi  közönség  ott  ragyogott  már. 

Tapogatózó,  félénk  léptekkel  közeledett  a 
nagy  beteg  ágyához. 

—  Barátom,  szeretett  barátom,  édes  Posztóm 
Így  kell-e  látnunk  egymást  ? 

—  Ajh  !  jajj  ! 

Kopár  László  összefogta  kék  ajkait,  mert 
nagy  eseményeknél  mindig  igy  szokta,  és  hosszan, 
hosszan  csóválta  a  fejét,  de  úgy,  hogy  az  átelleni 
tükörből  mindent  lásson. 

Vén  ember  létére  szép  volt,  hogy  a  fiatalok¬ 
kal  tartott,  és  a  tükröt  nem  vetette  meg.  Csak 
az  a  finom  mozdulat,  a  mit  innen  tanulunk. 

Kopár  úr  fehér  keztyiis  kezeit  a  szivére  tette, 
s  mély  meghatottsággal  igy  kezdett  Szólani : 

—  Igen  tisztelt  barátom,  azoknak  a  mik 
megtörténtek,  nem  kellett  volt  megtörténniük  . 

-  Hajh,  hajh,  jajj  jajj  I 

—  Ily  szép  ünnepély,  és  nem  tudtunk  egyet¬ 
értésre  jutni !  Lássa  kedves  barátom,  én  nem 
magamért  akartam  a  jubileumot,  hanem  a  páterek 
kedvéért,  kiknek  a  hirök-nevök  csak  növekedik  ez 
által.  Azt  pedig  csak  megengedi  nekem  a  világ, 
hogy  mindent  elkövessek  a  páterek  jó  hírének 
növelésére.  Az  ellen  egy  szavam  sincs,  hogy  a  ve¬ 
zető  kedves  barátom  legyen,  a  polgárság  feje,  az 
intelligenczia  régi  hü  kegyencze  —  mert  ez  köz¬ 
megállapodás,  de  a  jubileum  személyes  oldala  el 
van  már  döntve.  Csekélységem  mindent  elköve¬ 
tett,  hogy  az  én  szerény  személyem  ne  vonassék 
ily  ünnepély  fényébe,  ott  a  főispán,  az  alispán, 
avagy  a  báró,  a  kaszinói  elnök  —  de  ha  minden 
akarat  az  én  nevemet  hangoztatta  csak.  Lelkem 
jó  barátom,  értsük  meg  egymást,  vágjuk  ketté  a 
csomót,  itt  az  ünnepély  küszöbén  nyújtsunk  béke 
jobbot  egymásnak,  s  tegyük  a  közügy  érdekében 
méltóságteljessé  a  jubileumot.  Ha  mi  költségek 
tétetődtek  volna,  —  azokat  kiegyenlítjük,  s  a 
vendégeket,  kik  a  Szabó-féle  ügyben  érkeztek,  ve¬ 
zessük  át  atyafiságosan  hozzánk.  Megérdemli  ezt 
derék  kis  városunk  Szalmavár,  annyival  is  inkább, 
mert  Szénavár  is  beküldötte  képviselőit :  dr.  Iszom 
Béla,  Dudás  István  és  Beszélek  Domokos  kitűnő 
személyeiben. 

Posztó  Sámuel  űr  nyögött,  mert  ezt  meg¬ 
kívánta  az  állapot,  de  átengedte  szivét  a  kibékü¬ 
lés  előzetes  örömeinek.  Csinált  egy  kis  jó  számlát, 

Tolnai  Lajos  :  A  Jubilánsok.  IO 

s  úgy  látta,  hogy  a  mi  elveszett  volna  a  réven, 
megkerül  ime  a  vámon. 

Egy  város,  egy  megye,  s  a  polgárság  ügye 
szentebb,  semhogy  a  két  jubileumi  főnök  —  e 
nagy  eszmék  előtt  —  meg  ne  hajoltak  volna. 

Most  már  nem  volt  hátra  egyéb,  mint  a 
nők  kiengesztelése. 

Egy  tétel  ezt  is  útba  igazította. 

—  Posztó  barátom  jól  sejtettem-e  —  mosoly¬ 
gott  Kopár  úr  e  pontnál,  kedves  leánya,  és  fiatal, 
igen  derék  batátunk  Fehér  Károlynak  megígérem 
a  fürdői  pénztárnokságot,  mely  igen  csinos  jöve¬ 
delmező  állás  —  állás,  —  állás  .  .  .  Nos  kedves 
barátom  uram  ? 

(De  hát  az  alispán  fia  ?  Meghalt  ?  Nem  halt 
meg.  Hogy  halt  volna,  de  annak  mi  köze  Posztó 
urékhoz  ?) 

Posztó  Sámuel  is  fel  akarta  hozni  ellenveté¬ 
seit,  nyögött  is  még  egyet- egyet,  de  mind  gyön¬ 
gébben,  elenyészöbben ;  és  fel  akarta  hozni  a  sze¬ 
gény  Szabó  József  jubileumát  is,  hogy  hát  azzal 
a  becsületes  öreg  emberrel  mi  történjék  ;  de  jelen 
visszanyert  okos  polgári  eszével  belátta,  hogy  a 
dolgokat  nem  szabad  összezavarni.  Nem,  nem. 
Abba  az  ügybe  igen  beleugrott.  Mégis  nagy  visz- 
szatetszést  szülne  az,  magasabb  személyeknél,  ha  a 
jubileumok  fényét  ilyen  mélyen  alászállitanák.  Mint 
a  czilinder  kalap  :  a  jubileum  uraknak,  főhivatal¬ 
nokoknak  való.  Ebbe  az  ügybe  igen  bele  ugrott, 
mégis  igen  beleugrott. 

Tudta,  hogy  a  kormány  figyelméért  tette, 
és  nem  egy  öreg  tanítóért. 

Posztó  Sámuel  úr  reá  hagyta  ma  gat  beszél¬ 
tetni,  hogy  a  közművelődés  érdekében  most  ne 
« reflektáljon »  az  öreg  tanítóra,  hanem  keljen  föl, 
mossa  ki  a  véres  szemeit,  és  készüljön  a  közös 
ünnepélyhez. 

Gyűjtse  össze  a  Szabó-féle  vendégeket,  kik 
különös,  csakugyan  nagy  számmal  gyűltek  össze 
mindenünnen,  úgy  hogy  felülmúlták  a  Kopáristá¬ 
kat  ;  és  világosítsa  föl  a  polgárságot  is,  mely  már 
a  piaczot,  városház  terét,  a  templomok  terét  és  a 
főbb  utczákat  ünnepi  díszben  kezdte  elozönlcni. 
Fusson  le  a  nagy  iskolához,  beszéljen  a  tanítók¬ 
kal,  hogy  lesz  :  ingyen  ebéd ,  és  seregeljenek  a  Pan¬ 
nónia  nagy  udvarára. 

Fölkelt. 

Engedett  a  közművelődésnek. 

Valami  odabent,  —  mert  a  szív  még  sem 
válik  egészen  gonoszszá  — -  arra  ösztönözte  Posztó 
urat,  hogy  ne  gyalog  menjen,  mivel  sokan  látják; 
hanem  üljön  egy  zárt  bérkocsiba,  s  úgy  keresse 
föl  a  tanítókat. 

A  nagy  iskola  előtt  csakugyan  talált  is  négy 
öt  csoportot.  Öregebbek,  ifjabbak  —  vagyon  és 
rang  szerint  külön  beszélgettek. 

—  Éljen,  éljen  Posztó  Sámuel  —  kiáltották 
mindnyájan  örvendve,  a  mint  Posztó  úr  kilépett  a 
kocsiból.  Zajjal,  vidám  lármával  vették  körül,  s 
kisérték  a  főterembe. 


i  c* 


148 


t 


* 


—  Hát  mégis  lesz  jubileumunk,  tudtam  én 
—  rázta  kalapját  lelkesen  egy  öreg,  kopott  fekete 
ruhás  tanító.  A  mit  egyszer  Posztó  Sámuel  úr 
kezd:  annak  mindig  hallottam  menni  kell  tiizDn, 
vizen. 

S  újra  fólharsantak  a  lelkes  éljenek. 

—  Tisztelt  tanító  urak  !  —  fogott  végre  ra¬ 
vasz  alázattal  a  beszédhez  Posztó  úr  -  üdvözlöm 
önöket  ily  szép  számmal  (mint  a  gróf  elnöktől 
hallotta  nagy  gyűléseken)  és  lelkem  örömmel  te¬ 
lik  el,  hogy  hazám  apostolait  ily  fényesen  csopor¬ 
tosulni  látom.  Azok  után,  a  mik  sajnosán  történ¬ 
tek,  úgy  vélelmezem,  hogy  mi  akcöóba  most  nem 
léphetünk,  előttünk  áll  azonban  a  másik  jubileum, 
hol  tárt  karokkal  fogadnak  bennünket  és  Ötvenhá¬ 
rom  szabad  ebédjegyet  ezennel  le  is  teszek  a  ház 
asztalára.  Tisztelt  uraim,  az  események  rohamo¬ 
san  előre  vetik  árnyékukat,  és  mi  tettre  szólít- 
tatunk.  Ketté  kell  vágnunk  a  csomót. 

—  Halljuk. 

Nehányan  a  tanító  urak  közül  már  félrehú- 
zódtak  és  fejcsóválva  mondogatták  : 

—  Eladtak  bennünket. 

—  Halljuk,  jól  beszél  Posztó  Sámuel  úr  — - 
hangzott  nehány  ifjú  torokból. 

—  Hangsúlyozom  uraim,  hogy  menjünk  át 
testületileg  a  Kopár-jubileumra  —  hazafiságból . 

—  Háta  mi  jubileumunk  ?  Szabó  József  ?  Vagy 
szabad  egy  tisztelt,  becsült  férfiút  —  —  ribancz 
módra  elhagyni  ? 

—  Szót  kérek. 

—  Szót  kérek,  elnök  úr  —  ugráltak  fel 
többen,  kik  az  okossággal  tartottak,  s  a  jelen  kor 
követelményeit  vették  zsinórmértékűi. 

De  az  előbbeni  durva  óriási  hang  keresztül 
tört  a  szólani  akarók  lármáján. 

—  Szabad  egy  öreg,  fedhetlen  apát  elhagyni, 
mert  az  alávaló  cselszövény  ellene  fordította  a 
hangot  ?  Szabad  a  tanító  testületnek  lapdáúl  vetni 
oda  magát,  hogy  némely  kortesek  megtömhessék 
a  telhetetlen  zsebeiket  ?  Beszéljünk  őszintén. 

—  Szót  kérek,  személyes  kérdésben  .  .  .  . 
ugrott  fel  Posztó  kivercsedve. 

—  Jegyző  úr,  kérem  szólásra  felírni  —  ug¬ 
ráltak  az  ifjabbak. 

—  Engemet  is,  engemet.  Uraim  !  ...  az  el¬ 
nök  szól.  Halljuk  .  .  . 

—  Szabad  a  húsos  fazekakért  szembe  köpni 
az  érdemet,  a  hűséget  és  a  mi  társunk  vérünk  he¬ 
lyett  fölemelni  —  egy  nem  tudom  én  kit  —  ?  Be¬ 
széljünk  csak  uraim  őszintén. 

—  Ez  sértés,  sértés,  szót  kérek  .  .  .  S  Posztó 
úr  már  nem  volt  beteg. 

—  Hallgassanak  ;  egy  pár  szóm  van  még 
úgy  is,  s  ha  a  gégémet  betörik  is  elmondom  : 
nem  a  szegénység  teszi  a  tanítót  nyomorúlttá, 
hanem  az  ilyen  cselekedet.  A  ki  kutyákkal  ugat, 
hogy  jól  lakhassák  :  maga  is  kutyává  lesz  .  .  .  . 
Beszéljünk  őszintén. 

Megharsantak  egyszerre  oda  kün  az  ünnepi 

trombiták,  valamely  tűzoltó  testületnek  disz  ban¬ 
dái  ;  belobogtak  a  húzódó  czéhek  lobogói ;  tem- 
lomba  szóltak  a  harangok  ;  feltűntek  a  számtalan 
tollas,  bokrétás  fejek  —  sa  tanító  urak  nehány  vé¬ 
nebbet  kivéve,  az  ünneplők  tömegébe  keveredtek. 

A  plébánia  templom  eleje  tele  vcclt  néppel. 
Örvendezők  és  ócsárlók  vegyesen,  atyafiságosan. 
Soknak  a  zsebében  az  ebédre  hivó,  és  sokkal  több¬ 
nek  a  száján  az  örökös  elégedetlenség,  gúny, 
irigység. 

—  Mégis  —  dohogott  egy  öreg  nyugal¬ 
mazott  városi  alorvos  —  túlság,  tulság. 

—  Mért  tulság  ?  —  válaszolt  kérdőleg  egy 
fiatal,  mindenre  alkalmas  vámos  —  -  én  becsülöm, 
nagyon  fain  ember. 

(Zsebében  volt  az  ebédjegy.) 

—  De  hogy  az  egész  megyében,  városban 
nem  tudtak  alkalmasabb  embert  találni  a  jubi¬ 
leumra  .  .  .  Hiszen  a  jubileum  tiszta  életű  ember¬ 
nek  való  ! 

—  Ha  ő  kívánkozott  reá  ?  S  volt  miből  ? 
Mindent  ő  fizet,  ételt,  bort  .  .  . 

Az  öre#g  ember  elnevette  magát  és  néhány 
sorral  odább  döczögött. 

Papok,  tanítók,  urak,  katonák,  hivatalnokok 
lépkedtek  a  templomba. 

Az  oltártól  már  nem  messze  ott  ült  a  két 
Kopár  testvér,  hajszálig  egyformán  öltözve,  fésűl- 
ködve,  csakhogy  mig  a  jubilálandó  hidegen,  büszke 
alázattal,  fagyos  szent  mosolylyal  fogadta  a  hó- 

dolók  fejbolintgatásait,  az  iijabb,  a  szegényebb  le- 

/  / 

borult,  és  meg-megtöriilte  hulló  könyeit.  O  érezte 
bátyja  helyett  az  őszinte  meghatottságot,  s  mikor 
a  jubiláris  ének  oda  fenn  a  karban  a  harsány  trom¬ 
bita  hang  kíséretében  megzendűlt  —  ő  zokogott 
fenhangon  —  mintha  a  megye  és  város  ma  te¬ 
metne  valakit. 

Valóban  olyan  halott  szaga  volt  a  templom¬ 
nak.  Úgy  kellett,  hogy  oda  alant  a  kriptában  a 
becsületesebb  halottak  megmozdulhattak  és  ab¬ 
lakaikat  kinyitogathatták. 

Mégis  bús  elérzékenyedéssel  vehették,  hogy 
egy  élőnek  templomi  tisztességet  tesznek  már 
ide  fenn. 

Sokan  beszéltek  is  olyasmit  a  városban,  hogy 

a  kriptából  szó  hallatszott  fel:  túlság,  arczátlanság* 

/ 

Elő  embernek  oly  nagy  tisztesség  :  pofon-csapása, 
kigúnyolása  mindennek,  a  mi  nemesebb,  szentebb, 
igazabb.  Hát  akkor  ki  a  Jézus?  Akkor  mi  egy 
király  ?  .  .  . 

Oh,  de  még  az  is  megtörtént,  hogy  a  prépost 
úr,  mint  a  szentség  előtt  kötelesség  —  meghajlott 
Kopár  László  űr  előtt  —  és  minden  meghívott 
ingyen  vendég  meghajlott  vele  együtt. 

Kopár  László  úr  kizoldiilt,  fehéredett  örömé- 

/ 

ben.  Oh,  még  se  merte  hinni,  hogy  igy  sikerüljön, 
hogy  az  emberek  ily  véghetetlen  jók  legyenek. 

Az  egész  templom  ő  körülötte  forgott.  — 
Sirt  is  a  szegényebb  Kopár  egész  gyermekmódra  — 

hogy  sokan,  mit  volt  tenni  :  nevették.  De  mit  is 
sirt  ? 

Isteni  tisztelet  után,  a  hogy,  a  minő  renddel 
jöttek,  azon  módon  távoztak  és  bevonultak  a 
Pannónia  nagy  termébe. 

Hogy  lehetett  az,  mire  a  tömeg  oda  ért  : 
már  a  nagy  tükör  alatt  ott  ült  a  Kopár  testvér¬ 
pár.  Előttük  egy  széles  asztal,  rajta  több  kisebb 
nagyobb  ajándék  leterive. 

Susogott,  csoszogott,  zajlott,  kiabált,  éljen* 
zett  a  nép.  Törte  magát  jó  helyre,  hogy  mindent 
lásson  az  utolsó  szálig  és  halljon  az  utolsó  be- 
tücskéig. 

Első  volt  a  birtokosság  ünnepi  küldöttsége 
az  Arany  trombitával ,  jeles  írónk  Héring  Farkas 
vezetése  alatt. 

A  fekete  sovány  Héring  nem  átallotta  azzal 
kezdeni,  hogy  : 

« Hazánk  nagy  fia  /»  Szeretett  Barátom  ! 

Ünnepet  ül  Szalma  vár,  a  te  fedhetlen,  köz¬ 
érdekű,  nemes  életednek  tiszteletére.  Ötven  éves 
pályád  előtt  hajiunk  meg  és  nyújtjuk  át  ez  arany 
trombitát,  bemetszett  neveinkkel,  hogy  az  idő  ezen 
harsogja'eléviilhetlen  érdemeidet.  Tartsmeg  bennün¬ 
ket  nagybecsű  barátságodban. » 

Az  ifjabb  Kopár  sirt  a  szép  beszéden  és 
nevető  mosolylyal  szorongatta  az  igazán  szép  arany 
trombitát. 

Összecsókolódzott  Héring  úr  Kopár  úrral 
és.  Kopár  úr  éles  csengő  hangon  kijelentette,  hogy 

barátságában  továbbra  is  meg  fogja  tartani  a  kül¬ 
döttséget. 

o 

Oda  súgta  halkan  :  ebédre  mindnyáját. 

Következtek  a  színészek. 

Es  én  nem  tudom  honnan,  mikor  nyakig 
ültek  az  adósságban,  egytől-egyig  :  egy  hatalmas 
ezüst  billikomot  tettek  az  asztalra. 

« Valahányszor  e  billikomból  iszol  hazánk 
nagy  fia:  érezd  szeretetünket  ...» 

—  Igenis  mindenkor  érzendem  szeretetüket. 

Oda  súgta  halkan  —  ebédre  ...  a  második 
asztalhoz. 

Következtek  a  tűzoltók,  polgári  egyletely 
tanárok,  papok  és  a  szent  isten  tudná  hány  és 
miféle  polgári  komédiások  után  az  árvák,  fiuk  és 
leányok.  Szépen  kiöltözködve,  kihajtott  fehér  ing¬ 
gallérokkal. 

Egy  kis  köpczös,  behunyt  szemmel  oda  állott 
a  Kopár  pár  elé  és  mint  a  pikula  süvöltő  magas 
hangon  azt  kérte,  hogy  :  Engedje  meg  nagyságos 
úr,  hogy  arczképét  az  árvaház  számára  leföstet- 
hessiik. 

Megengedem,  hogy  arczképemet  az  árva¬ 
ház  számára  —  igenis,  le  hagyom  föstetni.  Majd 
erről  még  beszélünk,  de  lehagyom  föstetni. 

Nagy  öröm  volt  ez  a  tanító  uraknak. 

jött  a  református  pap,  egy  termetes  hatal¬ 
mas  szál  ember,  magyar  ruhában,  majd  nem 
bokáig  érő  attilában,  a  milyet  sohasem  viselt  és 

nem  is  visel  senki,  és  kihajtott  rojtos  nyakken¬ 
dővel.  Palástja  hosszan  úszott  utána. 

Megállott,  és  prédikátori  hangon  ekkép 
kezdte  : 

«Mint  a  dalárda  elnöke  állok  itt  előtted...* 

—  Ugyan  szép  mormogá  valamely  duiva 
hang  ... 

Nem  maradhattak  el  a  vidéki  sajtó  képvi¬ 
selői  sem,  és  egy  impozánt  nagyságú  nehéz  pa¬ 
pírra  nyomott  verset  nyújtott  át  a  Tisza- Duna 
szerkesztője. 

—  Hazánk  nagy  fia,  engedd  meg,  hogy 
üdvözletünket  elolvashassam. 

Kopár  László  úr  intett,  hogy  megengedi, 
igen  örömest  megengedi. 

« Hazámnak  nagy  Fia,  nagy  Fia  !  nagy  Fiai 

Sokan  kérdik  hallom  oda  túl  hogy  ki  A  !  .  .  . 

Erre  oda  túl  a  Duna-Tisza  pártiak  részén 
oly  éktelen  kaczagás  tört  ki  —  hogy  az  ifjabb 
Kopár  is  szive  mélyéből  rettenetesen  elnevette 
magát. 

Itt  is  szegény  ő  állott  helyt  a  bátyjáért. 

Nevetve  vidáman,  a  legderiiltebb  hangulat 
bán  hagyta  el  a  termet  a  jubiláris  közönség,  és 
mindenki  a  versről  beszélt,  melyben  Utcza  Samu 
remekelt. 

Az  ebédre  hívottak  fényes  serege  ment  a 
vendéglő  nagy  terme  felé,  karon  fogva,  csopor¬ 
tonként  a  gyönyörű  ünnepély  kiválóbb  mozzana¬ 
tait  magyarázgatva  :  a  kisebb,  meg  nem  hivott 

rész,  éles,  gúnyos  megjegyzésekkel  haladt  haza 
felé. 

Többen  ott  mentek  el  az  öreg  Szabó  József 
tanító  úr  háza  előtt  s  betekintettek  az  ablakon. 

— •  Menjünk  be  —  kiáltottak  nehányan 
Menjünk  be. 

S  húszán,  harminczan,  a  hányán  hirtelen  a 
résztvevők  összeverőd hettek,  átvágtak  az  útczán 
és  egyenesen  a  tanító  úr  kapujának  tartottak. 

—  Papa,  jubileum,  jubileum  !  —  sikoltották 

/ 

örömérzettel  a  tanító  úr  leányai  —  jönnek.  Ugy-e 
mégis  csak  jönnek.  Öltözködjék  .  .  . 

Az  öreg  tanitóné  elfelejtve  minden  nyomo¬ 
rúságot,  hirtelen,  reszkető,  meghatott  férjére  ag¬ 
gatta  ünneplő  ruháit,  és  sírva  nézte  az  érkezőket. 

—  Mégis,  mégis  —  támogatá  öreg  férjét,  nem 
kell  mindjárt  kétségbe  esni  1  Itt  a  jubileum  .... 


Vége.  — 


KARÁCSONYI  ÚJDONSÁGOK! 

GYERMEKEK  SZÁMÁRA  ! 


Még  a  karácsonyi  ünnepek  előtt  fog  megjelenni  : 

„MESÉK  A  HÓ  ALÓL“  (versekben) 

kigondolta 

KISS  JÓZSEF. 

6  gyönyörű  szép  színnyomatú  képpel  nagy  negyedrét 
alakban,  bekötve 

ára  i  frt  80  kr. 

Kitűnő  költőnknek  ezen  egész  új  téren  hozott  termékét 
a  t.  közönség  különös  figyelmébe  ajánljuk.  Szükségtelen  monda¬ 
nunk,  hogy  e  páratlan  kedves  gyermekversek  irodalmi  eseményt 
fognak  képezni. 


„KIS  BOKRÉTA." 

MESÉK,  VERSEKBEN. 

Irta 

PÓSA  LAJOS, 


6  gyönyörű  szép  színnyomatu  képpel.  Ára  e  nagy  negyed- 
rétii  kötetnek 

i  frt  60  kr. 


Fása  Lajos  gyermekmeséivel  páratlanul  jeles  nevet  szer¬ 
zett  az  irodalomban  s  kétségkívül  ez  új  termékével  ritka  örömöket 
fog  nyújtani  a  kedves  «kis  világnak .» 

Megrendeléseket  már  most  elfogadunk  valamint  minden 
hazai  könyvárus. 

Budapest,  1885.  nov.  27. 

SINGER  és  WOLFNER 

könyvkiadó  hivatala 
Andrássy-út  10. 


